
Af  denne  i  Paris  nylig  udkomne  Bog  indeholder  det  bc- 
kjendte  franske  Blad  le  Tempa  en  udførlig  og  anerkjendende  An- 
meldelse, skreven  af  Bladets  ansete  literære  Kritiker,  Anatol( 
France,  hvoraf  vi  anføre  følgende  Brudstykke: 

„Vamireh,  Søn  af  Zom,  hvis  episke  Hændelser  Rosny  for- 
tæller os,  levede  i  de  kvaternære  Tider,  som  uden  mærk 
bart  Skæl  støder  op  til  den  Jordperiode,  hvori  vi  nu  befinde  os. 
—  —  Da  Vamireh  fødtes  og  aabnede  Øjnene  for  Dagslyset,  havde 
Menneskene  allerede  et  Sprog,  en  Kunst  og  Sæder,  det  vil  sige 
en  Skat,  der  er  saa  langsom  at  samle,  at  Solen  var  bleven  gam- 
mel, medens  det  gik  for  sig.  Vamireh  tilhører  den  ældre  Sten- 
alder, den  Tid,  da  Menneskene  tilhuggede  Flinten,  men  endnu 
ikke  polerede  den.  Han  er  udgaaet  af  en  skøn  og  stærk  Race 
af  Jægere,  store  Mænd,  kraftige  og  med  lange  Hoveder.  -  — 
Disse  Jægere  forstod  at  se  paa  Naturen;  de  havde  Øjet  sikken, 
nok  og  Haanden  fast  nok  til  med  Flintestenen  paa  en  Skive 
Ben  at  fremstille  Dyreskikkelser,  hvoraf  nogle,  med  Hensyn  til 
Karaktf  rens  Sandhed,  er  beundringsværdige.  Et  af  do  mærkelig- 
ste af  disse  Kunstværker  ses  nu  i  Musæet  i  Jardin  des  Plantes. 
Det  er  en  Mammuth,  indridset  paa  en  Elfenbensplade,  med  hur- 
tige og  sikre  Streger.  Dér  sér  man  den  rolige  Kæmpe,  deus 
buede  Ryg,  dens  lilbagekrummede  Stodtænder,  dens  lille  Øje, 
dens  Uldhaar,  og  man  kan  ikke  betragte  dette  Billode  uden  Be- 
vægelse ved  Tanken  om,  at  den,  som  tegnede  det,  saa'  det 
kæmpemæssige  Dyr,  der  nu  er  forsvundet  for  saa  mange  Aar- 
hundreder  siden 

—  —  Hr.  Rosny  er  en  grublende  Mand  med  usædvanlig 
Refleksionsævne.  Ved  at  fremdrage  en  Flora,  en  Fauna,  en 
Menneskehed  levende  af  Palæontologiens  og  den  forhistori.ske 
Arkæologies  ufuldstændige  Kendsgærninger,  har  han  atter  vist, 
at  han  er  en  Lærd  og  en  Digter.  Han  har  forstaaet  at  gengive 
Sus  og  Lyd  og  Liv  i  den  jomfruelige  Skov  og  hole  hin  nyblomstrende 
Verden,  hvordui  den  latinske  Digter  taler.  Han  har  genopvakt 
for  vore  Øjne  det  primitive  Menneske  med  dets  Vold,  dets  Li3t, 
dets  utæmmelige  Energi  og  dets  utrættede  Arbejde,  hvorved  det 
gjorde  Jorden  mere  beboelig  og  Livet  bedre  —  stakkels  Vilde, 
hvem  vi  skylde  Alt! 

Hr.  Rosny  har  to  ypperlige  Ævner,  Forstaaelse 
og  Godhed.  Han  har  begrebet  disseUrtidsmenneskei 
og  han  har  elsket  dem.  Han  har  vist  dem,  saaledes 
som  man  maa  antage,  de  har  været,  og  han  har  for- 
herliget dem.  Hans  smukke  Bog  aabner  os  Kilderne 
til  de  heroiske  Myter,  ogmanforstaar,  efter  at  ha "e 
læst  Vaniirehs  Historie,  bedre,  hvorfor  Grækenland 
gjorde  Herakles  til  en  Halvgud." 

I. 

Det  var  for  tyve  Tusend  Aar  siden. 

Nordpolen  pegede  den  Gang  mod  en 
Stjærne  i  Svanen. 

Paa  Evropas  Sletter  var  Mammuthen  i 
Færd  med  at  dø  ud,  medens  de  store  Rovdyr 
drog  mod  Sollandene,  og  Renen  flygtede  nord 
paa.  Urokser  og  Hjorte  græssede  i  Skovene 
og  paa  Prærierne.  Den  sidste  Kæmpebjørn 
havde  forlængst  draget  sit  sidste  Suk  i 
Hulernes  Dybder. 

Paa  hin  Tid  bredte  de  evropæiske  Mænd, 
de  store  Langhoveder,  sig  fra  Østersøen  til 
Middelhavet,  fra  Solens  Nedgang  til  dens  Op- 
gang. De  boede  i  Huler  og  var  mere  fast- 
siddende end  deres  Forfædre  fra  Istiden,  men 
de  strejfede  dog  stadig  om.  Deres  Haandværk 
stod  allerede  højt,  og  deres  Kunst  var 
rørende.  Med  den  svage  Gravstik  udkastede 
de  Skitser  —  kejtede,  men  naturtro  —  den 
første  Begyndelse  til  Hjærnens  Stræben  hen- 
imod  Drømmen,  bort  fra  Dyredrifternes 
Voldsherredømme.     Senere  hen,   da  Indvan- 

dringen  fra  Asien  begyndte,  kom  Kunsten  i 
Forfald,  og  først  efter  lange  Tider  finder 
man  paany  saa  yndefulde  Arbejder. 

Det  var  i  det  sydlige  Østerland,  ved 
Foraarstide,  og  der  var  runden  to  Tredje- 
dele af  Natten.  Gennem  et  stort  Dalstrøgs 
askefarvede  Dæmring  lød  de  kødædende  Dyrs 
Røster.  I  de  tavse  Mellemrum  sang  en  Flod 
det  Flydendes  Liv,  Bølgernes  Vellyd;  Ellene 
og  Poplerne  svarede  nu  og  da  med  hviskende 
Samklange.  Paa  Østhimlen  stod  Venus  --  den 
Gang  mindre  sølvhvid  end  nu.  De  udødelige 
Stjærnebilleder  kom  til  Syne  mellem  de 
flakkende  Skyer  —  Atair,  Vega  og  de  to 
Vogne,  drejende  sig  langsomt  om  Polar- 
stjærnen  i  Svanens  Billede. 

Medens  Livets  Pulse  slog  i  Mørket,  vildt 
eller  frygtsomt,  i  Elskovs  Fest  eller  i 
Kampe  for  Føden,  sluttede  et  tænkende 
Væsen  sig  til.  Ved  Flodbredden  paa  Kanten 
af  en  uhyre  Klippe  skred  en  Skygge  ud  fra 
Menneskenes  Huler.  Den  stod  ubevægelig, 
tavs,  ventende,  og  vendte  ofte  sine  Øjne  mod 
Stjærnen  i  Øst.  En  vag  Drøm,  en  Anelse 
om  Stjærnehimlens  Skønhed  fyldte  den 
Vaagende  —  Drømme  og  Anelser,  der  var 
mindre  sjældne  hos  disse  Kunstens  For- 
fædre end  mellem  mange  historiske  Folke- 
slag.     En  lykkelig  Sundhed  bankede  i  hans 


Aarer,  Natteluften  svalede  hans  Ansigt,  i 
fuld  Bevidsthed  om  sin  Styrke  nød  han  uden 
Frygt  Lydene  og  Tavsheden  i  den  jomfruelige 
Natur. 

Under  Venusstjærnen  skinnede  der  en 
fin  Lysning  igennem  Himlen.  Maanens 
Bumerang  viste  sig,  Straaler  faldt  over  Floden 
og  Træerne,  gennemskaarne  af  meget  lange 
Skygger.  Da  saas'  Mandens  høje  Jæger- 
skikkelse med  Uroksehuden  over  Skuldrene. 
Hans  blege  Ansigt,  malet  med  Mønnie,  var 
stort,  og  Hovedskallen  lang,  med  veludviklede 
Kampknuder.  Hans  Spyd  med  Hornspids  hang 
skraat  ved  hans  Bælte,  i  sin  højre  Haand 
holdt  han  den  uhyre  Egetræskølle. 

Landskabet  fik  et  mindre  vildt  Væsen, 
idet  Straalerne  gled  hen  over  det.  Det  var 
som  hvide  Vinger  svirrede  i  Poplerne;  paa 
Sletten  aabnede  sig  smaa  paradisiske  Afkroge; 
der  gik  en  synlig  Sitren  gennem  alle  Ting, 
en  frygtsom  Opstand  mod  Mørkets  Vildhed. 
Selv  Stemmerne  lagde  sig.  Kampen  blev 
mindre  hæftig  i  den  nære  Skovs  Dybder, 
de  store  Rovdyr  var  mætte  af  Blod  og 
Elskov. 

Mennesket,  der  var  træt  af  at  staa  stille, 
gik  hen  langs  Floden  med  fjedrende  Skridt 
som  En,  der  forfølger  et  Bytte.  Femten 
Hundrede  Alen  borte  stansede  han.  paa  Lur, 


med  Spydet  hævet  i  Højde  med  Panden. 
Ved  Randen  af  en  Klynge  Lærketræer  viste 
sig  en  Skygge,  der  bevægede  sig,  en  stor 
Hjort  med  ti  Takker. 

Jægeren  nølede,  men  Stammen  maatte 
være  forsynet  med  Kød  til  Overflod,  thi  han 
gjorde  ikke  Dyret  noget,  men  saa  roligt  det 
smukke  Løbedyr  fjærne  sig,  paa  spinkle  Ben, 
med  tilbagekastet  Hoved,  rødligt  i  Lødden. 

—  L16!  L16!  sagde  han,  ikke  uden  Sym- 
pati. 

Hans  Instinkt  varslede  ham,  at  en  Fjende 
nærmede  sig,  et  mægtigt  Kattedyr,  som  var 
ude  paa  Jagt,  Et  halvt  Minut  efter  foer  en 
Leopard  frem  bag  Huleboernes  Bjærg,  som 
et  Lyn,  i  uhyre  Spring.  Mennesket  holdt 
Spydet  og  Køllen  rede  og  ventede,  med 
Næsen  mod  Vinden  og  ophidsede  Nerver. 
Som  et  Skum  paa  Floden  fløj  Leoparden 
forbi  og  udviskedes  snart  i  det  Fjærne. 
Jægerens  fine  Øre  opfangede  endnu  i  flere 
Minutter  dens  Løb  over  den  bløde  Jord. 

—  L16  !  L16  !  gentog  han,  let  bevæget, 
med  storslaaet  trodsig  Holdning. 

Minuter  løb  hen,  Halvmaanens  Horn 
tegnede  sig  allerede  skarpere;  Smaadyr 
raslede  hen  mellem  Breddens  Krat;  store 
Frøer  sang  mellem  Vandplanterne.  Menne- 
sket indaandede  Livets  enfoldige  Vellyst,  den 


Lyst  at  leve  ved  de  store  Vande,  under 
Regn  af  Skygge  og  af  Lys.  Derpaa  fjærnede 
han  sig  atter,  lyttede,  udspejdede  med 
mørkevant  Øje  Nattens  Baghold. 

—  Ho'i  ?  mumlede  han  med  spørgende  Røst, 
idet  han  flygtede  ind  i  en  Busks  Skygge. 

En  Lyd  af  Galop,  der  først  var  utydelig,  saa 
nærmede  sig  og  blev  hørligere.  Hjorten  viste 
sig  paany,  ligesaa  hurtig,  men  mindre  nøj- 
agtig i  sin  snorlige  Fart,  svedende,  med  kort 
og  hvæsende  Aandedræt.  Halvtreds  Skridt 
bagefter  Leoparden,  aldeles  ikke  træt,  fuld 
af  Ynde,  allerede  sejerssikker. 

Mennesket  forbavsedes,  var  ked  af  at 
se  Rovdyrets  Sejr,  fik  mere  og  mere  Lyst 
til  at  lægge  sig  imellem  —  da  et  frygteligt 
Omsving  indtraf.  Nede  ved  Lærketræerne, 
midt  i  Maaneskinnet,  viste  sig  et  fast 
Skyggerids,  paa  hvis  dybe  Brølen  og  tunge 
Manke  og  Spring  paa  tyve  Alen  Mennesket 
kendte  det  Dyr,  der  saa  omtrent  var  Konge  over 
alle:  Løven.  Den  stakkels  Hjort,  der  blev 
vild  af  Forfærdelse,  gjorde  en  hastig  og 
forkert  Vending,  faldt  sammen  og  befandt 
sig  pludselig  under  Leopardens  flængende 
Kløer. 

En  kort,  vild  Kamp,  Hjortens  Døds- 
hulken,  og  Leoparden  stod  ubevægelig  og 
forfærdet:     Løven    nærmede    sig  med  rolige 

Skridt.  Tredve  Fod  borte  standsede  den 
med  en  Brummen,  men  endnu  uden  at  dukke 
sig  til  Spring,  Den  fire  Aar  gamle,  vel- 
voksne Leopard  nølede,  rasende  over  den 
spildte  Møje  og  tænkte  paa  at  vove  Kampen. 
Men  Herskerens  Stemme  rullede  nu  mægtig 
hen  over  Dalen,  blæsende  til  Angreb,  og 
Leoparden  veg,  trak  sig  tilbage  uden  Hast, 
miavende  af  Raseri  og  Ydmygelse,  med  Ho- 
vedet drejet  hen  mod  Tyrannen.  Denne 
sønderrev  allerede  Hjorten,  fortærede  i  store 
Stykker  det  stjaalne  Bytte,  uden  at  bryde 
sig  om  den  Besejrede,  der  fortsatte  sit  Til- 
bagetog, idet  den  gennemforskede  Mørket 
med  sine  smaragdgyldne  Øjne.  Mennesket, 
der  var  forsigtigt  paa  Grund  af  Løvens 
Nærhed,  skjulte  sig  omhyggeligt  i  sit  Blade- 
Gem,  men  uden  Skræk,  rede  til  ethvert 
Æventyr. 

Efter  nogle  Øjeblikkes  rasende  Æden 
holdt  Rovdyret  inde:  Usikkerhed,  Tvivl 
viste  sig  i  dets  hele  Holdning,  i  dets  Mankes 
Gys,  i  dets  ængstelige  Spejden.  Pludselig, 
ligesom  overbevist,  greb  det  Hjorten,  kastede 
den  over  sin  Skulder  og  gav  sig  paa  Flugt. 
Det  var  kommet  en  fire  Hundrede  Alen,  da 
der  næsten  paa  samme  Sted,  hvor  det  før 
selv  var  kommen  frem,  viste  sig  et  kæmpe- 
mæssigt Dyr.     I  Holdning  og  Skikkelse   var 


det  en  Mellemting  mellem  Tiger  og  Løve, 
men  kolossalere,  en  Hersker  over  Skovene 
og  Prærierne,  et  Symbol  paa  Styrken  som 
dér  det  stod  i  den  taagede  Lysning.  Men- 
nesket skjalv,  rystet  i  sine  inderste  Ind- 
volde. 

Efter  en  Standsning  under  Asketræerne 
begyndte  Dyret  Jagten.  Det  foer  frem  som 
Orkanen,  gennemskred  Rummet  uden  An- 
strængelse  og  forfulgte  Løven,  der  flygtede  mod 
Vest,  medens  Leoparden,  som  var  standset, 
betragtede  Scenen.  De  to  Skygger  svandt 
ind  og  disede  bort;  Mennesket  tænkte  paa 
at  forlade  sit  Tilflugtssted,  —  thi  han  var  ikke 
bange  for  Leoparden  —  da  Optrinet  blev  mere 
indviklet:  Løven  kom  tilbage  i  skraa  Retning, 
standset  af  en  eller  anden  Hindring,  en  Sump 
eller  en  Fjældkløft. 

Mennesket  haanlo  ad  Dyret,  der  ikke 
bedre  havde  beregnet  sin  Flugt,  og  krøb  atter 
i  Skjul,  thi  de  kæmpemæssige  Modstandere 
kom  næsten  lige  ned  imod  ham.  Men  den 
flygtende  sakkede  bagud,  sinket  af  Omvejen 
ogaf  Hjortens  Vægt.  Hvad  var  der  at  gøre? 
Jægeren  undersøgte  sine  Omgivelser :  der 
maatte  et  Spring  paa  to  Hundrede  Alen  til 
for  at  naa  en  af  Poplerne  og  forøvrigt 
klatrede  Huleløven  i  Træer.  Hvad  angik 
Troglodyternes  Bjærg,    saa  var  det  ti  Gange 

længere  borte :  han  foretrak  at  trodse 
Faren. 

Hans  Nølen  var  kort.  Paa  to  Minuter 
naaede  Rovdyrene  Randen  af  hans  Tilflugts- 
sted. Løven  saa',  at  Flugt  var  forgæves  — 
den  lod  Hjorten  falde  og  ventede.  Der  var 
en  Vaklen,  en  Standsning  som  nylig,  da 
Leoparden  havde  Byttet.  Rundt  om  Tavs- 
heden, den  bebudende  Time,  den  Time,  da 
Nattens  Væsner  slumrer  ind  og  Dagens  Børn 
lever  op  i  Lyset.  Et  Drømmeskær  druk- 
nede Trætoppene  i  bleg  Uld,  Græstuernes 
Klinger  sitrede  i  den  tøvende  Brise  fra  Vest, 
og  om  det  alt  Naturens  store  Kreds,  vag, 
forvirret,  med  en  Rand  af  Skovbryn  og 
Bjærgpas  og  silkeagtige  Striber  Himmel. 

Foroven  Stjærnernes  Natlamper,  det 
evige  Livs  Psalme. 

Paa  en  Tue  tegnede  Huleløven  sin  stolte 
Herskerprofil  mod  Maanestraalerne,  sin  Manke, 
der  faldt  ned  mod  tavlet  Panterhud,  sin 
lige  Pande,  sine  fremspringende  Kæber  — 
fordum  en  Konge  over  Evropa,  nu  i  Tilbage- 
gang, indskrænket  til  snævre  Landstrimler. 
Lavere  nede  Løven  med  brummende  Aande- 
pust,  hæftigt  bevægede  Sider,  den  tunge  Klo 
hvilende  paa  Hjorten,  nølende  overfor  Kæmpen 
som  Leoparden  nylig  overfor  den  selv,  Frygt 
og   Vrede   blandede   i   dens   fosforglimtende 

Pupiller.  Og  i  Halvmørket  Mennesket,  alle- 
rede samstemt  med  Skuespillet. 

En  dæmpet  Brølen  lød  ,  Huleløven  rystede 
sin  Manke  og  begyndte  at  stige  ned.  Løven 
trak  sig  tilbage,  viste  Tænder,  slap  i  to 
Sekunder  sit  Bytte,  kom  saa,  i  Fortvivlelse 
og  opægget  Stolthed,  tilbage  med  et  Brøl 
mere  gjaldende  end  Modstanderens  og  slog 
atter  Klo  i  Hjorten.  Den  optog  Kampen. 
Trods  sin  vidunderlige  Styrke  svarede  Hule- 
løven ikke  straks.  Den  standsede,  krummede 
sig  sammen,  betragtede  Løven,  bedømte  dens 
Kraft  og  Smidighed.  Den  anden  stod  med 
al  sin  Races  Stolthed  oprejst,  med  Næse- 
borene mod  Vinden.  En  ny  Brølen  fra 
den  Angribende,  et  genlydende  Svar  fra 
Løven,  og  der  var  kun  et  Spring  imellem 
dem. 

—  L16!  Llo!  hviskede  Mennesket. 

Huleløven  overskred  denne  Afstand,  dens 
Kæmpeklo  loftede  sig.  Den  mødte  Mod- 
standerens Negle.  To  Sekunder  holdtes  den 
rødhaarede  Pote  og  den  plettede  Pote 
lige  over  for  hinanden  i  en  sidste  Vaaben- 
stilstand.  Saa  kom  Angrebet,  Kæber  mødtes, 
Manker  blandedes,  vilde  Brøl  lød,  medens 
Blodet  begyndte  at  løbe.  Først  bukkede 
Løven  under  for  det  frygtelige  Angreb.  Men 
snart  befriede  den  sig  og  førte  med  et  Tvær- 

spring  et  Sideangreb,  hvorved  Kampens  Ud- 
fald blev  tvivlsom,  idet  Huleløvens  Spring- 
kraft var  brudt.  Og  der  fulgte  et  Orga- 
nismernes Raseri,  Rystelser  af  kæmpemæssige 
Muskler,  Kræfter,  der  ødsledes  uden  Resul- 
tat, Mankehaarenes  Mylr  i  Maanelyset,  en 
Svulmen  af  Kød  som  af  Havbølgers  Brænding 
og  Skum  af  Flabene  og  Fosforglans  af  Rov- 
dyrpupillerne og  Brøl  som  Storm  gennem 
Ege  .  .  . 

Endelig  blev  Løven  med  et  frygteligt 
Slag  styrtet  omkuld  og  faldt  paa  Ryggen. 
Som  et  Lyn  var  Huleløven  over  den  og  be- 
gyndte at  rive  dens  Bug  op.  Løven  værgede 
sig,  med  frygtelige  Brøl.  Det  lykkedes  den 
at  gøre  sig  fri  endnu  en  Gang,  med  ud- 
hængende Indvolde  og  rød  Manke.  Den  for- 
stod, at  Flugt  var  umulig,  og  at  den  anden 
ikke  vilde  vise  den  Naade,  og  den  begyndte 
atter  Kampen  med  saa  stærkt  et  Raseri,  at 
Huleløven  i  flere  Minuter  ikke  kunde  gribe 
den  paany. 

Men  Enden  nærmede  sig,  den  Over- 
vundnes Kræfter  tog  hurtigt  af:  atter  blev 
den  grebet,  trykket  ned  mod  Jorden  —  og 
Straffen  kom,  den  Stærkeres  Raseri,  der  ud- 
rev Indvoldene  af  Bugen,  knuste  Knoglerne 
mellem  almægtige  Kæber,  tyggede  og  van- 
formede Ansigtet  ...  og  Dødskampens  Brøl 

genlød  over  hele  Horisonten,  stadig  hæsere, 
stadig  svagere,  inden  længe  hendøende  i 
Rallen,  i  Stønnen,  i  Gisp  .  .  .  Tilsidst  en 
krampagtig  Sammentrækning  af  Svælget,  et 
klagende  Hyl,  og  det  kongelige  Dyr  døde. 

Først  styrtede  Huleloven  sig  over  Liget, 
over  det  endnu  skælvende  Kod,  i  Hævn- 
Vellyst  og  af  Frygt  for,  at  Livet  skulde  vende 
tilbage.  Da  den  endelig  følte  sig  tryg, 
kastede  den  foragteligt  Løven  fra  sig  og  ud- 
brølede sin  Triumf  og  sin  Trods  gennem 
Halvmørket,  med  Skuldre  og  Bryst  blødende 
af  store  Saar.  Dagen  gryede.  Et  stærkt 
Sølvlys  sivede  frem  langs  Horisonten. 
Maanens  Bue  mattedes  og  disedes.  Hule- 
løven sUkkede  sine  Saar  og  følte  derpaa 
Sulten  vende  tilbage;  den  rettede  sine  Skridt 
mod  Hjortens  Lig.  Træt,  alt  for  langt  borte 
fra  sin  Hule,  søgte  den  et  Tilflugtssted,  hvor 
den  kunde  gøre  sig  til  Gode  i  Skyggen.  Bu- 
skadset, hvori  Jægeren  laa  skjult,  tiltrak  sig 
dens  Blik,  og  den  gav  sig  til  at  slæbe  Byttet 
derhen. 

Mennesket  stod  endnu,  fængslet  af 
Kampens  tragiske  Storladenhed,  og  be- 
tragtede Sejrherren,  da  han  saa'  denne  rette 
sig  hen  imod  ham. 

Et  Pust  af  legemlig  Rædsel,  af  Haar- 
rejsning,  gik  over  hele  hans  Væsen,  uden  at 

han  dog  mistede  sit  Kamp-  og  Beregnings- 
Instinkt.  Han  tænkte,  at  Huleløven  efter  en 
saadan  Kamp,  lysten  for  Føde  og  Hvile, 
ikke  vilde  forulæmpe  ham.  Alhgevel  havde 
han  jo  ingen  Vished  herfor;  han  hørte  inden 
i  sig  de  Gamles  Fortællinger  fra  de  lange 
Aftener  om  denne  store  Kats  Had  til  Menne- 
skene. Den  syntes,  sjælden  og  stadig  uddøende 
som  den  var,  instinktmæssig  at  forstaa  den 
Rolle,  de  Tohændede  spillede  i  dens  Ud- 
ryddelse, og  hver  Gang,  den  traf  et  af  disse 
Væsner  alene,  tilfredsstillede  den  derfor  sit 
Had  til  dem. 

Disse  Minder  flakkede  rundt  i  Natte- 
vandrerens Hjærne,  og  han  tænkte  paa,  hvad 
der  var  at  foretrække,  hvis  han  skulde  blive 
angreben  —  at  blive  i  sit  Skjul  eller  gaa  ud 
paa  den  flade  Mark?  Det  ene  gjorde  Dyrets 
Springkraft  uskadelig  —  det  andet  skaffede 
bedre  Plads  til  at  svinge  Spydet  og  Strids- 
køllen. Han  fik  ikke  længe  Lov  til  at  nøle ; 
allerede  skød  Huleløven  Grenene  til  Side. 
Menneskets  Valg  var  med  ét  gjort,  i  en  ret 
Vinkel  til  det  Sted,  hvor  Huleløven  var 
traadt  ind,  sprang  han  ud  af  Buskadset. 
Ved  Grenenes  Raslen  blev  Huleløven  urolig, 
gik  Krattets  Rand  rundt,  saa'  den  menneske- 
lige Skikkelse  og  brølede.  Denne  Trusel 
slukkede   al  Tanke    om  Flugt   hos  Jægeren, 

han  løftede  Spydet,  med  smidige  og  føjelige 
Muskler,  og  sigtede.  Vaabnet  dirrede  i  hans 
Haand  og  fo'r  saa  sin  lige  Vej  ind  i  Katte- 
dyrets  Bryst. 

—  Eho!  Eho!  raabte  Mennesket  og  svin- 
gende sin  Kolle  højt  med  begge  Næver. 

Saa  stod  han  ubevægelig,  fast,  et  skønt 
Kæmpemenneske,  en  Kamptidernes  Helt,  med 
klare  Øjenstene.  Huleløven  skred  frem,  sam- 
lede sig,  beregnede  sit  Spring.  Med  vidun- 
derlig Lethed  bøjede  Mennesket  til  Siden  og 
lod  Uhyret  fare  forbi  —  og  i  det  Øjeblik,  da 
det  vendte  tilbage  paa  skraa,  slog  hans  Kølle 
ned  som  en  frygtelig  Hammer,  og  Hvirvler 
knagede  derved.  Et  Brøl  standsede  brat. 
Kæmpedyret  blev  pludselig  ubevægeligt,  og 
Mennesket  gentog  sit  sejrrige  Kampskrig: 

—  Eho!  Eho! 

Dog  vedblev  han  at  holde  sig  i  For- 
svarsstilling,  idet  han  frygtede  en  Genop- 
tagelse af  Kampen.  Han  betragtede  Dyret, 
dets  store  gule  Øjne,  der  stod  aabne,  dets 
fodlange  Kløer,  dets  mægtige  Muskler,  dets 
gabende  Flab,  fuld  af  Løvens  og  af  Hjortens 
Blod,  hele  denne  vidunderlige  Kamp-Organisme 
med  Bugen  saa  bleg  under  den  gule,  sort- 
plettede Lød  .  .  . 

Men  Huleløven  var  død,  den  skulde 
ikke  mere  faa  Mørket  til  at  skælve.    Menne- 

sket  følte  i  sit  Bryst  et  stort  Velvære,  en 
svulmende  Stolthed,  som  var  meget  be- 
hagelig, en  Udvidelse  af  sit  Væsen,  sit  Liv, 
sin  Selvtillid,  der  fængslede  ham  i  nervøs 
Drømmen  for  Morgenrødens  lysende  Blomster- 
aasyn. 

De  første  Skarlagen-Fanfarer  løftede  sig 
over  Horisonten  sammen  med  den  friske 
Brise.  Lysets  Dyr  aabnede  et  efter  et  deres 
Øjne  og  vendte  mod  Østen  de  fulde  Fuglestru- 
bers Sækkepiber.  Under  de  fine  Taager 
syntes  Floden  først  af  mat  Tin,  saa  dukkede 
Skyernes  Pragt  sig  deri  og  frembragte  en 
sitrende  Verden  af  Farver  og  Former.  De 
høje  Poppeltoppe  og  Slettens  smaa  Græs- 
straa  sitrede  i  samme  brændende  Liv.  Alle- 
rede steg  Stjærnen  op  over  den  fjærne 
Skov;  dens  Straaler  gik  hen  over  Dalen, 
gennembrudt  af  spinkle,  uendelige  Træskyg- 
ger. Mennesket  udstrakte  sine  Arme  i  en 
forvirret  Religiøsitet,  uden  nogen  bestemt 
Dyrkelsesform,  blot  fornemmende  Straalernes 
Kraft,  Solens  Evighed,  sin  egen  Døgntilvæ- 
relse. 

Saa  gav  han  sig  til  at  le,  og  han  raabte 
atter  sit  Sejersskrig: 

—  Eho!  Eho!  Eho! 

Og  i  Hulens  Aabning  kom  Menneskene 
til  Syne. 

II. 

I  den  smilende  Morgen,  medens  Flodens 
og  Græsslettens  Aande  var  stærk  og  fuld 
af  Vellyst,  sluktes  Gløderne  efter  Dagens  første 
Maaltid  i  Randen  af  Menneskenes  Hule.  Et 
Hundrede  Alen  borte  løftede  Grav-Træet*) 
sine  Grene  fulde  af  blege  Benrade,  af  heden- 
gangne Huleboere.  Brisens  langsomme  Pust 
aflokkede  det  luftige  Benhus  sukkende  Sange, 
Enstavelses-Klange,  og  en  Olding  sad  paa 
Hug  og  betragtede  med  sine  langsynede  Øjne 
nogle  af  de  Hovedskaller,  der  viste  sig  mel- 
lem Grenenes  Skygger,  og  mindedes  Aar 
sammen  med  stolte  Jægere  og  Ungdomsven- 
ner, som  Døden  havde  fortæret. 

Pzannernes  Stamme  betoges  af  Timens 
Trylleri.  Børnene  sprang  over  Græssletten 
ned  til  Randen  af  Vandet;  mellem  Pilene 
skimtedes  en  ung,  halvnøgen  Kvinde,  der 
fornyede  sin  Friskhed  og  sin  Pynt  og  bandt 
sit  Haars  rødbrune  Bølger;  Mændene  lagde 
Planer  til  Jagt  og  til  Arbejde;  næsten  alle 
var  de  mægtige  af  Krop  og  Muskler,  havde 
lange  Hovedskaller  med  vel  udviklede  Tegn 
paa   Kamplyst.      I   Fhntestensskaale   knuste 


*)  Et  Træ,  Nomaderne  vælger  sig  til  at  ophænge 
Skeletterne  af  deres  Døde  i. 

Krigerne  den  røde  Mønnie  og  blandede  den 
med  Uroksemarv  og  malede  sig  paa  Ansigt 
og  Bryst  med  fine  Pensler  af  Sener;  kejtede 
Parabel-Buer,  krydsende  Nætværk,  usikre 
Fremstillinger  af  Naturfremtoninger,  Ringe 
og  Straalestriber.  Nogle  af  dem  bar  om 
Knæerne,  om  Halsen,  paa  Panden  Urtidens 
Smykker:  Berlokker  af  Hjørnetænder,  gennem- 
borede ved  Roden  (Tænder  af  Løve,  af  Ulv, 
af  Bjørn,  af  Urokse,  af  Hjort),  Fiskehvirvler, 
Flusspat  Krystaller  med  Ametyst-Glød,  Smaa- 
sten  med  Indridsninger  i  og  Havets  skrøbe- 
lige Juveler:  Strandsnegle,  Albueskæl  og 
Venussnækker. 

Stammen  dannede  en  Menneskehed,  der 
allerede  havde  Drift  mod  det  Ideale,  en 
haandvirkende  og  kunstnerisk  Menneskehed, 
jagende  men  ikke  krigersk,  en  Menneskehed, 
der  anerkendte  Verdens  Hemmelighedsfuld- 
hed, uden  endnu  at  have  underkastet  sig 
nogen  rehgiøs  Form,  næppe  nok  hengivet  sig 
til  ubestemt  Symbolik.  Stammen  var  et  Af- 
kom af  den  store  Langhoved-Race,  der  be- 
herskede Kvaternær-Tidens  Evropa,  levede  i 
Fred  Stamme  og  Stamme  imellem,  ukendt 
med  Slaveriet  og  særtegnet  af  en  barsk 
Adelighed,  en  Sjælsstorhed  og  en  God- 
hed,   hvortil   man   ikke   finder  Mage   i  hele 


17 


den  yngre  Stenalder.*)  Deres  Landomraader 
var  store,  rige  paa  Næring,  saaledes  at  der 
ikke  havde  kunnet  opstaa  Tilegnelsesinstink- 
ter  og  svigagtige  Lyster.  Stammernes  Førere 
var  uden  udøvende  Magt.  valgtes  frit  og 
ful'^tes  blot  for  deres  Klogskabs  og  Erfarings 
Skyld;  ingen  despotisk  Magt  var  indstiftet. 
Alene  Væddestrid  og  Elskovskamp  rødmede 
nu  og  da  Jorden  med  Menneskeblod,  udgydt 
af  Mennesker  .  .  . 

Efter  Maaltidet  og  Toilettet  begyndte  Ar 
bejdet  tor  Kvinderne  og  for  de  Mænd,  der 
ikke  skulde  være  med  paa  Dagens  Jagt. 
Hvor  mange  Grænsepæle  er  ikke  blevne 
flyttede  i  Hjærnens  Verden  siden  det  tavse 
Abemenneskes  Dage,  den  Gang  vor  Stamfader 
i  Tertiærtiden  var  ved  at  fremgaa  af  Dyre- 
verdenens Skød  —  Arbejdet  er  blevet  delt, 
Værktøj  og  Redskaber  gaar  i  Arv  fra  Slægt 
til  Slægt,  Naturen  beherskes,  Menneskets 
Kræfter  mangfoldiggøres  .  .  . 

Med  en  fin  Naal  syede  flere  i  Pels- 
værker, der  forud  vare  gennemborede  med 
Flintestensprenen.  Andre  skrabede  raa  Huder. 
Nogle    hamrede    paa  Ambolte  af  Sten  eller 


*)  Stenalderen  deles  i  en  ældre  og  en  yngre 
Periode;  den  sidste  kaldes  ogsaa  de  polerede 
Flintevaabens  Tidsalder- 

Træ,  opstillede  i  fri  Luft,  tildannede  Økser, 
Knive,  Sakse  og  Gravstikker.  Tildannelsen 
skete  med  smaa  Hug,  førte  med  vidunderlig 
Raskhed  og  Nøjagtighed.  Langsomt  kom 
Klingerne  og  Oddene  frem,  og  sjældent  tog 
Haandværkeren  fejl  i  sin  Bedømmelse  af  de 
gunstige  Retninger  at  slaa  i,  fortrolig  som 
han  var  med  sit  Stof  og  begavet  med  den 
Gætteævne,  der  vindes  gennem  lang  Øvelse. 
Enkelte  andre  foretog  det  endnu  finere  Ar- 
bejde at  tilhugge  Pilespidserne,  Fiskekrogene, 
Harpunerne  at  Ben  og  Horn  og  var  be- 
væbnede med  fciaa  fint  og  nøjagtigt  Værktøj, 
at  Mennesket  ikke  formaaede  at  overgaa  det 
uden  ved  at  erstatte  Sten  med  Metal. 

Fremfor  alt  bar  Naalene  Vidnesbyrd  om 
en  sindrig  Kunstflid :  Bensplinter,  afrundede 
med  en  Flintfil,  polerede  og  tilspidsede  paa 
tin  Sandsten,  og  Naaleøjet  hulet  med  et  om- 
drejende Bor,  under  uafbrudt  Fare  for 
Bristning. 

Medens  Arbejdet  begyndte,  havde  en 
lille  Skare  Jægere  samlet  sig  i  Nærheden  af 
Hulen. 

En  ung  Mand  med  skarpe  Øjne  steg  op 
paa  den  højeste  Klippe  for  at  undersøge  Ud- 
sigterne. Til  venstre  for  ham  skjulte  Skoven 
Flod  og  Horisont,  vag  og  blød,  i  mat  ame- 
tystfarvet  Lys.     Lige   for   ham  var  Dalsænk- 

ningen .  Steppernes  store  Rundinger,  lave 
og  runde  Hoje,  Oaser  som  Aakander  paa  et 
Mosevand,  de  frugtbare  Vandes  bugtede 
Spejl.  Bag  ham  Bjærglandet,  druknet  i  Him 
lens  blege  Lystaage.  Overalt  saa's  smaa  Skik- 
kelser af  Dyr  græ^^se  paa  Sletten;  Jægeren 
talte  en  Flok  Heste  og  en  Flok  Urokser. 
Med  gjaldende  Rost  meddelte  han  sine  Fæl- 
ler dette,  idet  han  med  Fingeren  pegede  i 
den  Retning,  hvoi  Jagten  skulde  gaa  for  sig. 
Alle  hentede  derpaa  deres  Vaaben :  Huen. 
Harpunen,  Spydel.  Stridskolien;  derpaa  holdt 
den  gamle  Anfører  Mønstring,  lod  Blikket 
glide  rundt  og  raabte  saa: 

—  Vamireh! 

Da  viste  sig  paa  Klippegrottens  Tærskel 
den  unge  Mand,  der  havde  besejret  Hule- 
loven.  Han  vaklede  mellem  en  Tilbøjelig- 
hed til  at  vedblive  med  Tilberedelsen  af  den 
Kappe,  han  igaar  havde  begyndt  at  lave  sig 
af  Uhyrets  Hud,  og  Lysten  til  at  gaa  med 
paa  Jagt.  Ungdommen,  den  morgenfriske 
Dals  Kalden,  hans  Kammeraters  Raab  fik 
Overtaget. 

Han  traadte  tilbage  i  Hulen  og  viste  sig 
snart  efter  bevæbnet  med  Bue  og  Kølle. 
Skaren  gav  sig  dernæst  paa  Vej  mod  Nord. 
Deres  Barbarhjærner  overophid.«!edes  i  Be- 
gyndelsen  af  Gangen   og    den   smukke   Mor- 

gen,  og  de  larmede,  men  efterhaanden  blev 
de  mere  stille.  Snart  saa  de  fra  Toppen  af 
en  Høj  Uroksehjorden.  De  store  Græsædere 
stod  spredte  i  en  Trekant  over  et  Omraade 
paa  mere  end  to  Tusend  Alen,  flere  Hun- 
drede i  Tal.  Tyrene  skred  med  deres  Løve- 
kroppe,  deres  stejle  Pander,  der  var  rødt- 
behaarede,  tungt  trædende  om  mellem  Køerne 
og  de  unge  Handyr.  Fra  den  hele  Mængde 
udstraalede  drøvtyggende  Ro,  fredelig  Maje- 
stæt og  sammensluttet  Styrke. 

En  kæmpemæssig  Tyr,  der  stod  i  Tre- 
kantens skarpeste  Hjørne,  udstødte  et  Brøl, 
og  paa  dette  Tegn  samlede  de  øvrige  Tyre 
sig  om  den  til  Kamp.  En  vild  Kløgt,  den 
Kløgt,  som  deres  længe  tæmmede  Brødre  i 
Asien  havde  mistet  under  Trældommen, 
gjorde  dem  egnede  til  taktiske  og  selvstæn- 
dige Bevægelser. 

Jægerne  standsede.  Skjulte  af  en  Muld- 
høj diskuterede  de  Angrebsplanen.  Jord- 
bundsforholdene og  Dyrenes  Ordning  tillod 
to  Fremgangsmaader:  enten  angribe  dem 
samtidigt  fra  Højre  og  Venstre,  idet  man 
benyttede  sig  af  den  paa  Tværs  løbende 
Række  Høje,  eller  at  omgaa  Sletten  og  falde 
Hjorden  i  Ryggen  fra  den  Gruppe  vilde 
Figentræer,  som  saas  dér  langt  ovre.  Efter 
nogle  Minuters  Overvejelse    valgte   Flertallet 

den  første  Fremgangsmaade,  thi  den  anden, 
der,  hvis  den  lykkedes,  ganske  vist  vilde  være 
den  virksomste,  syntes  mindre  sikker,  idet 
der  var  en  Mulighed  for,  at  Urokserne  kunde 
blive  forskrækkede  og  løbe  deres  Vej,  inden 
man  naaede  om  til  Bagholdet, 

Skaren  delte  sig  i  to  Afdelinger,  den 
ene  ført  af  Oldingen  med  den  udskaarne 
Kommandostav,  den  anden  under  Ledelse  af 
en  Kæmpe  i  sin  bedste  Alder. 

Paa  begge  Sider  blev  Fremrykningen 
ordnet  og  Jordbundsforholdene  udnyttede 
med  Klogskab.  Saa  rykkede  den  Gamles 
Bande  forsigtigt  trem,  nærmede  sig,  var  lige 
ved  at  komme  indenfor  Skudvidde,  da  den 
store  Urokse-Anfører  syntes  at  blive  urolig. 
Den  løftede  sit  røde  Hoved,  der  var  besat 
med  hvide  Maaner,  vejrede  og  blev  staa- 
ende  i  en  ivrigt  spejdende  Stilling.  Saa 
løftede  den  sin  Røst,  der  var  skøn  og  alvorlig 
næsten  som  en  Løves.  De  spredte  Drøv- 
tyggere foer  sammen  og  flokkedes.  Et  Øje- 
blik stod  Uroksen  tvivlende,  en  Gysen  løb 
den  ned  ad  Ryggen,  saa  følte  den  sig  over- 
bevist om,  at  Fjenden  nærmede  sig,  den 
uforsonlige  lodret  gaaende  Fjende,  som  Dyrene 
kendte  saa  godt,  og  Flugtsignalet  lød,  og  den 
uhyre  Skare  styrtede  hastigt  af  Sted,  travende, 
saa  Dalen  rystede. 

Huleboerne  gav  nu  Afkald  paa  al  List 
og  oversteg  den  Kæde  af  Høje,  der  dækkede 
dem.  De  hurtigste  viste  sig  paa  Toppen  — 
over  ti  Bueskudslængder  skilte  dem  fra  Ur- 
oksehjorden. Dyrene  løb  hurtigt,  endnu  ikke 
bebyrdede  af  de  Nyfødte,  men  saa  snart 
Jægerne  havde  gjort  deres  første  Spring,  var  det 
alligevel  tydeligt,  at  Jagten  ikke  vilde  blive 
uden  Udbytte.  De  ivrigste  af  Barbarerne 
kastede  sig  uden  Beregning  ind  i  en  Vædde- 
kamp  med  Dyrene,  og  hørte  ikke  efter 
Førernes  Advarsler,  Paa  nogle  Minuter  var 
tre  af  dem  naaede  indenfor  Skudvidde  og 
Pilene  hvinede,  en  Tyr  vaklede,  en  anden 
brølte  frygteligt. 

—  Eho!  Eho! 

Andre  Pile  fløj,  en  af  Tyrene  Htyrtede, 
derpaa  en  Ko ;  der  var  nu  fem  Jægere  inden- 
for Skudvidde.  Da  opofrede  to  af  Tyrene 
sig  og  gjorde  Holdt.  Et  Øjeblik  stampede  de 
i  Jorden,  deres  store  Øjne  stirrede  tomt  ud 
for  sig  —  endelig  styrtede  de  frem  for  at 
beskytte  deres  Race.  Nye  Pile,  dybe  Saar, 
men  de  krigerske  Dyr  syntes  intet  at  ænse, 
kom  stadig  nærmere,  blev  stadig  vildere. 
Flertallet  af  Jægerne  indskrænkede  sig  til  at 
sprede  sig,  men  to  unge  Mænd  blev  staaende 
og  ventede,  betragtende  hverandre,  stolte  af 
deres   Kraft    og    deres    Smidighed,    den    ene 

bevæbnet  med  Lanse,  den  anden  med  Strids- 
kølle. De  øvrige  sluttede  sig  derpaa  sammen 
i  en  Halvkreds,  nysgærrige  efter  det  Skue- 
spil, der  vilde  komme. 

Den  første  Tyr  styrtede  med  sænkede 
Horn  og  tidobbelt  Fart  ind  paa  lien  højeste 
af  de  to  unge  Mænd.  Med  et  smidigt  Spring 
veg  denne  til  Siden  og  plantede  sit  Spyd  i 
Tyrens  Side.  Den  blødte,  var  lige  ved  at 
styrte,  men  vendte  om  og  kom  tilbage, 
langsomt  og  mere  underfundigt.  Ikke  des 
mindre  foer  den  forbi  og  paany  trængte 
Vaabnet  ned  i  dens  Indvolde.  Vaklende, 
paa  Knæ,  syntes  Uroksen  at  være  over- 
vunden, beredt  til  at  modtage  Naadestødet. 
Men  i  det  Øjeblik,  da  Lansen  løftedes,  sprang 
den  op,  og  dens  venstre  Horn  tog  Mennesket 
med  sig.  Krigeren,  der  var  bleven  løftet  op 
af  Hornets  Krumning  og  ikke  af  dets  Spids, 
friede  sig  imidlertid  i  Tide,  og  hans  tredje 
Stød  ramte  lige  i  Hjærtet  og  afgjorde  Kampen. 

—  Therann  har  dræbt  den  store  Urokse ! 
brummede  han. 

Men  ved  Siden  af  tog  Kampen  en  anden 
Vending.  I  det  Øjeblik,  da  Therann  ned- 
lagde sin  Modstander,  foer  den  anden  Tyr 
ind  paa  Jægeren  med  Køllen.  Staaende 
dumdristigt  lige  foran  den  lod  han  sit  Vaaben 
falde  ned  paa  den  og  troede  at  knuse  Dyrets 

Hovedskal.  Men  en  Drejning  af  det  hornede 
Hoved  gjorde,  at  den  gled  skævt  og  kun 
ramte  halvt,  og  Tyren,  der  styrtede  frem 
som  et  Lyn,  slæbte  Nomaden  en  ti  Alen 
med  sig.  Traadt  under  Fødder,  ødelagt,  af- 
mægtig laa  Staklen  med  udvæltende  Ind- 
volde. Man  hørte  hans  Knogler  knage.  Saa 
sprang  Blodet  frem,  Brystet  hulledes  af 
ulægelige  Saar,  og  de  forfærdede  Jægere 
sendte  knap  nok  et  Par  Pile  mod  Dyret. 
Men  da  Tyren  rasende  begyndte  at  flænge 
den  Besejredes  Legeme,  styrtede  mange 
Jægere  frem  med  høje  Raab.  Kæmpedyret 
ventede  ikke  paa  dem.  Maaske  sikker  paa 
sin  Død,  men  i  hvert  Fald  bestemt  paa  at 
falde  kæmpende,  skred  det  stolt  frem  mod 
de  Angribende.  Skyer  af  Pile  borede  sig 
ind  i  dets  smukke  Sider,  men  dets  Hastig- 
hed formindskedes  ikke,  og  pludseligt  naaede 
det  en  ny  Modstander,  en  Olding,  der  var 
længe  om  at  komme  af  Vejen,  og  væltede 
ham.  Det  sænkede  Hornene  og  beredte  sig 
til  at  spidde  ham.  Et  Lansestød  i  dets 
Skulder  frelste  den  Gamle,  og  Theranns 
slanke  Skikkelse  skød  sig  imellem. 

—  Therann !  Therann !  raabte  Jægerne. 

Therann  undveg  Uroksens  Angreb,  men 
hans  andet  Stød  var  daarligt  ført  og  gled  af 
mod  et  Skulderblad.    Ogsaa  han  væltedes  nu 

omkuld  i  Græsset,  ogsaa  han  saa'  nu  de 
skarpe  Horn  hæsligt  sænke  sig  imod  ham, 
og  alle  troede  ham  fortabt.  Men  hurtig  som 
Laksen,  naar  den  stiger  op  ad  Floderne,  fløj 
Vamireh  til  med  svungen  Kolle.  Han  fik 
lige  Tid  til  at  gribe  Therann  og  slynge  ham 
af  Vejen,  medens  Huleboerne  raabte : 

—  Vamireh  er  stærk  som  Mammut- 
dyret! 

Med  en  Haandbevægelse  frabad  Vamireh 
sig  al  Hjælp,  derpaa  stillede  han  sig  op  i 
seks  Alens  Afstand  fra  Tyren  og  talte 
til  den  : 

—  Vend  tilbage,  tapre  Helt  ...  Du  er 
værdig  til  at  leve  og  at  forplante  Uroksernes 
store  Slægt,  værdig  til  længe  endnu  al  æde 
Slettens  gode  Græs  .  .  . 

Tyren  stod  ubevægelig  og  betragtede 
Jægeren  med  sine  store  blaalige  Ojne^  og  en 
Medynk  opsteg  i  Vamirehs  Sjæl.  en  Sorg 
over  at  dette  store  Dyr  var  opofret  i  denne 
Kamp. 

Endnu  en  Gang,  men  uden  Krafl  og 
med  svigtende  Pulse,  sænkede  Tyren  Hornene 
til  F'orsvar  og  ventede  Menneskets  Angreb. 
Og  Vamireh  vedblev: 

—  Nej,  Tapre  .  .  .  Vamireh  vil  ikke 
slaa    den    store,    besejrede    Urokse  .  .  .  Va- 


mireh*  sørger  over.  at  Sletten  er  berøvet  sin 
tapre  Forsvarer  mod  Løven  og  Leoparden  . .  . 

Uroksen,  der  var  sunken  ned  paa  Knæ, 
syntes  at  lytte  til  Jægeren  i  en  vid,  vag 
Drøm.  Saa  vaklede  dens  Hoved,  en  svag 
Genlyd  af  et  Brøl  sitrede  i  dens  Strube,  den 
strakte  sig,  dens  Øjenlaag  stivnede,  og  dens 
sidste  Aandepust  gik  hen  over  Græstoppene. 

Saaledes  endte  Jagten  i  en  tung  Sørg- 
modighed, og  de  fem  Urokser,  der  laa  faldne 
her  og  der  paa  Sletten,  havde  kostet  et 
Menneskes  Liv,  thi  Wanhab,  Djebs  Søn,  var 
vendt  tilbage  til  Tingenes  store  Hele.  Og 
endnu  en  Gang  havde  Pzannerne  lært,  hvor 
stærk  og  modig  Uroksen  var,  men  i  en 
Stemning  af  ubestemt  Forstaaelse  følte  de 
mere  Sorg  end  Vrede  derover.  I  Sammen- 
hæng med  Vamirehs  sidste  Ord  begreb  de,  at 
de  græsædende  Dyr  er  nødvendige  for  Menne- 
skets Tilværelse,  og  ud  fra  denne  dybe 
Følelse  var  det,  at  de,  mange  tusind  Aar  før 
Dyrenes  Tæmning,  havde  lært  at  holde  til 
Raade  med  alt  Liv,  undtagen  Rovdyrenes  og 
Snylternes,  og  at  vise  sig  højmodige  mod  de 
mægtige  Hanner,  for  at  Hjorteflokkene,  Heste- 
stoddene og  Oksehjorderne  skulde  kunne 
værge  sig  mod  de  store  Vilddyr. 

III. 

I  Aftenens  Tusmørke,  medens  Solen  stod 
som  en  rund  Aabning  ind  til  en  Ovn,  kom 
de  gamle  Mænd  ud  af  Hulen,  fulgt  af  den 
bedrøvede  Stamme.  To  unge  Krigere  bar 
Wanhabs  Skelet,  og  det  røde  Lys  faldt  over 
den  blege  Hjærneskal  og  gennem  Ribbenenes 
Bur  som  et  Symbol  paa  den  dybe  Rædsel, 
der  fyldte  Foraarsdagens  Død  over  Ruinerne 
af  et  ungt  Væsen,  for  evig  forsvunden  i  Stof- 
skiftets Afgrund.  Langsomt  randt  Toget  hen 
over  Steppen.  Hustruens  Graad  og  Mode- 
rens Hulken  brød  Optrinets  Tavshed. 

Da  man  naaede  Lig-Træet,  da  Bærerne 
var  klatrede  op  ad  Højen,  saa  man  en  Ol- 
ding stille  sig  ved  Siden  af  Wanhab,  og  alle 
ventede  paa,  hvad  han  vilde  sige,  thi  han 
var  berømt  for  at  tale  til  andre  Mennesker. 
Og  Oldingen  stod  en  Tid  ubevægelig,  gamle 
Ting  steg  op  i  hans  Erindring,  forvirrede 
Begreber  saaledes  som  hans  Race  havde  dan- 
net sig  dem,  helt  nedsænket  i  Naturen,  endnu 
uden  noget  Hinsides  bag  de  legemlige  Former. 

—  Mennesker  .  .  .  Wanhab,  Djebs  Søn 
.  .  .  født  mellem  os  .  .  .  var  en  utrættelig 
Jæger  og  en  dygtig  Arbejder  .  .  .  Uroksen, 
Leoparden  og  Hyænen  har  lært  hans  Kraft 
at  kende  .  .  .  han  har  forarbejdet  sig  Klæd- 
ninger og  Vaaben    af   de   Dyr,    han    fældede 

...  og  dannet  sig  Værktøj  af  den  velgørende 
Sten  .  .  .  Mennesker  .  .  .  Wanhab,  Djebs 
Søn,  er  gaaet  bort  fra  Livet  .  .  .  han  skal 
ikke  mere  jage,  ikke  mere  fælde  Dyr  og 
danne  Værktøj  af  den  velgørende  Sten  .  .  . 
og  fordi  han  var  en  tro  og  klog  Fælle  .  .  . 
derfor  sørger  vi  over  Wanhab.  Djebs  Søn. 

--Vi  sørger  over  Wanhab,  Djebs  Søn, 
gentog  Stammens  Stemmer. 

Derpaa  faldt  der  Tavshed  over  Hulebo- 
erne, en  tungere  Tavshed  end  før,  og  de 
løftede  alle  Hovederne  for  at  se  en  smidig 
Jæger  klatre  op  i  Ligtræet.  Han  gled  fra 
Gren  til  Gren,  mellem  Forfædrenes  Skeletter. 

Da  han  naaede  en  fri  Gren,  ophængte 
man  Wanhab,  Søn  af  Djeb,  ved  Enden  af  den 
flettede  Uldstrikke,  hvoraf  Jægeren  holdt  den 
øvre  Ende,  og  den  Afdødes  aabne  Benrad 
steg  langsomt  op  mellem  Løvet.  Fra  den 
varme  Synsrand  og  det  høje  Zenith  udvæl- 
dede der  saa  blød  en  Smægten,  saa  daarende 
et  Pust  af  Liv,  saa  fredelig  en  Majestæt,  at 
Wanhabs  Fæller  og  hans  Moder  og  hans 
Enke  glemte  deres  Sorg  og  Dødens  Rædsel. 
Endelig  hang  Skelettet,  svagt  svingende,  mel- 
lem de  andre  Skeletter,  og  Stammen  spredte 
sig  i  Tusmørket.  Paa  Flodens  Forbjærg  og 
Højenes  Toppe  delte  Lyset  sig  i  Tusend  ha- 
stigt døende  Skikkelser.     Snart  var  der  ikke 

andre  tilbage  under  Træet  end  Vennerne  og 
Slægtningene.  Og  der  faldt  Aske  over  Vest- 
himlens  Pragt  Atler  var  en  Dag  sunken 
ned  i  det  Forgangnes  Dyh.  Og  gysende,  i 
halvfodle  Fantasier,  tænkende  paa  Doden  og 
paa  Natten,  føjede  de  stakkel«  Stenalder 
mennesker,  der  var  Wanhab  tro.  en  Drom 
til  de  Millioner  Drømme,  hvoraf  alle  Guds- 
dyrkelsen skulde  opstaa,  og  Forbindelserne 
mellem  Frvgt,  del  Overnaturlige  og  Udøde- 
ligheden blive  til. 

Imidlertid  laa  den  unge  Kone  strakt  i 
(irønsværet,  og  hendes  Haar  flød  ud  over 
Græsset  som  Pilens  Blade  græder  over  Dam 
mens  Aakander,  (»g  Sejerherren  Tlierann. 
Wanhabs  Ven,  ynkedes  over  hende  og  følte 
sit  Hjærte  sitre,  thi  Kvindens  Haar  var 
smukt  og  hendes  Hals  rund  og  hvid  i  Da- 
gens sidste  Skær.  Da  sagde  han  blide  Ord 
til  hende,  og  hun  loftede  sit  Blik  mod  ham. 
Og  Naturens  store  Forjættelse,  at  alt  begyn- 
der paany,  og  at  Sjælens  Saar  lukker  sig 
liow  dem,  der  endnu  er  unge,  begyndte  at 
fuldbyrdes  hos  hende.  Hun  tænkte  paa.  at 
Therann  var  stærk  mellem  de  stærke  og 
ikke  ond  mod  Kvinder  og  Børn.  Og  da 
Mørket  havde  sejret,  blev  de  siddende  ved 
Siden  af  hinanden,  uden  at  røre  sig,  uden 
at  tale.     Men  i  sig  følte  de  nye  Dage  fødes, 

Og  om  dem  strejfede  Ulvene  over  Steppen, 
og  Hyænen  lo  nede  ved  Floden,  og  de  store 
Rovdyr  rejste  sig  i  deres  Vælde. 

IV. 

Vamireh,  Zoms  Søn,  var  endnu  ung» 
men  til  Trods  herfor  Stammen  Pzanns  For- 
bavselse. Han  var  en  snild  og  stærk  Jæger, 
skøn  af  Skikkelse  og  stærk  som  Uroksen; 
han  besad  desuden  Kunstens  hemmeligheds- 
fulde Gaver.  Dyrets  og  Plantens  Former 
fyldte  ham  med  Drømmerier.  Han  var  den. 
der  strejfer  ene  om  paa  Højene  og  som 
gaar  gennem  Skoven  eller  flakker  ved  Floden 
eller  gennem  Mørket  for  den  Glædes  Skyld, 
det  er  at  opdage  dulgte  Ting.  Evropas 
Langhoveder  lo  ikke  ad  den  Slags  Mennesker 
og  de  agtede  Vamireh  højt,  fordi  han  vidste 
at  føre  Gravstikken,  der  ridser  i  Ben  og 
Horn,  og  Mejslen,  der  skærer  i  Træ  og  i 
Elfenben.  Han  elskede  sin  Kunst,  og  han 
havde  erhvervet  sig  Ry  som  den  første  Kunst- 
ner mellem  de  Stammer,  som  ved  Foraarstid 
var  komne  dragende  til  det  sydlige  Østerland. 

Hele  Dage  og  Uger  skjulte  han  sig  for 
sine  Fæller,  udforskede  ensomme  Steder, 
arbejdede  i  et  eller  andet  fjæriit  Tilflugts- 
sted, og  de  Værker,  han  førte  med  sig  hjem 

Ira  sin  Omflakken,  var  Stammens  Glæde. 
Hverken  hans  Fader  Zom  eller  hans  Moder 
Natnir  foruroligedes  synderligt  over  denne 
Omflakken,  idet  de  nærede  en  ubestemt  Tro 
paa  hans  Lykke- 
En  Morgenstund  indskibede  han  sig  paa 
Floden  og  gav  sig  til  at  folge  dens  Strom  i 
sin  svage  Jolle,  der  skælvede  ved  hvert  af 
hans  Aareslag.  Efterhaanden  som  han  tabte 
Troglodyternes  Bolig  af  Syne,  udvidedes 
Floden  og  blev  mindre  dyb,  Klippeblokke, 
klædte  med  Mos  og  Lav,  hæmmede  dens 
Gang.  Her  sang  det  store  Vand  sin  Hymne 
med  St rommen  som  en  alvorlig  bas  og 
Stenene  klukkende  dertil,  og  i  de  vindaabne 
Sale,  som  dannedes  af  de  hoje,  symmetrisk 
ordnede  Klippestykker,  genlod  Vandets  Hulken 
som   Roster  fra  Afgrunden. 

Langs  de  jomfruelige  Bredder  stod 
Skovene  med  Bræmmer  af  spinkle  Pile  og 
graalige  Popler  og  Hængeaske  og  Birke  paa 
smaa  Jordtuer.  Der  bagved  var  Kæmpe 
træernes  Folk,  Lianernes  og  de  kæmpende 
Planters  Verden,  den  hemmelighedsfulde 
skabende  Natur,  de  frie  Kræfters  Spil,  den 
evige  Genfødelse  af  den  tusindaarige  Muld 
i  Skovens  Tempelmorke  og  Snigmordskygge, 
hvorunder  Livsglæden  og  Dødsrædslen  og 
Elskoven  evigt  aander. 

Vamireh  slap  sin  Aare,  greben  af  Skuets 
Højtid,  lykkelig  ved  Træskyggernes  Sitren 
paa  Vandet,  ved  Stedets  vilde  Duft.  Græs- 
ædende  Dyrs  Snuder  gled  hen  mellem  Stub- 
bene og  Straaene,  og  Stimer  af  Stør  steg  op 
mod  Strømmen,  ilende  forbi  Istids-Klippe- 
blokkene. 

En  0  tonede  frem,  og  Vamireh  gav  sig 
paany  til  at  ro.  I  en  Bugt.  paa  den  lille 
Os  Sydkyst,  førte  han  sin  Baad  ind  og  for- 
tøjede den  til  Pilene.  Frøer,  Vandhøns,  en 
Krikand  foer  op.  Vamireh  skød  Grenene  til 
Side  og  befandt  sig  paa  en  aaben  Plet.  hvor 
Jorden  syntes  tiltraadt.  og  de  vilde  Urter 
lugede  op  med  Vilje.  Et  Smil  viste  sig  paa 
hans  Ansigt,  medens  han  stak  Haanden  ned 
i  et  hult  Elletræ  og  fremtog  Skrabeinstru- 
menter, Knive,  Flintflækker,  Benstumper, 
Snore,  Egetræ.  Et  Øjeblik  blev  han  staaende 
og  betragtede  en  Statuette,  endnu  kun  et 
Udkast,  men  med  Issen,  Panden  og  Øjnene 
næsten  fuldendte.  En  religiøs,  æstetisk  Lykke- 
følelse gennembævede  ham: 

—  Før  Fuldmaane  skal  den  være  færdig! 

Han  kastede  derpaa  sin  Kappe  og  hen- 
tede i  sit  Fartøj  de  Tænder  og  Knogler,  som 
han  havde  medbragt.  Flere  Minuter  nølede 
han,  vidste  ikke,  om  han  skulde  fortsætte 
med  Statuetten   eller  arbejde  paa  Tegninger. 

MuletiRerens  Hjornelænder  fristede  ham  sær- 
ligt. Han  tog  dem  og  slap  dem  alter,  gen- 
tagne Gange.  Med  en  Klinle(iravstikkes 
skarpe  Spids  udkastede  han  Omrids  i  Luften, 
idet  han  kneb  Ojnene  sammen  og  pressede 
Læben  ind  mellem  Kortænderne.  Derpaa 
gav  han  sig  til  at  udspejde  sine  Omgivelser, 
at  strejfe  rundt  paa  den  lille  O ;  han  syntes 
al  søge  en  Model,  et  'Vv-v  ou  Fui/I  «'ii 
Fisk. 

Han  plukkede  en  Blomst,  der  slud  inde 
paa  det  Hade  Vand.  en  stor  Vand-Ranunkel 
med  bleg  Krone,  og  gav  sig  til  at  betragte 
den.  Kn  blid  Forsiaaen,  en  fin  Foleise  af 
at  være  i  sjælelig  Heroring  med  Naturen,  et 
Kunslner-Drommeri  rynkede  hans  l'ande  og 
hans  Ojenlaag.  De  store  Kronblade  med 
den  svage  (lians,  de  fine  ISt(»v<lragere,  den 
rosenschatterede  Slilk,  del  alt  nod  han  som 
en  Elsker  af  Formen,  med  Vellyst  i  sine 
Næt hinder.  Men  især  fængsledes  han  af  de 
Linjer,  hvormed  Blomsten  endte,  de  Omrids, 
aom  hans  (iravslik  kunde  efterligne.  Plantens 
Grænsestreger.  Han  salte  den  hen,  stellede 
den  med  Smaagrene,  forsogte  at  gengive 
den  dens  naturlige  Stilling,  og  spidsede 
derpaa  sit  Hedskab.  Endelig  log  han  en  at 
Huleligerens  Hjørnetænder  og  begyndte,  dybt 

optagen  og  i  alvorlig  Lidenskab,  at  tegne  et 
let  Omrids,  en  Skitse  af  Ranunklen. 

Hans  sikre,  muskuløse  Kæmpehaand  eg- 
nede sig  godt  til  det  kunstneriske  Arbejde; alle- 
rede fremkom  der 'en  yndefuld  Streg,  Kimblade- 
nes Udfoldelse.  Støvtraadenes  Spidser  og  de 
skrøbelige  Traade.  Vamireh  holdt  bevæget 
inde  ;  Læben  var  endnu  nervøsere  suget  ind 
mellem  Tænderne  og  Øjet  halvt  lukket;  det 
havde  været  lykkelige  Øjeblikke;  yndefuld 
viste  Blomsten  sig  paa  det  fine  Elfenben. 
Manden  lo  sagte  og  knugede  Armene  mod 
sit  Bryst.  Men  snart  blev  han  misfornøjet 
med  enkelte  Træk,  han  slettede  dem  ud  med 
Skraberen  og  prøvede  paany.  Kampen  be- 
gyndte, det  Øjeblik,  da  Arbejdet  bliver 
haardt,  præges  af  Vrede.  Med  Gebærder 
som  et  kæmpemæssigt  Barn,  med  Bebrejdel- 
ser mod  Stoffet,  lod  han  to  eller  tre  Gange 
Armene  synke  ned  og  slængte  Gravstikken 
fra  sig.  Hans  Races  haardnakkede  Karakter 
førte  ham  snart  tilbage  til  Arbejdet,  saa  at 
han  fuldendte  Skitsen  og  naaede  saa  vidt, 
at  han  fik  de  kejtede  Linjer  rettede.  Derpaa 
rejste  han  sig  træt  op,  vilde  ikke  længer 
betragte  sit  Værk.  Tungsind  overvældede 
hans  Hjærne,  han  følte  Ydmyghed  overfor 
Naturen.  Længe  blev  han  staaende  nede 
ved  Floden.      Det   var   i   den  store  Befrugt- 

ninKs-Aarstid,  Floden  var  fuld  af  lavere  Dyr, 
hvoraf  mange  var  komne  fra  Havet  og  nu 
steg  op  ad  Strommen.  Det  var  over  en 
Maaned  siden,  at  Jævndognsstormene  var 
holdt  op,  og  de  afrevne  Grene  og  oprykkede 
Træer  var  sjældne. 

Det  blev  Middag.  Solen  brændte,  Skyg- 
gerne var  smalle,  Luften  skælvede  af  Hede, 
Søjler  af  Luft  steg  sitrende  tilvejrs,  men  i 
Øena  F'ugtighed,  under  de  friske  Elle  og 
Pile,  var  denne  Time  fortryllende. 

Ovre  paa  den  fjærne  Bred  viste  sig  et 
stort  hornet  Dyr,  i  hvilket  V'^amireh  gen- 
kendte Uroksen.  Uden  Hast  skred  det  ned 
til  Flodbredden,  langs  en  Slags  Dæmning  af 
Sten.  Jægerens  Hjærte  skjalv  ved  Synet  af 
det  uhyre  Pattedyr.  Han  beundrede  dets 
store  Hovedskal,  som  nu  hældede  sig  ned 
mod  Floden,  dets  høje  Ben,  dets  muskulose 
Bryst: 

—  Eho!  Se  her!  Vamireh !  Vamireh! 
raabte  han  til  Dyret  med  gjaldende  Rost. 

Uroksen  loftede  forbavset  Hovedet,  og 
Nomaden  gentog : 

—  Vamireh  skænker  dig  Livet! 

Da  Uroksen  var  færdig  med  at  drikke, 
gik  den  sin  Vej.  Vamireh  slugte  en  Skive 
stegt  Uroksekod,  som  han  havde  medbragt, 
lod    sig    derefter    glide   ned    paa  Jorden    og 

faldt  i  Søvn.  Efter  en  ubestemt  Tids  Forlob 
vækkedes  han  pludseligt  ved,  at  noget  rørte 
ved  ham.  Han  saa  et  halvt  Dusin  Vand- 
rotter fare  bort.  I  et  Spring  var  han  oppe, 
med  blændede  Øjne,  og  hans  første  Tanke 
var  den  ufuldendte  Tegning  paa  Hjørne- 
tanden. Da  han  fik  fat  paa  den,  overraskedes 
han  behageligt:  i  Steden  for  det  famlende 
Udkast,  han  ventede  at  finde,  var  det  en 
fast,  nøjagtig  Tegning  med  elegante  Linjer. 
Han  greb  atter  Gravstikken,  fordybede  om- 
hyggeligt Linjerne,  borede  derpaa  et  Hul 
gennem  Tandens  øvre  Ende  og  smilede  af 
Glæde  over  sin  nye  Prydelse.  Men  for  denne 
Dag  var  hans  frembringende  Ævne  udtømt, 
forgæves  prøvede  han  at  genoptage  Arbejdet 
paa  Statuetten,  en  ubetvingelig  Gaben  og  en 
stadig  Kejtethed  ledsagede  alle  hans  Forsøg. 
Mismodig  lagde  han  sine  Æmner  og  sit 
Værktøj  tilbage  i  det  hule  Træ  og  løftede 
Blikket  mod  Himmelhvælvingen  for  at  be- 
regne, hvad  Time  det  var.  Aftenen  var 
endnu  langt  borte,  og  Solen  kun  halvvejs 
til  den  vestlige  Horisont,  om  der  end  allerede 
steg  Køling  af  de  lange  Skygger.  Myggene 
dansede  i  Sværme,  gennemsigtig  Damp  steg 
over  Skoven.  Da  tyngedes  Vamirehs  Hjærte 
af   Lede   —   en    Lede,    født   af  altfor  stærk 

Sundhed,  altfor  megen  opsparet  Kraft.  Form- 
lose  Onsker  foer  gennem  hans  Hoved, 
Længsler  efter  Jagt,  efter  farlige  Eventyr, 
efter  at  forplante  sig. 

Landene  nede  ad  Floden,  hinsides 
Skovene,  fristede  ham.  De  var  hans  Race 
ukendte,  og  Tanken  om  dem  vakte  hans 
stærke,  barnlige  og  forvovne  Nysgærrighed. 
Hvorfor  skulde  han  ikke  drage  derned  og  se 
dem?  I  hans  dristige,  ungdommelige  Na- 
tur, der  var  tilbøjelig  til  haardfore  Fore- 
tagender, vant  til  ensom  Omflakken,  og  i 
hans  Kunstner-Hjærne,  der  var  afslappet, 
men  fuld  af  brændende  Syner,  spirede 
Lysten,  voksede  og  blev  til  Virkelighed. 

Med  Omhu  gav  han  sig  til  at  efterse 
sine  Spyd,  sin  KoUe,  sin  Harpun  med  de  to 
Rækker  Takker,  forvissede  sig  om,  at  ingen 
Læk  truede  hans  Fartoj,  greb  derpaa  Aarerne 
og  sprang  let  ombord.  Efterhaanden  som 
han  kom  frem,  blev  Skoven  tættere.  Bred- 
derne mindre  tydelige,  mudrede,  bestaaende 
af  flydende  Slam,  af  Muld  og  Affald  fra 
Skoven.  Sortagtigt  og  sent  gled  Vandet  af  Sted, 
Klippeblokkene  var  forsvundne,  her  og  der 
loftede  sig  tusendaarige  Træer,  store  Krybdyr 
sov  paa  Forbjærgene,  og  Papegøjernes  Skrig 
overdøvede  Livets  højtidelige  Hvisken. 

Da  Aftenen  skjulte  Floden,  forstod  Va- 
mireh,  at  han  var  umaadeligt  langt  indenfor 
Skovens  Grænser.  Han  ristede  nogle  Skiver 
af  en  Stør,  han  havde  harpuneret  undervejs, 
og  da  hans  Sult  var  tilfredsstillet,  gav  han 
sig  til  at  gennemdrømme  Pzannernes  ube- 
stemte Sagn : 

»Den  hundred  og  tyve  aarige  Olding  Tah 
med  den  klare  Hukommelse  fortalte  om 
Bjærgenes  Sammenstyrten.  Tre  Slægter  før 
Tah  var  det  sydlige  Østerland  afspærret  med 
Søer  og  Bjærge,  som  hverken  Pzannerne 
eller  noget  Folk,  Pzannerne  kendte,  havde 
overskredet.  Da  brød  Ilden,  som  er  under 
Jorden,  frem,  og  Bjærgets  Bug  aabnede  sig. 
Afgrunden  drak  de  store  Søer.  Men  Menne- 
skene ræddedes  derved.  En  hel  Slægt 
voksede  op,  før  nogen  turde  overskride  de 
nye  Egne.  Da  vovede  Harm,  den  store 
Jæger,  fulgt  af  Fader  Tah  og  unge,  tapre 
Mænd  sig  ind  i  de  Passer,  Jordskælvet  havde 
udhulet.  Og  saaledes  opdagede  de  det  syd- 
lige Østerlands  store  Stepper  .  .  .« 

Vamireh  sad  under  en  Asp.  Hans  Sjæl 
skælvede  ved  disse  Minder,  og  han  begærede 
at  være  en  af  dem,  der,  som  Harm,  opdager 
fjærne      Lande.       Han      mindedes      derpaa 

andre  Sagn  —  Sagnene  om  de  forvovne 
Pzanner,  der  for  hundrede  Aer  siden  havde 
forsøgt  at  trænge  igennem  Skoven.  Nogle  af 
dem  var  forsvundne  uden  at  efterlade  sig 
Spor,  andre  var  komne  tilbage  med  den 
Besked,  at  Floden  evigt  flod  af  Sted  mellem 
store  Træer,  og  at  F'aren  ogedos  med  hver 
Rejsedag.  Men  alt  dette  gjorde  ikke  Nomaden 
mismodig.  Hans  Nysgærrighed  og  hans  Mod 
opllammedes  af  Nattens  Lyde,  af  alle  de 
Fodangler,  han  fornam  udspændte  i  Morket. 
Længe  blev  han  siddende  under  Aspen  uden 
at  sove.  Da  Træ^theden  endelig  tvang  sig 
stærkt  ind  paa  ham,  gik  han  ned  og  hentede 
sin  Kano,  slæbte  den  op  paa  Bredden,  ud- 
bredte dernæst  Huletigerskindel  paa  et  tort 
Sted,  vendte  Fartojet  om  og  dækkede  sig  til 
dermed,  idet  han  saaledes  værgede  t^ig  mod 
Overrumpling.  Og  med  Kollen  i  den  ene 
Haand  og  Spydet  i  den  anden  sov  han  ind. 
Hverken  denne  Nat  eller  nogen  af  de 
folgende  blev  Vamireh  angreben  af  Rovdyrene. 
Morkets  Uhyrer  strejfede  ganske  vist  rundt  om 
hans  Baad,  men  ingen  af  dem  prøvede  paa 
al  bryde  ind  til  ham.  Vamireh  sov  snart 
paa  Øer  i  Floden  og  snart  paa  Skovens 
Bredder.  Der  var  saa  rigeligt  af  alle  Ting, 
at  han  hverken  manglede  Kod    eller  Frugter 

eller  noget  af  det,  der  opretholder  et  Menne 
skes  Kraft. 

Men  mere  end  én  Gang  følte  han  sig 
sørgmodig  midt  i  denne  uendelige  Skov, 
hvorfra  store  Strømme  kom  flydende  ud  i 
Floden,  og  han  fortrød  sil  Æventyr.  Han 
tænkte  paa,  at  Vejen  tilbage  vilde  være 
drøjere  end  Vejen  frem,  og  han  foruroligedes 
ved  Tanken  om  dem,  der  ikke  var  komne 
tilbage ;  hans  Hjærte  fyldtes  med  Ømhed  ved 
Tanken  paa  hans  Forældre  Zom  og  Namir 
og  paa  hans  Brødre  og  Søstre,  der  alle  var 
yngre   end  han. 

Ganske  vist  —  Zom  og  Namir 
havde  ofte  ventet  ham  to  eller  tre 
Maaneskifter,  og  de  havde  vænnet  sig  til 
hans  Fraværelse,  men  hvor  længe  vilde 
Rejsen  denne  Gang  vare?  Alle  Hindringer 
hobede  sig  op,  især  Vandfaldene,  som 
Vamireh  ikke  kunde  overskride  uden  ved  at 
bære  sin  Kano  langs  Bredden.  Mellem 
Mangrovetræerne  og  gennem  Krattet,  over 
de  hildende  Ranker,  mellem  Krybdyr  og  Rov- 
dyr i  Baghold  var  det  drøjt  at  komme  frem, 
men  eftersom  han  overvandt  flere  og  flere 
af  disse  Hindringer,  æggede  de  ham  til  at 
fortsætte  og  at  besejre  Farerne  blot  for 
Sejrens  Skyld. 

En  Morgen  vaagnede  han    op,   just  som 

Fuglene  san«?  deres  Solhymne,  og  Duggen 
faldt  over  Underskoven  som  en  let  Kegn. 
En  Raslen  i  Grenene  vakle  hans  Opmærk- 
somhed. Han  saa'  en  Skikkelse  af  Farve 
som  en  Ask,  med  vaklende  og  springsk  Gang, 
bevæge  sig  frem  siddende  paa  Hug  paa  sine 
Baglemmer;  dens  Størrelse  overgik  en 
Panters.  Ved  Synet  af  dens  fire  Hænder, 
dens  Ansigt,  dens  runde  Øjne.  dens  svagt 
bræmmede  Øren  foer  en  Erindring  gennem 
Vamireh,  noget  Sboz  havde  sagt.  den  af  alle 
Fzannerne,  der  havde  været  længst  inde  i 
den  ubekendte  Skov.  I  det  fantastiske  Væsen 
med  de  alt  for  lange  Arme  og  det  stærke 
Bry&t  saa'  Vamireh  Skovmennesket.  Han  var 
næsten  ukendt  for  Evropas  og  Asiens  Folk, 
og  hver  ny  Tidsalder  drev  ham  længere  ned 
mod  de  hede  Lande;  men  i  enkelte  dybe 
Skove  fandtes  der  endnu  her  og  der, 
hundrede  Tusend  Aar  efter  Racens  Udvan- 
dring, nogle  enlige  P'amilier. 

En  Folelse  af  Sympati  opstod  hos  Va- 
mireh. Han  rejste  sig  og  udstødte  Pzanner- 
nes  Kalderaab.  Skovmanden  stand5.ede,  blev 
urolig,  og  hans  runde  Øjne  gennemforskede 
det  tætte  Løvværk.  V^amireh  fjærnede  Gre- 
nene og  viste  sig  pludseligt: 

—  Hoi  —  Held  være  med  dig! 

Skovmanden  rejste  sig.      Som   han  stod 

dér,  dækket  med  dunet  Haar,  næsten  skal- 
det, lavere  end  Nomaden,  men  bredere  over 
Skuldrene,  syntes  han  begavet  med  frygte- 
lige Kræfter.  Vamireh  forbavsedes  over 
hans  vilde  Ansigt,  hans  uhyre  Kæber,  hans 
Øjenbryn,  der  var  sammengroede  over  de 
gule  Øjenstene,  hans  Hud,  der  var  sort  og 
ru.  Men  Vamirehs  Sympati  formindskedes 
ikke  derfor,  han  glædede  sig  ved  at  se  en 
Ligemand  efter  en  Uges  Ensomhed,  og  han 
gentog,  idet  han  ledsagede  sine  Ord  med 
Haandbevægelser: 

—  Vamireh,  Ven!  .  .  .  Ven! 

Skovmennesket  brummede  og  viste  Tæn- 
der, øjensynligt  i  Tvivl  om  den  andens  Hen- 
sigter Nomaden,  der  saa,  at  Ord  var  unyt- 
tige, prøvede  at  sætte  sig  i  Forbindelse 
med  ham  ved  Gebærder,  men  uden  andet 
Resultat,  end  at  den  Fremmedes  iVIistilJid 
voksede.  Vamireh  agtede  ikke  herpaa,  men 
gjorde  nogle  Skridt  frem.  Da  knyttede 
Skovmanden  fcine  uhyre  Næver,  hans  Øjen- 
stene sitrede,  og  han  slog  sig  paa  Brystet 
og  truede  ad  Huleboeren.  Denne  opbragtes 
herover: 

—  Vamireh  frygter  hverken  Løven 
eller  Mammutdyret,  ej  heller  Menneskenes 
Rænker.  .  .  . 

Skovmennesket     knurrede    paany,     dog 

uden  at  skride  frem  mod  Nomaden,  blot  hol- 
dende yig  i  ForsvarHstilling.  Da  V^amireh 
saa  dette,  svandt  al  hans  Vrede  hen  i  vok- 
sende Videbegær.  Begge  stod  i  nogen  Tid 
og  betragtede  hinanden.  Denne  Pavse  syn- 
tes at  indgyde  Skovmanden  nogen  Tillid. 
Hans  Træk  beroligedes,  en  Dmvtygger-Fred 
lagde  sig  over  hans  tunge  Ansigt.  Ogsaa 
han  bemærkede,  mindre  klart  end  Vamireh, 
en  Ligemands  Nærværelse.  Men  et  vagt  In- 
slinkt,  maaske  egne  Krindringer.  en  nedarvet 
Frygt  gjorde  ham  ikke  denne  Nærværelse 
behagelig.  Følte  han,  at  fordum,  den  Gang 
Tertiærtiden  begyndte,  var  han  paa  samme 
Trin  som  den  store  I.anghoved,  der  nu  stod 
for  ham,  og  at  Elendighed  og  nedtrykkende 
Opholdssteder  iiavde  forvandlet  hans  Hace 
til  en,  der  dode  ud,  og  gjort  den  anden 
sejrrigV  Stod  der  skrevet  i  hans  Kod  al 
den  Lidelse,  al  den  Hjemve,  al  den  stadige 
Udvandring  og  alle  de  tabte  Slag.  alt  del. 
som  overleveres  fra  Slægt  til  Slægt,  fra  Blod 
til  Blod,  og  hvis  ubestemte  Opvaagnen  fyl 
der  Afkommets  Nerve  Fibre  med  pludseligt 
fremdukkende  Dromme  om  Forfædrenes  Liv 
og  erstatter  den  ligefremme  og  nøjagtige  Hu- 
kom  melseV 

Mut  blev  han  staaende.     Hans  ravfarvede 
Øje    stirrede     paa     V^amireh,     mindre    mis- 


44 


tvivlende  end  for.  Pzannen,  hvis  Gebærde- 
forraad  var  sluppet  op,  og  som  opgav  al 
Udsigt  til  at  komme  i  Forbindelse  med  Skov- 
manden, trak  sig  tilbage  til  sit  Fartøj  for  at 
sætte  det  paa  Vandet  igen.  Da  han  naaede 
Floden,  saa  han,  idet  han  vendte  sig,  at 
Skovmanden  havde  fulgt  ham  og  betragtede 
ham  med  Nysgærrighed.  Da  han  endelig 
havde  indskibet  sig,  viste  en  vis  Velvilje  sig 
om  den  askefarvede  Braksnude,  og  de  haarede 
Arme  antydede  en  usikker  venskabelig  Be- 
vægelse. Vamireh  svarede  straks  smilende 
herpaa  og  tilgav  Skovmanden  al  hans  Mis- 
tillid. Længe  var  der  mellem  de  mægtige 
Mangrovetræer  et  Ansigt,  der  saa'  efter  den 
bortsejlende  Baad,  og  en  Skovguds  Drøm,  en 
Fornemmelse,  forvirret  og  vild  som  Krattet 
langs  Floden,  flakkede  gennem  den  Over- 
vundnes Hjærne,  gennem  Skovmenneskets 
langsomme  Bevidsthed. 

VI. 

Dage  gik,  og  stadigt  var  det  Skoven. 
Vamireh  begyndte  at  tvivle,  om  den  nogen- 
sinde vilde  faa  Ende.  Hvorfor  kunde  den 
ikke  være  Verdens  Grænse?  Vandfaldene 
tog  imidlertid  af  i  Tal.  Med  Undtagelse  af 
en  Panter,    der    sprang  ned  paa  ham  fra  et 

Træ,  og  hvis  Bug  han  oprev,  med  Und- 
tagelse af  de  uendehg  smaa  Dyr,  som  pinte 
hans  I^egeme,  med  Undtagelse  af  Kryb- 
dyrene, der  truede  ham,  havde  Vamireh  ikke 
andet  at  overvinde  end  de  Hvhjse  Tings 
Snarer,  den  sumpede  Jords  Usikkeriied  og 
Klodbugternes  filtrede  Planter.  Men  han 
blev  stadig  mere  og  mere  dygtig  til  at  gætte 
Faren,  blot  ved  at  se  paa  Vandet  og  Jorden, 
og  han  vænnede  sig  til  at  le  ad  disse  Hin- 
dringer, og  en  stærkere  Stolthed  svulmede  i 
hans  Hjærte  og  i  hans  Legeme. 

Men  henad  den  tredsindstyvende  Dag 
syntes  Skoven  at  lysne.  To  eller  tre  Gange 
viste  der  sig  Aabninger,  Skovhjorner  med 
spinklere  Træer,  Pletter,  hvor  de  hundredaarige 
Kæmper  var  sjældne.  Af  andre  Tegn,  af  at 
der  viste  sig  Dyr,  som  ynder  aabne  Steder, 
af  Jordbundens  Natur,  anede  Vamireh,  at 
han  havde  haft  Lykken  med  sig  paa  tin 
Fart.  To  Dage  senere  svandt  hans  sidste 
Tvivl ;  paa  den  venstre  Bred  viste  sig  forhen- 
værende Stepper,  der  næppe  var  omdannede 
(il  Skov,  og  hvor  Træerne  stadig  spredtes 
mer  og  mer. 

Omtrent  ved  Middag  den  otteogtredsinds- 
tyvende  Dag  fortøjede  han  sin  Kano  i  en 
Bugt,  bevæbnede  sig  med  Spydene  og  Køllen 
og  foretog  en  Opdagelsesrejse    til   Fods,   ve- 

sterpaa.  Jorden  var  fast,  Græs  og  Urter 
vandt  mere  og  rnere  Overhaand  over  Træ- 
erne. Efter  nogle  Timers  Gang  naaede  Va- 
mireh  en  Høj,  hvorfra  han  saa  ud  over  Lan- 
det. Mod  Nord  Skov,  bugtet,  blaa- 
nende,  mørknende,  oversvømmet  af  Lystaage, 
under  hvis  Féglans  Livet  rørte  sig 
talløst  og  snildt.  Mod  Syd  bredte  Stepperne 
sig,  brudte  af  Oaser,  en  Udsigt  over  et  Land 
til  Jagt  og  til  fri  Vandren,  det  nye  Land, 
som  Vamireh  havde  længtes  efter  at  kende 
og  hvis  Tilsynekomst  fyldte  hans  Bryst  med 
Triumf. 

Med  en  sagte  Latter  tænkte  han  paa 
Pzannernes  Overraskelse,  naar  han  kom  hjem 
og  fortalte  om  sin  Rejse,  paa  Zoms  ogNamirs 
Henrykkelse.  Længe  blev  han  henrykt  sid- 
dende paa  Højen. 

Men  Firmamentet  over  ham  blev  uroligt. 
To  store  Skyer  trak  op  og  smeltede  sammen, 
kulsorte  og  fosforbræmmede.  Et  ængstende 
Hvirvelpust  steg  op  om  Planterne,  og  Lynene 
slog  majestætisk  ned  i  Skoven.  Vamireh 
elskede  dette  Uvejr,  hele  hans  Væsen  aan- 
dede  dets  Kraft  og  Bevægelse,  der  svarede 
til  hans  Sjælstilstand.  Da  Regnen  gav  sig 
til  at  strømme  ned,  blottede  han  sine  Skuldre 
og  lod  sig  med  Vellyst  overskylle. 

Imidlertid  stilnede  Uroen  af,  de  pjaltede 

Regnskyer  opsugedes  af  Himlens  Hede  og 
opløstes  af  de  elektriske  Stod.  Det  var  knap 
nok,  at  Græsstraaene  holdt  noget  af  Regnens 
Væde  tilbage:  den  begærlige  Jord  havde 
drukken  alt.  Henrykt  vandrede  Vamireh 
gennem  det  regnvaade  Land.  De  sidste  Spor 
af  Skov  svandt  bort;  der  var  intet  at  se 
uden  de  uhyre  Stepper,  her  og  der  brudte 
af  Trægrupper.  De  spredte  Skyer  slyngede 
sig  som  forbidragende  Slør  for  Solen,  og 
hvert  Øjeblik  friskede  en  let  Skygge  det  fjærne 
Landskab  op. 

Aftenen  nærmede  sig.  Ved  Tusmørke- 
tid gjorde  Vamireh  Holdt  i  Randen  af  en 
Oase  og  tilbragte  Natten  dér. 

Den  næste  Morgen  begav  han  sig  atter  paa 
Vej,  besluttet  paa  at  vende  om,  hvis  der 
ikke  indtraf  noget  Æventyr.  Han  havde  jo 
opdaget,  hvad  han  vilde :  nye  Jagtegne. 
Spor  af  Urokser  og  Hjorte  og  Heste  forvissede 
ham  om  Landets  Rigdom,  og  han  planlagde 
et  stort  Togt  af  unge  Pzanner  til  næste  Aar. 
Men  da  omtrent  to  Tredjedele  af  denne  Dag 
var  gaaede,  indtraf  der  en  ret  anselig  Hæn- 
delse. Det  var,  medens  han  holdt  Rast  og 
netop  var  færdig  med  at  fortære  et  Par 
Vagtler,  som  han  i  Forbigaaende  havde 
dræbt.  Fra  sit  Skjul  mellem  vilde  Figen- 
træer saa  han  en  Kvinde  komme. 

Hun  nærmede  sig,  klædt  i  Barkslrimler, 
blandede  med  Græs  fra  Steppen.  Vamireh 
krøb  bedre  i  Skjul;  fra  hans  Hjærte  til  hans 
Hjærne  bankede  der  gennem  ham  en  Strøm 
af  Beklemthed  og  Fryd.  Hun  var  ung  — 
det  saa  han,  da  hun  kom  nærmere,  af  den 
smidige  Gang  og  Hofternes  myge  Vuggen. 
Tredve  Skridt  borte  stod  hun  klart  for  ham, 
næppe  voksen  endnu,  en  spæd  Jomfru  med 
meget  store  Øjne,  en  Overraskelse  for  Va- 
mireh, der  var  vant  til  de  evropæiske  Pigers 
aflange  Hoved  og  kraftige  Holdning. 

Hendes  Ansigt  var  næsten  rundt,  og 
blegt  som  Skyer  om  Vaaren,  hendes  Haar 
lignede  Vandes  sorte  Silke  i  stjærneløse  Næt- 
ter, hendes  Midje  var  kort  og  mindede  mere 
om  et  Asketræs  Stamme  end  om  en  Poppels, 
hendes  Skikkelses  Holdning,  hendes  Læbers 
og  Pandes  Form  og  Snittet  paa  hendes  Læber, 
alt  forkyndte  en  anden  og  afsides  Race,  en 
Menneskehed,  der  i  Tasender  af  Aarhundre- 
der  var  opvokset  uden  Berøring  med  Vestens 
nomadiske  Horder. 

Som  Drøvtyggerne,  der  i  Aarhundreder 
ikke  har  set  et  Rovdyr,  af  nedarvet  In- 
stinkt kan  genkende  Kongetigeren,  opdagede 
Vamireh,  hvor  fjærnt  hans  Væsen  var  fra 
den  unge  Piges.  Han  anede,  at  nye  Ting 
nærmede  sig  ham  i  denne  Krog  af  Verden,  hvor 

et  Indfald  havde  fort  ham  hen,  og  denne 
Anelse  om  det  Ubekendte  afholdt  ham  fra  at 
styrte  sig  over  sit  Elskovshytte,  og  en  Gysen 
rislede  over  hans  Legeme  som  Uvejrsangst 
gennem  en  Fugls  Nerver.  Men  for  hans  bar- 
bariske Fantasi,  der  hidsedes  af  Blodets  Elek- 
tricitet og  al  Maj-Maaneds  Elskov,  stod  den 
Fremmede  uendelig  attraaværdig.  Et  Kun- 
stens Barn  som  han  var,  født  med  Forkær- 
lighed for  Modsætninger,  fængsledes  han  af 
de  lange  sorte  Øjenhaar,  af  den  sitrende 
Skriden,  de  faste  Omrids,  Blikkets  Dyreblid- 
hed —  og  hans  Beslutning  var  fattet.  Men 
medens  han  nolede,  var  den  unge  Kvinde 
gaaet  forbi  Bagholdet  og  befandt  sig  allerede 
hundrede  Skridt  borte:  Vamireh  sprang  op 
med  et  Sæt,  hurtig  som  en  Hingst. 

Den  unge  Jomfru  vendte  sig  ved  Lyden 
og  saa  Vamireh  komme.  I  sin  Forfærdelse 
udstødte  hun  et  Klageraab  og  forsøgte  at 
flygte.  Let  foer  hun  hen  over  det  høje  Græs, 
men  uden  Haab  om  at  kunne  fly  fra  den 
frygtelige  Jæger,  og  to— tre  Gange  prøvede 
hun  at  dreje  af,  at  skjule  sig  bag  Træ- 
grupper. Han  naaede  mere  og  mere  ind  paa 
hende,  alene  holdt  tilbage  af  det  morsomme 
i  at  sé  den  Flygtendes  Haar  flagre  for 
Vinden  og  flyde  ned  over  hendes  unge 
Legeme   i   yndefulde   Bolger.      Endelig   følte 

hun.  at  han  havde  naaet  hende,  hans  Aande 
pustede  hende  i  Nakken. 

Hun  standsede  og  vendte  sig.  Med 
rædselsslagent  Blik  og  Barmen  bølgende 
under  Klædningens  Græsstraa  loftede  hun 
bønfaldende  Armene  med  en  Flod  af  for- 
virrede Ord.  Nomaden  stod  ubevægelig  og 
borte  paa  hende,  hurtigt  overbevist  om  det 
umulige  i  at  forstaa  dette  Sprog,  der  var 
hurtigere  og  mere  klangfuldt  end  hans  eget. 
Men  Naturens  Sprog,  den  Rædsel,  der  stod 
malet  paa  Kvindens  Læber  og  Øjenlaag, 
fyldte  ham  med  Ynk.  Nye  Indtryk  svævede 
gennem  hans  Væsen,  mindre  hæftige  og  dybere 
Indtryk,  et  Omrids  af  et  vildt  Digt,  en  Anelse 
af  den  vellystige  Volds  Vigen    for  Ømheden. 

Forstod  hun,  begreb  hun  af  Instinkt 
sin  Sejr  over  den  store  Vesterlænding  med 
det  lyse  Haar?  Mindre  skælvende  end  før 
vedblev  hun  at  mumle  Stavelser,  hvori  et 
vist  Skælmeri  blandede  sig.  Han  prøvede 
at  svare,  at  lade  hende  forstaa,  at  han  ikke 
vilde  være  ond.  Hun  betragtede  opmærk- 
somt hans  statueskonne  Bevægelser  —  de 
var  hende  nye.  Født  af  Racer  uden  Kunst, 
af  gudsdyrkende  Racer,  fattede  hun  kun 
brede  og  ensformede  Bevægelser,  vidt  fjærnede 
fra  alt,  der  var  Natur.  Men  end  mere  syntes 
hun    at    forbavses,    da   Vamireh    løsnede    et 

af  sine  Elfenbenssmykker  og  tilbod  hende 
det.  Ikke  uden  Mistro  betragtede  hun  de 
Linjer,  der  var  indridsede  paa  den  Ulle 
Plade,  en  Urokse,  der  lob,  forfulgt  af  et 
Rovdyr,  og  hun  vendte  Kunstværket  paa 
Hovedet,  uden  at  forstaa.  Nomaden  gav  sig 
med  et  Smil  til  at  antyde  Retningen, 
til  med  Fagler  at  efterabe  Tegningen,  men 
forvirrede  hende  kun  mere. 

Vamirehs  Ojne  og  Udseende  gjorde 
hende  imidlertid  mere  og  mere  tryg.  Ogsaa 
hun  smilede  nu.  Med  Glæde  i  Hjærtet 
lagde  han  da  Haanden  paa  den  unge  Kvindes 
Skulder.  Hun  trak  sig  tilbage  og  blev  atter 
mistroisk. 

—  Vamireh  er  god!  mumlede  han. 
Pludselig  gjorde  hun  et  Hop,    slog   sine 

Hænder  sammen  og  pegede  mod  Horisonten. 
Vamireh  fulgte  hendes  Bliks  Retning  og 
saa'  med  Uvilje  en  Skare  Mænd  løbe  til. 
Med  en  skælmsk  Mine  gjorde  hun  Tegn  til 
Vesterlændingen,  at  nu  maalte  han  flygte. 
Han  knyttede  Haanden,  befølte  sine  Vaabeo, 
talte  de  Kommende;  de  var  tolv,  bevæbnede 
med  store  Buer  og  Lanser.  Da  han  saa', 
at  Kamp  var  umulig,  grebes  han  af  fortvivlet 
Raseri  over  den  ødelagte  Idyl  og  i  krænket 
Stolthed  udbrod  han: 

—  Vamireh  frygter  ikke  .  .  . 

Og  da  den  fremmede  Kvinde  fjærnede 
sig,  fulgte  han  efter  hende  og  greb  hende 
ved  Armen.  Hun  værgede  sig  og  skreg 
højt.  Vildt  trak  han  hende  til  sig  og  lottede 
hende  til  Vejrs. 

Forfærdet  ved  at  føle  sig  løftet  mod  Noma- 
dens Bryst  saa  let  som  et  Gedekid,  værgede 
hun  sig  uden  Voldsomhed,  i  ængstelige 
Vridninger.  Trods  sin  Byrde  gav  han  sig 
til  at  løbe  og  foer  af  Sted  med  overraskende 
Hurtighed,  ophidset  af  Forfølgernes  Raab, 
og  i  disse  første  Minuter  var  han  den 
Vindende.  De,  som  forfulgte  ham,  var  af  en 
kortere  og  mere  firskaaren  Race  end  hans,  og 
syntes  ikke  at  være  Bytteforfolgere  og  Mænd 
med  Rovdyrlægge  som  Langhovederne  mod 
Vest.  Men  de  var  smidige,  og  de  vilde  uden 
Tvivl  blive  mindre  hurtigt  trætte  end  Vamireh, 
forudsat  at  han  ikke  lod  sin  Byrde  falde. 
Han  tænkte  ikke  synderligt  derpaa,  bevæget 
af  en  vild  Vilje  til  Kamp.  Han  løb  mod 
Øst,  mod  Floden,  hvor  han  havde  sin  Baad 
liggende.  Selv  om  han  vedblev  at  løbe  med 
samme  Hurtighed  som  nu,  kunde  han  ikke 
naa  derned  for  om  en  halv  Dag,  længe  efter 
Tusmørke,  naar  Maanen  stod  i  Zenith. 

Da  de  første  Øjeblikke  var  ovre,  opgav 
den  unge  Pige  al  Modstræben.  Hun  var  en 
Kvinde,    og  hun  bortfortes  af  en  Mand,   der 

ikke  var  ond  imod  hende.  Hun  begyndte  at 
blive  nysgærrig.  og  hun  lod  sit  Hoved  og  det 
oversle  af  Brystet  hvile  paa  Vamirehs 
Skulder.  Langt  borte  paa  Steppen  aaa'  hun 
sin  Stammes  Mænd.  hun  kunde  skælne  deres 
Kagter.  De  var  bevæbnede  med  .store  Huer 
og  lette  Spyd,  dækkede  med  Kapper,  vævede 
af  Plantetrævler  og  Dyreuld,  og  hun  sammen- 
lignede dem  vagt  med  Vamireh.  der  var 
klædt  i  Hulelovens  Skind  og  bevæbnet  med 
Lanse  og  Stridskolle.  Hun  onskede  uden 
Tvivl,  at  de  skulde  sejre,  og  alligevel  vilde 
hun  gærne  frelse  Roverens  Liv.  Spirende 
Forfængelighed,  en  kvindelig  Fornemmelse 
af,  at  Mandens  Voldsomhed  ikke  var  nogen 
Fornærmelse,  Vamirehs  Styrke,  Nysgærrig- 
heden  overfor  det  Ubekendte,  alt  dette 
bolgede  gennem  hendes  halvt  barbariske  Sjæl 
og  splittede  hendes  Unsker. 

En  Times  vildt  Lob.  Vamireh  vandt 
stadig  mere  Forspring.  Mere  mildt  og  skraat 
ravfarvede  Lyset  Steppen,  og  Skyggen  af 
Jægeren  og  hans  Bvtte  forlængede  sig  uende- 
ligt mod  Ost.  Pludselig  vendte  Vamireh  sig 
—  og  saa'  ikke  længere  Forfolgerne.  Han 
steg  op  paa  en  Tue  og  opdagede  dem,  over 
fem  Tusend  Fod  borte.  En  Triumf-Latter 
fodtes  paa  hans  Læber,  og  han  raable : 

-    Eho!  Eho! 

Derpaa  sagde  han  til  den  unge  Pige: 

—  Vamireh  er  den  stærkeste! 

Hun  vendte  Hovedet  bort,  krænket  over 
hans  Latter  og  hans  Raab.  Han  satte  sig. 
Fem  Minuter  gik  i  Tavshed.  Vamirehs 
Aandepust,  der  havde  været  voldsomt  og 
haardt,  blev  regelmæssigt,  hans  Brystmuskler 
løftede  sig  mere  rytmisk.  Da  mumlede  han 
nogle  Ord.  Hun  aabnede  Øjnene,  deres  Blik 
strejfede  hinanden.  Mandens  var  roligt  og 
ømt.  Hun  sænkede  Øjenlaagene  og  en  kvin- 
delig, spotsk,  haanlig  Forvovenhed  viste  sig 
paa  hendes  Ansigt.  Vamireh  blev  urolig 
derover,  fortrylledes  deraf,  fandt  hende  endnu 
elskeligere  end  før  og  gentog  med  mindre 
Overbevisning: 

—  Vamireh  er  den  stærkeste! 
Allerede  nærmede  Forfølgerne   sig:     det 

blev  nødvendigt  at  begynde  Flugten  igen. 
Vamireh  vandt  atter  Forspring,  og  det 
blev  tydeligt,  at  det  var  de  andre,  ikke 
ham,  der  først  vilde  blive  trætte.  Deres 
hidtil  tæt  sluttede  Trop  begyndte  nu  at  spre- 
des, idet  tre,  fire  af  dem  sakkede  agter  ud. 
De  øvrige  holdt  sig  sammen;  ingen  af  dem 
havde  Lyst  til  at  løbe  forud  for  Kammera- 
terne; de  ængstedes  over  det  ubegribehge  i 
dette  Æventyr,  over  Langhovedets  høje  Skik- 
kelse og  overordenhge  Raskhed. 

Dagen  segnede.  Det  var  den  guldgule 
Time.  Over  Steppen  Hvile  og  Tavshed  og 
fugtig,  tungsindig  Luft.  De  spredte  Oaser 
bredte  Liv  om  sig.  Over  de  vaade  Steder 
sværmede  Myg  i  høje  Søjler.  Overalt  vaag- 
nede  en  vellydende  Puslen,  en  Stammen  af 
Fugle.  Det  var  Tryghedens  og  Veltilfreds- 
hedens Time;  Dagdyrene  behøvede  endnu 
ikke  at  frygte  Rovdyrenes  Omstrejfen;  de 
store  Drøvtyggere  lagde  sig  til  Hvile  paa 
Steppen,  noget  af  Morgenens  Ungdom  sæn- 
kede sig  over  den  døende  Dag. 

Vamirehs  Løb  blev  slæbende  og  besvær- 
ligt. Men  bag  ham  saa'  det  ud  til,  at  For- 
følgelsen blev  opgivet.  Buebærernes  Omrids 
var  svundne  bort  i  Horisontens  Rand,  og 
forgæves  prøvede  Jægeren  at  opdage  dem 
ved  at  gaa  op  paa  en  lille  Høj.  For  anden 
Gang  hvilede  han  sig  og  satte  den  fremmede 
Kvinde  ned.  Sørgmodig  blev  hun  staaende 
ved  Siden  af  ham;  hun  begreb,  at  ethvert 
Forsøg  paa  Flugt  vilde  være  unyttigt.  Han 
følte  sig  nu  altfor  træt  til  at  give  sin 
Triumf  Luft;  desuden  var  han  urolig,  thi 
han  mærkede  vel,  at  han  ikke  kunde  be- 
gynde dette  Løb  paany.  Men  han  trøstede 
sig  ved  den  Tanke,  at  ogsaa  de  andres 
Kræfter  maatte  være  udtømte. 

De  blev  siddende    uden    at    sige    noget. 

Aftenen  kom.  Med  majestætisk  Langsomhed 
gled  Farvernes  Verden  bort  i  Vest,  og 
Vamireh  skælvede  \ed  at  se  sin  Ledsagerinde 
bøje  sig,  strække  Armene  mod  Synsranden 
og  tale  til  Solskiven.  Han,  der  var  en  Søn 
af  præsteløse  Vesterlændinge,  ubestemt  over- 
troisk, men  uden  nogen  Kultus,  forstod  knap 
nok  Østerlænderindens  Handling.  Han  be- 
tragtede hende  med  Nysgærrighed  og  med 
lidt  Uro.  Da  hun  havde  endt,  blev  de 
siddende  sammen  noget  endnu,  indtil  Maanen 
stod  op. 

—  Kom,  sagde  da  Vamireh. 

Hun  begreb  hans  Haandbevægelse  og 
fulgte  modslandsløst  med  ham.  I  Nattens 
Ensomhed,  medens  Ulvene  og  Shakalerne 
begyndte  at  hyle  paa  Stepperne,  var  han 
desuden  Beskytteren.  Hun  beundrede  mere 
end  før  hans  store  Kølle,  der  hang  over 
hans  Skulder  i  en  Snor  af  Sener.  Der  var 
heri  en  Spire  til  Fortrolighed,  til  Tillid,  en 
mindre  sky  Hengivelse  i  Skæbnen.  Han  sad 
tavs,  træt,  brændte  ikke  længer  som  før. 
Majraaanedsblodet,  der  er  fyldt  af  erotiske 
Molekyler,  løb  mat  i  hans  Aarer.  Længe 
vandrede  deres  Skyggerids  af  Sted,  medens 
den  forhistoriske  Maane  steg  frem.  Allerede 
dækkedes  Steppen  af  flere  Oaser,  allerede 
samlede  Træerne  sig  til  Lunde  og  antydede 


57 


Skovens  Nærhed,  allerede  faldt  Maane- 
skinnet  mere  aolvhvidt  over  Græsset,  og 
Vamireh  tænkte,  at  hans  Ledsagerske  maatte 
være  sulten  og  søvnig.  Han  selv  led  mest 
af  Tørst. 

—  Hvil  Dig!  sagde  han  .  .  .  Vamireh 
vil  stille  sig  paa  Lur  efter  et  Dyr. 

Lydig  satte  hun  sig  ned.  Det  var  under 
tre  vilde  Figentræer,  der  duftede  af  Foraar. 
Drømme  rislede  ned  mellem  deres  Grene, 
Maanens  og  Stjærnernes  evige  Drømme,  og 
den  østerlandske  Pige  dukkede  sin  usikre 
Sjæl  i  dette  Dyb.  Hun  saa'  deri  sit  Væsens 
Svaghed.  Hendes  Slægt  og  hendes  Stamme, 
Baalene  om  Aftenen,  Præsterne,  de  asiatiske 
Kohjorde  viste  sig  atter  og  atter  for  hende 
og  gjorde  hende  bedrøvet  indtil  Taarer. 
Men  i  sin  Ensomhed  kunde  hun  ikke  hade 
den  Mand,  der  havde  røvet  hende,  han  var 
jo  hendes  eneste  Værn  mod  den  rædsels- 
fulde Nat. 

Vamireh  stod  ude  paa  Steppen  og  be- 
tragtede opmærksomt  Rummet.  Nu  og  da 
viste  der  sig  Omrids  af  Kattedyr.  Langt 
borte  flygtede  en  Hjort.  Med  Snuden  mod 
Vinden  nærmede  en  Ulv  sig  de  tre  Figen- 
træer. Næsten  i  det  samme  sprang  et 
Legeme  forskrækket  op,  en  Kanin.  Den  løb 
skraat,    og  Vamireh    afventede    det   Punkt    i 

dens  Løb,  da  den  vilde  være  ham  nærmest; 
saa  løftedes  hans  Kastespyd,  hvinede  gennem 
Luften,  og  det  lille  Dyr  rullede  omkuld  i 
Græsset.  Idet  Jægeren  sprang  frem,  tog 
Ulven  Flugten,  og  Mennesket  gik  hen  for  at 
tage  Kaninen  op. 

Hurtigt  flaaede  han  den  og  klyngede 
den  op  i  en  Gren.  Han  sankede  derpaa 
tørt  Græs  og  visne  Kviste,  han  tog  i 
en  Pose  de  Flintestene,  hvormed  Lang- 
hovederne gjorde  Ild,  han  holdt  nogle  meget 
tørre  Plantefibre  beredt  og  lod  Gnisterne 
springe  frem.  Efter  et  Par  frugtesløse  For- 
søg løftede  Flammerne  sig,  først  svage,  siden 
forstærkede  ved  behændigt  paalagte  Haand- 
fulde  af  Brændsel,  og  Kaninen  begyndte  at 
stege.  Asiaterinden  bøjede  sig  for  Ilden 
ligesom  før  for  Solnedgangen  med  en  lig- 
nende Ordmusik.  Vamireh  sad  uanfægtet  og 
stegte  Kaninen.  Da  den  var  færdig,  bød 
han  sin  Ledsagerske  den,  og  de  spiste  i 
Tavshed. 

Maaltidet  var  kort,  den  ene  var  for  træt 
og  den  anden  for  bevæget  til  at  spise  meget, 
men  en  stærk  Tørst  pinte  dem:  der  var  da 
ikke  at  tænke  paa  Nattero,  før  de  havde 
funden  Vand.  De  gav  sig  atter  paa  Vej. 
Deres  Søgen  varede  ikke  længe.  Efter  mindre 
end  tusend  Skridts   Gang  skimtede  Vamireh 

en  Bølges  Blinken  i  det  fjærne,  og  snart 
viste  der  sig  et  lille  V^andlob,  hvorved  de 
slukkede  deres  Torst. 

—  Sove!  sagde  Manden. 

Hun  forstod  Haandbevægelsen,  blev 
bange,  saa'  forskende  paa  Vamireh.  I  Maa- 
nens  Bleghed  var  hans  Ansigt  bedrovet  og 
træt,  uden  Vildskab.  Da  satte  hun  sig  ned 
med  Ryggen  mod  en  Birk,  lukkede  sine  Ojne 
halvt,  men  kæmpede  endnu  mistroisk  med 
Trætheden.  Endelig  overvældedes  hun,  hen- 
des Væsen  sank  ned  i  Ubevidsthed,  hun 
bukkede  under  for  den  daglige  Halv-Dod. 

Vamireh  sad  nede  ved  Bækken  og  be- 
tragtede Vandets  Blink,  Planternes  Netværk, 
Pilenes  Grene  og  Kviste,  der  tegnede  sig 
mod  Maaneskiven.  En  Drom,  vid  og  frede- 
lig som  Natten,  sejlede  gennem  hans  Hjærne. 
Ømt  stemt  af  Trætheden,  viste  hans  hele 
Æventyr  sig  for  ham  i  sagte,  dybe  og  blide 
Toner.  Den  stigende  Maane,  Dyrenes  Hyl, 
det  talende  Vand,  Træernes  Spøgelseskikkelser 
ud  over  Steppen  syntes  at  fjærne  Tiden  og 
Rummet  for  ham.  Han  ansaa  den  unge  Jom- 
fru for  sin,  eftersom  han  havde  bortfort 
hende,  ligesom  Hulelovens  Skind,  der  hang 
over  hans  Skulder,  tilhørte  ham.  Men  det 
var,  som  Himlen  vaklede,  og  Træerne  for- 
vandlede   sig  til  skiftende  Ansigter.      Ogsaa 

Vamireh  folte  Træthedens  Tyngde,  sit  Væ- 
sens Vigen  bort,  sit  Legems  Synken  hen  i 
Hvile.  I  Halvsøvne  slæbte  han  sig  hen  mod 
Birken  og  sank  sammen  i  Græsset  med  sin 
Haand  paa  den  unge  Piges  Klædning. 

Timerne  gik,  Maanen  begyndte  at  dale. 
Den  var  knap  tredive  Grader  over  Horison- 
ten, da  Vamireh  vaagnede.  Med  et  Øjekast 
forvissede  han  sig  om  sin  Ledsagerskes  Nær- 
værelse, derpaa  rejste  han  sig  og  udforskede 
Steppen.  Intet  foruroligende  viste  sig,  og 
han  antog,  at  Forfølgerne  enten  havde  op- 
givet den  unge  Pige,  eller  at  deres  Træthed^ 
som  maatte  være  større  end  hans,  havde 
tvungen  dem  til  Hvile. 

Da  han  følte  sig  frisk,  med  gen- 
vundne Kræfter,  besluttede  han  at  øge  sin 
Sikkerhed  og  paany  at  begive  sig  paa  Vej. 
En  Kaninfjerding  var  endnu  tilbage;  den 
delte  han  i  to  Parter  med  sin  Flintekniv  og 
spiste  den  ene  Halvdel.  Derpaa  dukkede  han 
Hovedet  i  Bækken  og  blev  nogle  Øjeblikke 
staaende  og  betragtede  den  slumrende. 

Hun  laa  sammenkrøben  paa  Jorden.  Det 
fine  Hoved  hvilede  paa  hendes  Albu.  Hele 
hendes  zigzagbøjede  Skikkelse  havde  en 
eksotisk  Ynde.  der  hidsede  Vamireh.  Blodet 
bankede  i  hans  Tindinger,  hele  hans  Vild- 
mandsnatur    vaagnede,     og    han    bøjede    sig 

over  hende.  Hvilket  Instinkt,  hvilken  poetisk 
Ømhed  bragte  ham  til  atter  at  rejse  sig,  fuld 
af  Medlidenhed? 

Med  et  let  Rusk  vækkede  han  sin  Led- 
sagerske. Hun  rejste  sig  langsomt  og  for- 
vildet op,  med  Øjnene  endnu  i  Søvnens  for- 
virrede Verden.  Da  hun  atter  saa'  klart, 
blev  hun  bedrovet,  betragtede  mørkt  Maane- 
stepperne,  idet  den  rødmende  Klode  sank  ned 
i  Vesthimlens  Afgrunde.  Men  saa  gennem- 
trængtes hun  af  en  ubestemt  Fryd,  hun  for- 
nam Dagen  nærme  sig,  og  en  kraftig  Lykke 
følelse  vaagnede  i  hendes  unge  Legem.  Hun 
afslog  ikke  det  Maaltid,  Vamireh  bød  hende, 
og  med  god  Appetit  bed  hun  i  det  stegte 
Kaninlaar.  Henrykt  betragtede  han  hendes 
Ulvetænder,  hendes  Haar,  der  flod  ned  over 
hendes  Hals,  og  en  Moderfolelse  blandede 
sig  i  den  unge  Vildes  voksende  Kærlighed, 

Stjaalent  kiggede  hun  under  de  sænkede 
Øjenlaag  paa  Jægeren  og  vænnede  sig  paany 
til  hans  Nærværelse.  Hun  fandt  ham  endnu 
skønnere  og  stærkere  end  den  foregaaende 
Dag,  men  det  hellige  Minde  om  Stammen 
stillede  sig  mellem  hende  og  ham  og  fyldte 
hende  med  Anger. 

VIL 

Lidt  efter  Daggry  naaede  Vamireh  og 
hans  Ledsagerske    endelig  Floden.       Baaden 

laa  endnu  i  Buskene,  hvor  han  havde  skjult 
den;  han  tog  den  op  paa  Skuldrene  og  satte 
den  paany  ud  i  Vandet.  Men  da  han  vilde 
anbringe  den  fremmede  Kvinde  i  Kanoen, 
viste  hun  en  voldsom  Modvilje.  Han  maatte 
næsten  tvinge  hende.  Men  da  hun  først  var 
ombord,  vendte  hendes  Resignation  og  hendes 
østerlandske  Skæbnehengivenhed  tilbage. 

Vamireh  holdt  sig  nær  ved  Bredden, 
hvor  der  ikke  gik  saa  stærk  Strøm,  og  gav 
sig  til  langsomt  at  ro  op  ad  Floden.  Det 
var  en  dejlig  Døgnets  Time,  hele  Steppernes 
Natur  laa  forynget  i  de  skraa,  endnu  ikke 
varme  Straaler.  Træernes  større  Talrighed 
forkyndte,  at  Skoven  nærmede  sig.  Vamireh 
haabede  at  naa  den,  inden  Solen  var  kommen 
halvvejs  til  Zenith. 

Næppe  havde  han  roet  en  halv  Time, 
før  han  med  et  satte  stærkere  Fart  paa. 
Hans  skarpe  Blik  opdagede  nede  paa  Sletten 
en  forvirret  Skare  Mennesker  eller  Dyr. 
Efter  nogle  Minuters  Forløb  var  ingen  Tvivl 
mulig  længere;  det  var  Mænd,  der  lignede 
dem,  som  igaar  havde  forfulgt  ham  —  rime- 
ligvis de  samme.  Takket  være  Træernes 
Forhæng  var  der  al  Udsigt  til,  at  de  ikke 
let  vilde  opdage  Baaden,  medens  Vamireh 
gennem  det  samme  Forhængs  Kighuller 
kunde   iagttage   alle    deres   Bevægelser   paa 

den  Skrænt,  som  førte  ned  til  Floden.  De 
gik  iøvrigt  ikke  hastigt;  de  standsede  ofte, 
og  det  blev  snart  Nomaden  tydeligt,  at  de 
fulgte  hans  Spor  med  alle  de  Standsninger, 
som  denne  Maade  at  forfølge  paa  udkræver. 
Vamireh  meddelte  ikke  sin  Ledsagerske  sin 
Opdagelse,  men  gav  sig  til  at  ro  med  mere 
Iver,  i  den  Hensigt  at  naa  Skoven  og  stige 
i  Land  paa  den  anden  Bred.  Men  efter 
nogle  Minuters  Forløb  fik  ogsaa  den  unge 
Pige  Øje  paa  de  Ankommende,  og  hendes 
Træk  fik  Liv,  et  Udraab  brød  frem  fra 
hendes  Bryst  og  vendt  mod  sin  Bortfører 
betragtede  hun  ham  bedende  og  ydmygt. 
Rørt  sænkede  han  Øjenlaagene.  Men  med 
et  blev  han  trodsig,  og  en  vild  Beslutsomhed 
drev  ham  til  at  sige  ligesom  den  fore- 
gaaende  Dag: 

—  Vamireh  er  den  stærkeste ! 

Hun  holdt  sig  rank,  tilsyneladende  lige- 
gyldig, og  udspejdede  de  Andres  Komme. 
Vamireh  beregnede,  at  hvis  han  kunde  være 
ude  af  Syne  i  det  Øjeblik,  da  de  kom  saa 
langt  ned  til  Bredden,  at  de  mellem  dens 
Randvækster  kunde  skælne  Enkelthederne  paa 
Floden,  maatte  de  nødvendigt  vakle  mellem 
tre  Forestillinger :  at  han  var  gaaet  nedad 
Floden,  at  han  var  gaaet  op  ad  den,  og  at 
han  var  gaaet  tværs  over  Floden  og   havde 

fortsat  sin  Vej  østerpaa.  Naar  han  vedblev 
at  beholde  samme  Hurtighed  som  nu,  kunde 
han  med  sin  Baad  naa  den  lange  smalle 
trædækte  0,  som  han  saa  to  Tusend  Alen 
oppe  ad  Floden.  Naar  han  skraaede  over 
til  Højre  for  den,  vilde  det  være  Forfølgerne 
umuligt  at  skælne  noget.  Men  Vamirehs 
Beregning  over  Afstand  og  Hurtighed  var 
kun  tilnærmelsesvis,  og  hans  hele  Frelse  af- 
hang af  en  halv  Snes  Alen.  Han  samlede 
derfor  sin  Styrke  til  en  Kraftanstrængelse 
og  nærmede  sig  hurtigt  Øen.  Men  samtidigt 
nærmede  de  andre  sig  Floden.  Et  Øjeblik 
var  hans  Uro  uhyre:  en  af  Asiaterne  stansede 
og  syntes  med  Haanden  over  Øjet  at  se  i  Ret- 
ning af  Vamireh.  Af  den  Fagte,  hvormed 
Haanden  sank  ned,  gættede  Vamireh,  at  han 
ikke  var  set;  men  ikke  desto  mindre  var  det 
tydeligt,  at  Løvforhængene  ikke  længer  syn- 
tes de  Kommende  saa  tætte,  at  ikke  En  af 
dem  kunde  forsøge  at  spejde  igennem  dem. 
Lykkeligvis  nærmede  Øen  sig.  Endnu  nogle 
Aaretag,  og  Vamireh  var  indenfor  Pynten. 
Men  pludselig  begreb  hans  Ledsagerske  hans 
Forehavende;  hun  stillede  sig  oprejst  i 
Baaden  og  udstødte  et  Skrig.  Ude  af  Stand 
til  at  forhindre  hende  deri  tog  Vam.ireh  de 
sidste  Tag  og  fo'r  ind  bag  Pynten;  da  han 
derpaa  endelig  var  i  Læ  og  ikke  mere  kunde 

ses,   landede  han  i  en  lille  Vig  og  rejste  sig 
rasende : 

—  Ti! 

Hans  grove  Haand  s!og  ned  paa  den 
unge  Pige  og  gennemrystede  hende.  Hun 
forskrækkedes  og  tav,  underkuet,  paany 
hengiven  i  sin  Skæbne.  To  Minuter  varede 
hans  Vrede,  hans  Tindinger  brændte.  Saa 
blev  han  rolig,  idet  han  var  vis  paa,  at 
Skriget  ikke  var  naaet  frem,  og  gav  sig 
atter  til  at  udspejde  Steppen. 

Han  havde  haft  Held  med  sig.  De 
andre  gik  langsommere,  mere  nølende.  De 
var  komne  til  et  Sted.  hvor  Uroksespor 
blandede  sig  med  Vamirehs  Fodtrin,  og  de 
var  øjensynligt  endnu  ikke  komne  saa  langt 
som  til  at  udforske  Floden.  Med  trium- 
ferende Finger  viste  Vamireh  Østerlænder- 
inden  dem: 

—  De  skal  aldrig  faa  Dig  tilbage, 
aldrig! 

Og  idet  han  tvang  hende  til  at  sætte 
sig  ned  igen  i  Kanoen,  tog  han  atter 
Aarerne  og  foer  videre  op  ad  Floden,  tæt 
inde  under  Øen. 

I  en  ubestemmelig  Tid  skred  det  lille 
Fartøj  frem  i  Tavshed.  Øen  videde  sig  ud, 
forviltret,  fyldt  af  en  voldsom  Vækst,  hvor 
alle  Træer   fortæredes   af  Lianer.      Kæmpe- 

tudser,  Stylteløbere,  Svømmefugle  viste  sig 
nu  Og  da.  Gennem  Foraarets  Røgelsedamp 
af  Blomsterkalkes  duftende  Jubel  steg  der 
fra  Skyggen  en  Lugt  af  Muld  og  af  trøsket 
Træ  og  store  Krybdyrs  Stank.  Overalt 
ragede  Pynter  ud,  og  Vandplanter  spærrede 
underfundigt  Kanoens  Vej.  Ellenes  og 
Askenes  Spidsbuehvælvinger  sænkede  sig 
helt  ned  over  Vamireh  og  hans  Ledsagerske 
og  fyldte  Vandet  med  skælvende  Billeder  af 
alle  de  grønne  Ting,  iklædte  en  finere  Ynde 
dernede  og  en  hjærtesugende  Svimlen. 

Saaledes  gik  det  den  halve  Vej  op 
langs  Øen.  Saa  begyndte  denne  at  tage  af, 
at  spidse  sin  Stævn.  Vandene  blaanede. 
Endelig  viste  dens  Pynt  sig.  Floden  laa  bred 
og  klar,  Skoven  tegnede  sig  tre  Tusend 
Alen  borte.  Nomaden  betænkte,  at  naar 
han  valgte  den  venstre  Bred,  vilde  Ø-Skibets 
Mellemkomst  gøre  ham  usynlig,  saa  længe 
hans  Forfølgere  ikke  naaede  ovenfor  det 
Punkt  paa  Bredden,  som  laa  lige  udfor 
Øens  Midte.  Og  selv  om  de  skulde  have 
skiftet  Flodbred  (i  hvilket  Tilfælde  Faren 
var  mere  overhængende),  vilde  han  rime- 
ligvis naa  Skovegnen  uden  at  være  opdaget, 
og  der  vilde  deres  Fremtrængen  hæmmes 
saa  stærkt,  at  al  Fordel  vilde  være  paa  det 
frit  sejlende  Fartøjs  Side. 

VIII. 

Atter  Nat!  Mile  af  Skove,  Sammenstod 
af  Væsner,  levende  Liv  stivnende  af 
Rædsel,  isnende  under  Luftens  forbifarende 
Pust,  Hunger  og  Angat  og  Elskov  strejfende 
gennem  Mørket,  og  en  bleg  ravfarvet  Stjærne 
i  Himlenij   F.nsonihed. 

Vamireh  har  indrettet  et  Ly  mellem 
messede  Klippeblokke,  et  Ly  af  store  Grene, 
sammenbundne  med  Lianer.  Det  er  en 
stærk  Befæstning,  og  skulde  et  Rovdyr 
prore  paa  at  trænge  derind,  vilde  Vamireh 
have  Tid  til  at  give  det  Ulivssaar  ud  gennem 
Aabningerne  med  sin  giftige  Spydsod 

Omtrent  ved  Midnat  vækkedes  Nomaden 
af  en  Skraben,  og  han  saa  ud.  Ulve  lusker 
om  Stedet,  en  Panter  gaar  forbi  i  det  lys- 
blandede Morke.  Grove  Hyl  lofter  sig,  og 
Vamireh  ser  Omridset  af  en  stor  Tiger,  der 
fortærer  en  endnu  levende  Antilope. 

—  Klem!  mumler  han. 

Nattens  Vildskab  glider  blidt  ind  i  hans 
Sjæl.  Det  Ord,  han  har  udtalt,  er  Navnet 
paa  hans  Ledsagerske,  det  Navn,  hun  gav 
sig,  den  Gang  de  ved  Middagstid  gjorde 
Holdt,  og  han  trængte  ind  paa  hende  med 
spørgende  Fagter. 

Det   er   den  tredje  Nat,    de  tilbringer 

Skoven,  og  Nomaden  véd  stadig  ikke,  om 
han  er  forfulgt  eller  ej.  Flugten  har  været 
besværlig.  Floden  forrædersk,  Skoven  fuld 
af  Snarer,  men  han  har  overvunden  alt. 
Hele  hans  Omflakken  vender  i  dette  Øjeblik 
tilbage  til  hans  Hjærne,  og  gennem  det  alt 
drager  sig  hans  Ledsagerskes  Navn. 

—  Elem!  ....  Vamireh  er  Elems 
Herre ! 

Han  betragter  hende,  som  hun  ligger 
dér  og  sover.  Gennem  Grenenes  Fletværk 
bølgede  blegt  Lys,  brudt  af  svage  Skygger, 
ned  over  Jomfruens  Ansigt.  Vamireh  skjalv 
ved  Synet  af  denne  udviskede  Profil,  søgte 
at  genkalde  sig  de  blege  Træk.  Efterhaanden 
som  han  har  flygtet,  efterhaanden  som  han 
har  kæmpet  for  hende  og  med  hende,  er 
hun  bleven  ham  kosteligere.  Hans  Ømhed 
er  vokset,  og  samtidigt  er  der  opstaaet  en 
sart  Medynk  i  ham,  en  Finfølelse,  som  for 
lidt  tilbage  var  ham  ukendt.  Han  er  fast 
besluttet  paa  at  føre  Æventyret  til  Ende, 
han  vil  eje  Elem  til  Trods  for  hendes  Mod- 
stand, som  til  Trods  for  alle  B"'arer,  men 
han  føler  sig  tiUige  fuld  af  Barmhjærtighed 
og  Taalmod.  Intet  uden  en  overhængende 
Fare,  Frygten  for  at  miste  hende  eller  for 
at  do,  kunde  drive  ham  til  Huleboernes 
Voldsomheder.  .  .  .     Desuden  nærer  han  en 


vis  religios  Frygt  for  hende.  Hun  ængster 
ham  med  sin  Tavshed,  med  sine  store  Ojne, 
der  i  Timevis  stirrer  frem  for  sig,  med  sin 
hemmelighedsfulde  Knælen  for  Aftenens  og 
Morgenens  Sol  og  med  de  Ord,  hun  da 
siger,  de  langsomme,  ensformige,  syngende 
Ord  .  .  . 

Grene  knager,  tunge  Trin  hores,  Ulvene 
forsvinder.  Under  Grenene  viser  sig  den 
store  Mammuth,  Kvaternær-Tidens  Kæmpe, 
stottet  paa  sine  Bens  runde  Søjler,  med 
funklende  Strejflys  over  de  hvide  Stodtænder. 
Den  er  urolig,  den  har  Foraarsfeber,  den  vil 
ned  at  kole  sig  i  Floden.  Den  skrider  frem 
som  en  Konge,  og  selv  Tigeren  trækker  sig 
tilbage,  medforende  sit  Bytte.  Gysende  be- 
undrer Vamireh  det  uhyre  Dyr.  Han  nærer 
for  det  en  Ærbødighed,  som  Stammens 
Olding  har  indpodet  ham,  han  véd,  den  er 
tapper  og  fredsommelig,  han  kender  dens 
Undergangs  sørgelige  Saga. 

-  Lid!  Llo! 

Den  skrider  stadig  frem,  dens  store 
Hoved  viser  sig  tydeligere  i  Halvskyggen. 
Vamireh  skælner  dens  Manke  og  dens  Lød, 
dens  mørke  Snabel,  der  svinger  som  et 
Pendul,  dens  uhyre  Sider.  Den  strejfer  forbi 
hans  Skjulested,  Ijærner  sig  og  bliver  borte 
i  Retning  af  Floden.     Vamireh  lægger  sig  og 

tænker,  at  han  nu  kan  faa  en  Times  Søvn. 
Han  luller  sine  Øjne  og  falder  hen,  hans 
Forestillinger  bliver  drømmeagtige  og  fjærner 
sig  saa,  hans  jævne  Aandedræt  vidner  om, 
at  han  slumrer. 

Da  aabner  hans  Ledsagerskes  sorte  Øjne 
sig.  Hun  lytter  ud  i  Skoven  og  sukker.  En 
Drøm  om  Befrielse  hjemsøger  hende.  Hvis 
hun  under  hans  Søvn  vovede  at  fjærne 
Grene-Taget  og  flygte  vesterpaa,  til  sin 
Stammes  Lande?  Men  Vamireh  vilde  uden 
Tvivl  høre  hende  og  vaagne  —  og  hun 
skælver  ved  Tanken  om  hans  Vredesraab. 
Men  saa  viser  et  Smil  sig  paa  hendes  Læber, 
en  kvindelig  Spot,  og  hun  føler  sig  ikke  ude- 
lukkende som  den  Overvundne.  Hun  har 
sét  ham  forlegen  og  frygtsom,  hun  har  bragt 
Barbarens  Begær  til  at  vige.  Hun  forstaar 
alt  dette  næsten  Hge  saa  klart  som  de 
Menneskenes  Døtre,  der  skal  leve  i  en  fjærn 
Fremtid,  hun  véd  det,  paa  én  Gang  forvirret 
og  sikkert.  Hendes  Frygt  blander  sig  derfor 
med  Godlidenhed,  men  hun  kan  alligevel 
ikke  glemme  sin  Races  og  sin  Families 
Mennesker  og  de  unge  Mænd,  der  taler 
hendes  Sprog.  Aa,  hvis  hun  turde!  Men 
endnu  mere  end  Vamirehs  Vrede  ræddes  hun 
for  de  Baghold,  der  lurer  rundt  om  hende, 
ræddes    for    den    store    Rovdyr-Skov,     hvor 

hun  vilde  være  saa  svag  uden  sin  Fioitførers 
Kolle  og  Spyd. 

IX. 

Under  den  febrilske  P'lugt.  hvor  den 
blonde  Kæmpe  hver  Morgen  trak  Elem  op 
af  Sovnen,  under  de  natlige  Æventyr,  under 
Jagtens  Spænding  fodfes  der  en  idyllisk 
Stemning  i  den  unge  Kvinde.  Alt  det, 
hvorom  hendes  morke  Øjne  dromte,  lagde 
nu  sit  Slør  over  Skovene  og  Vamireh.  me- 
dens Hjemlandsstepperne,  hvor  Hyrderne 
græssede  deres  Hjorde,  snart  svandt  hen  i 
Mindets  disede  Horisont. 

Men  stærkere  steg  hendes  Instinkt  til 
Modstand,  hendes  frugtbare  Legems  Frygt 
og  hendes  Vilje  mod  et  mere  betrygget  Bo,  en 
mindre  ustadig  Skæbne.  Og  medens  deres 
Forbindelse  gennem  daglig  Berørings  Vane 
rykkede  nærmere  og  nærmere  til  Virkelig- 
gørelse, syntes  de  fjærnere  fra  hinanden  end 
nogensinde,  indesluttede  og  sky.  Ofte  brodes 
dog  Ligegyldighedens  Trolddom  af  Dagens 
daarende  Stunder,  af  Middagens  Døs  over 
Legemet  og  af  Sjælens  Drømme  ved  Tus- 
mørketid.  Da  slappedes  den  brune  Piges 
faste  Vilje,  blødgjort  af  den  varme  Luft  eller 
vugget     hen     i    vag    Drøm,    og  hendes  Øjne 

mødtes  med  Mandens  Øjne,  og  der  opstod 
Fortrolighed  mellem  dem.  Et  Rovdyrs  Brøl, 
et  Lynglimts  Glans,  en  pludselig  Frygt  om 
Natten  kastede  hende  ogsaa  ind  til  ham. 

Ofte  fik  han  hende  til  at  synge  den  Ord- 
musik, der  i  hendes  Stamme  ledsagede  Ar- 
bejdet. Han  lyttede,  fulgte  Rytmen,  vænnede 
sig  til  det  ukendte  Sprogs  Musik,  hans 
uskyldige  Vildmandshjærte  var  ganske  be- 
daaret.  Som  et  stammende  Barn  efterlignede 
han  Sangen  og  stræbte  at  forme  de  hemme- 
lighedsfulde Lyd.  Thi  han,  der  allerede  var 
dygtig  i  at  tegne  Ting,  at  udtrykke  Bevægelser, 
lærte  sig  nu  det  fremmede  Tungemaal.  Hun 
interesserede  sig  for  Vaabnene,  for  Spydene, 
hvoraf  han  havde  forskellige  Slags,  nogle 
som  var  spaltede  i  Enden  for  at  kunne 
trykkes  ned  om  Kastetræet,  andre  med 
Spidser  paa  Enden,  som  passede  ind  i 
Huller  paa  Kastetræet,  hun  interesserede 
sig  for  de  flade  eller  riflede  Harpuner, 
for  Knivene  og  Skraberedskaberne;  men 
især  var  hun  begejstret  for  den  fine 
Naal  med  Øje  i  og  for  Traaden  af  Rensdyr- 
sener, Ting,  der  var  ukendte  i  hendes 
Stamme,  hvor  man  vel  forstod  den  Kunst  at 
tvinde  Plantefibre  til  Traad,  men  brugte  en 
Pren  til  at  frembringe  de  Huller,  hvor- 
igennem Traaden  skulde  gaa.  Ikke  mindre 
forbavsedes   hun  over  de  udskaarne  og  gra- 

verede  Arbejder,  over  den  Taalinodig:hed, 
som  her  var  udfoldet,  over  Tegningens 
Sikkerhed  og  Sanddruhed.  Nysgærrig  lyttede 
hun  til  Vamireh,  der  sogte  at  forklare  hende 
Pzannernes  Levevis;  hun  fulgte  hans  Fagter, 
der  angav  Udstrækning,  efterlignede  Ceremo- 
nier, beskrev  Boliger.  Kn  Gang  spurgte  hun 
om  Kvindens  Lod,  og  efter  en  Del  An- 
strængelser  begreb  hun  Stammens  Kordeling 
i  Familier,  som  styredes  af  Oldinge.  Hun 
forbav.-^edes  herover,  thi  hun  horte  til  de 
monogame  og  matriarkalske  Stammer,  som 
periodisk  forenede  sig  med  venligtsindede 
Nabostammer,  og  hvor  Modrene  opdrog 
Bornene,  meden^  Fædrene  gensidigt  vaagede 
over  hverandres  Hustruer  og  aarvaagent  be- 
skyttede de  Smaa.  Kvinderov  var  Skik,  og 
Østerlændernes  Vrede  skrev  sig  heller  ikke 
fra  Elems  Bortførelse,  men  fra  at  Vamireh 
havde  begaaet  dette  Rov  uden  at  staa  i  Ven- 
.skabsforhold  til  Stammen. 

Alligevel  forstod  de  kun  ufuldkomment 
hinanden.  Enhver  nojere  Udmaling  var 
umulig.  De  lange  Timer  gik  hen  med 
March  og  Jagt  og  Madlavning  De  vandrede 
Side  om  Side,  de  handlede  i  Fællig  som  to 
Børn,  der  var  ladte  alene  i  den  uhvre  Skov. 
Hun  underkastede  sig  alle  strategiske  Nød- 
vendigheder,   hun    lod    sig    næsten  lede  ved 

Haanden,  men  naar  de  holdt  Rast,  trak  hun 
sig  tilbage  i  sin  P'rygt  og  sit  Koketteri. 

Vamireh  vedligeholdt  en  vis  værdig,  un- 
dertiden sørgmodig,  Blidhed.  Han  var  vold- 
som overfor  Skovens  Ting  og  Væsner,  over- 
for Træernes  Grene  og  overfor  Ulvene  og 
Panterne.  Men  mod  hende  var  han  uden 
Voldsomhed.  Naar  der  var  et  farligt  Sted 
at  komme  over,  og  han  tog  hende  i  sine 
Arme,  fyldte  Favntaget  hans  Hjærte  med  en 
Bølge  af  Lidenskab,  men  han  bevarede  Lo- 
vens Ydmyghed  overfor  sin  Hun,  Barbarens 
Følelse  af  Adel.  Hjemme  i  Hulerne  gik  der 
desuden  altid  en  Prøvelse  forud  for  Bryllupet. 
Man  nærede  der  allerede  en  fin  Forstaaelse 
af  Elskovens  frugtbare  Henrykkelser,  dens 
Sorger  og  Glæder,  dens  Feber  og  Sjæle- 
kvaler, der  var  bestemte  til  at  blive  den 
kommende  Menneskeheds  store  Kampe.  Va- 
mireh bøjede  sig  under  denne  Prøvelse,  hvis 
Maal  var  at  højne  Slægten,  denne  langsomme 
Forførelse,  hvor  Lykken  skænkedes  lidt  efter 
lidt,  uden  altfor  raa  Triumfer  —  som  i  en 
Anelse  om,  at  netop  derved  skulde  hans  Af- 
kom blive  glorrigt  ned  gennem  Tiderne. 

X. 

I  den  friske  Morgen  gled  Kanoen  frem 
ad  Floden,  der  bredte    sig.      Stærkt    Daglvs 

strømmede  ned  gennem  Aabningen  højt  oppe 
mellem  Lovmasserne.  Langt  borte  loftede 
Øer  sig,  og  Billedet  af  Træerne  langs  Bred- 
den, deres  sorte  Skygger  og  sitrende  Liv  var 
af  en  svimlende  Skønhed.  Rundt  om  var 
Skoven,  som  en  mørk  Hule  med  Tusend  ga- 
bende Aabninger,  befolket  af  Livets  Lyd,  et 
frygteligt  Dække  over  den  evige  Kamp,  de 
stridende  Racer,  Angrebenes  Fælder  og  For- 
svarets Skanser,  et  fælles  Forraadskammer 
for  de  frugtædende  og  de  kødædende,  for 
Krybdyr  og  Fugle. 

Vamireh  løfter  den  med  Modhager  for- 
synede Harpun,  begærlig  efter  at  ramme  en 
eller  anden  Fisk.  Han  er  bleven  rolig.  Ef- 
ter de  sidste  Dages  lange  Rejser,  tvinger 
Trangen  til  Hvile  ham  ind  paa  lang  Dvælen 
ved  smaa  Beskæftigelser:  Jteparation  af 
Vaaben  eller  Klæder,  Fældefangst  af  lækker- 
sultne Dyr.  Til  Morgen  begejstrer  Fiskeriet 
ham.  Han  har  allerede  to  Gange  ramt  fejl, 
thi  Dyret  flygter  hurligere  end  Menneskets 
Haand  farer  frem;  for  tredje  Gang  sænker 
Harpunen  sig,  og  Vamireh  slynger  med  Kaste- 
træet den  skarpe  Spids  ind  i  en  ung  Størs 
Side.  Fisken  slaar  om  sig  ogspinger;  Mod 
hagerne  hindrer  Vaabnel  i  at  komme  ud, 
men  under  Dyrets  Spring  staar  Snoren  i 
Fare  for  at  briste,    og  Vamireh  maa  haand- 


76 


tere  den  snildt  for  at  undgaa  de  altfor  stærke 
eller  alttor  lodrette  Ryk.  Han  roer  med 
venstre  Haand  og  driver  sit  Bytte  foran  sig 
hen  til  Flodbredden ;  her  støder  han  Harpu- 
nen dybere  ind,  tager  derpaa  Støren  op  af 
Vandet  og  kaster  den  blødende  ind  paa 
Stranden. 

Han  skynder  sig  at  tilberede  Maaltidet. 
Snart  er  de  brændende  Grene  og  tørre 
Stængler  sunkne  sammen  til  en  graa  Aske- 
hob, hvorunder  Skiver  af  den  fangne  Fisk 
er  nedgravede  .  .  . 

De  udgaar  deraf  velsmagende  og  møre, 
og  de  to  unge  Folk  fortærer  dem.  Lidt 
døsige  af  det  gode  Maaltid  sidder  de  og  be- 
skuer Omgivelsernes  Forskellighed:  de  er 
temmelig  langt  fra  Bredden  i  en  Rundkreds 
af  uhyre  Bøge.  Buske  vokser  vildt  op  i  den 
Aabning,  en  gammel  Vindfælde  har  frem- 
bragt. Store  Kornblomster  udsender  en  bit- 
ter Duft  og  kæmpemæssige  Tidsler  med 
Torne  og  Flige  stiger  op  fra  Jorden,  pragt- 
fulde og  forfærdelige. 

Elem  og  Vamireh  drømmer  blidt,  i  fuld- 
stændig Ro,  da  en  Pil  flyver  forbi  Pzannen 
i  en  halv  Arm-Længdes  Afstand.  Han  rejser  sig, 
griber  sine  \/^aaben.  Hans  erfarne  Øje  skæl- 
ner  menneskelige  Skikkelser    bag  Bøgestam- 

merne.  Snart  dukker  disse  Skikkelser  frem. 
og  en  Byge  af  Pile  flyver  gennem  Luften. 

I  denne  Farens  Stund  kaster  Elem  sig 
instinktsmæssigt  til  Vamirehs  Bryst,  medens 
Kampen  begynder,  og  medens  Fjenderne, 
syv  i  Tal,  hastigt  nærmer  sig.  Det  er  de 
smaa  undersætsige  Østerlændere  med  Gjne 
sorte  som  den  evige  Nat.  De  véd,  hvor  stor 
Vamirehs  Hurtighed  er,  og  de  trækker  vifte- 
formigt  op  om  ham,  saaledes  at  han  ikke 
kan  undfly  deres  Pile  .  .  .  Allerede  er  Buerne 
spændte,  de  forgiftede  Pile  er  færdige  til  at 
gennemfare  deres  frygtelige  Baner,  men  Stem- 
mer lofter  sig  og  hentyder  til  den  Fare.  hvori 
Elem  er  stedt,  og  alle  Hænder  slipper  Buen 
og  griber  Lansen  i  Steden. 

Stolt  betragter  Vamireh  dem,  og  hans 
Kampskrig  bevæger  de  tapreste  Hjærter 
Han  genkender  i  sine  Fjender  Elems  Race, 
den  brede  Hovedskal,  den  brune  Hud,  de 
mørke  Øjne.  Deres  Pande  og  Arme  er  prv- 
dede  med  Tatueringer,  en  kraftig  Olding 
fører  dem. 

Vamireh  har  greben  sit  Spyd  ...  De 
brune  trækker  sig  ind  bag  de  nære  Stam- 
mer ...  Da  omfavner  Vamireh  Elem  og  be- 
gynder at  trække  sig  tilbage  mod  Floden, 
hvor  han  haaber  at  kunne  indskibe  sig  .  .  . 
En  Kommando  fra  Høvdingen,  Pilene  regner 

ned,    Vamireh   afværger  dem  behændigt,     og 
hans  Flugt  gaar  hurtigere. 

Det  er  en  meget  god  Krigsførelse,  og 
Østerlænderne  ærgrer  sig  derover.  Tre  af 
dem  styrter  frem.  Men  Vamirehs  Spyd  ram- 
mer den  dygtigste  af  dem,  og  Pzannen  lér 
med  sin  Races  stærke  Triumflatter  ved  Tan- 
ken om.  at  de  to  Overlevende  ikke  magter 
at  kæmpe  mod  ham  .  .  .  Trodsigt  svinger 
han  sin  Stridskølle  i  det  tomme  Rum,  vilde 
Brøl  udgaar  af  hans  kraftige  Bryst,  hans 
Arm  behager  sig  i  Udryddelse  af  andre  .  .  . 
Høvdingen  sér  det  Tab,  hans  Mænd  har 
lidt,  han  befaler  dem  at  vente,  og  de  ad- 
lyder de  bydende  Ord. 

En  Vaabenstilstand.  Asiaterne  har  skjult 
sig  mellem  de  høje  Tidsler  og  afskærer  Vejen 
til  Floden.  Vamireh  sér  paany  de  askefarvede 
Bøge,  deres  dunkle  Søjlerækker,  det  evige 
Tusmørke  under  Grenenes  spinkle  Kryds- 
hvælvinger, han  genser  alt  dette  i  en  Stem- 
ning af  krigersk  Tungsind,  medens  Solen 
beskinner  den  store  Rundkreds  og  den 
usammenhængende  Vækst  af  Buske,  hvorbag 
Østerlænderne  lurer.  I  Pzannens  lange 
Hoved  tynger  en  Skræk  for  at  miste  Elem, 
for  i  Hjemvejens  lange  Døgn  atter  at  være 
ene  med  Tingenes  forstenende  Stumhed. 

Han  har  ikke  andet  Kastevaaben  tilbage 

end  Harpunen.  Den  østerlandske  Høvding- 
befaler  et  fælles  Angreb,  saa  at  selv  om  én 
dør,  de  andre  dog  kan  hævne  ham.  De 
spreder  sig  for  ikke  at  frembyde  en  altfor 
god  Skive  og  løber  lige  ind  paa  Bort- 
føreren. Harpunen  rammer  ikke,  idet  Enden 
altfor  hastigt  slipper  Kastestokken.  Men 
Vamireh  finder  et  nyt  Vaaben  i  en  ægformet 
Flintesten,  som  han  bærer  hos  sig.  Han  be- 
tjener sig  deraf  som  Slyngesten  og  kaster 
den  i  Hovedet  paa  den  gamle  Anfører. 
Denne  falder  til  Jorden  i  stoisk  stum  Kamp 
med  Smærten.  Han  besejrer  den,  rejser  sig 
igen,  slutter  sig  til  sine  Mænd,  og  hans  Træk 
aander  Angst  og  Had. 

Vamireh  vil  endnu  en  Gang  prøve  at 
flygte.  Han  griber  Elem  og  springer.  Pile 
farer  efter  ham:  et  Saar  er  Døden.  Des- 
uden vil  han,  tynget  af  Elem,  og  næsten 
uden  Forspring  som  han  er,  blive  indhentet 
ved  Flodbredden,  forinden  Kanoen  kan  lægge 
ud.  Han  sætter  den  unge  Pige  ned  og  lader 
hende  være  fri.  Hun  fjærner  sig  ikke,  fuld 
af  Ængstelse  for  Pzannen.  Han  forstaar 
hende,  og  med  en  sidste  Tanke  paa  Zom, 
Namir,  Grotterne  og  de  store  Sletter,  optager 
han  Kampen. 

Bryst  mod  Bryst,  hvor  Pilene  er  uan- 
vendelige,    begynder    Kampen     daarligt     for 

Østerlænderne;  en  Lanse  knuses  afVamirehs 
Stridskølle,  en  anden  tilriver  han  sig,  og 
han  gør  Brug  af  begge  sine  Hænder  og 
begge  sine  Vaaben  paa  én  Gang  .  .  .  Han 
skrider  frem  og  viger  tilbage,  eftersom  For- 
holdene er,  og  det  lykkes  ham  at  holde  de 
fem  Korthoveder  i  Ave,  ja,  han  saarer  endog 
en  af  dem  let  i  Brystet  .  .  .  Men  disse  Be- 
vægelser har  fjærnet  ham  fra  Elem  .  .  .  han 
sér  hende  i  Fjendens  Haand  og  vover  sig 
frem  for  at  redde  hende  .  .  En  Lanse 
rammer  ham  i  Siden,  og  Blodet  strømmer 
.  .  .  Hans  frygtehge  Hævn  knuser  Hoved- 
skallen paa  en  af  Østerlændingene,  kaster 
en  anden  til  Jorden  med  knust  Skulder, 
medens  Høvdingen  faar  et  Spydstik  gennem 
Laaret  .  .  . 

Imidlertid  svækkes  Pzannen;  hans  sidste 
Kræfter  samler  sig  om  Selv-Forsvar.  Elem  ud- 
støder lange  Hyl,  medens  hendes  Races  Folk 
bereder  sig  paa  det  sidste  Angreb,  og 
medens  en  krigersk  Glød  endog  driver  den 
energiske  Olding  hen  mod  den  saarede 
Fjende  .  .  .  Det  er  forbi.  Vamireh  bereder 
sig  til  Flugt.  Hans  Kølle  fælder  endnu  et 
Offer,  derpaa  opsamler  han  hastigt  en  Lanse 
og  en  Harpun,  løber  ned  til  Floden,  springer 
i  Baaden  og  er  med  tre  Aareslag  ude  i 
Strømmen.       Hans     Modstandere     overvejer 

Faren  ved  en  Kamp  paa  Vandet.  Men  Hov- 
dingen  forbyder  dem  at  lobe  denne  Risiko 
.  .  .  Da  griber  alle  deres  Buer.  men  ogsaa 
Skydning  er  unyttig,  thi  Haaden  forsvinder 
bag  en  Holm. 


XI. 

Udstrakt  i  Bunden  af  den  lille  Baad 
lukkede  Vamireh  med  Haanden  sit  Saar 
Slorknet  Blod  dækkede  det.  Kn  Time 
iuennem  Imvde  han  ventet  paa  en  Bedring  i 
sin  Tilstand,  saa  at  han  kunde  naa  ind  til 
Bredden,  tlii  Blodtabet  sænkede  ham  ned  i 
Drommens  Riger,  i  en  blid  HalvBesvi- 
melse,  hvor  han  ikke  mere  havde  nogen 
klar  Fornemmelse  af  sit  Legeme.  Tingene 
diejede  sig,  ligesom  formindskedes,  medens 
hans  Bryst  druknede  under  varme  Bolger. 
der  kvalte  og  ængstede  ham. 

Saa  var  Krisen  overslaaet.  Med  Saar- 
feberen  vendte  Styrken  tilbage.  Pzannen 
kunde  fore  sin  Baad  ind  til  Bredden,  han 
kunde  stige  ud  og  samle  balsamiske  Urter 
og  Harpiks  til  Forbinding.  Forst  vaskede 
han  sit  Saar  i  rent  Vand,  saa  nærmede  han 
sine  Læber  dertil  og  anbragte  Blade  be- 
smurte med  Harpiks  og  en  stor  Strimmel 
Skind    ovenpaa.      Denne    Forbinding,     hvis 

Soliditet  modstod  alt,  tillod  en  tilstrækkelig^ 
Fordampning  og  lod  endogsaa  Materien  sive 
igennem.  Efter  otte  Dages  Forløb  maatte 
den  fornyes;  men  i  Mellemtiden  var  der, 
takket  være  de  aromatiske  Blade  og  Har- 
piksen, ikke  megen  Fare  for,  at  det  skulde 
blive  værre. 

Yamireh  følte  en  stor  Lettelse;  den 
usikre  Uro,  enhver  Sygdom  fører  med  sig, 
forsvandt,  og  i  Steden  kom  en  stærk  Stolt- 
hed, en  Sejrsglæde.  Med  Vellyst  stillede 
han  sin  Hunger  og  sin  Tørst  og  gav  sig  der- 
paa  til  at  søge  det  Træ,  han  behøvede  til 
at  lave  sig  nye  Vaaben  af.  Kastetræerne  fik 
han  hurtigt,  tolv  smaa  til  Slyngespydene,  et 
stort  til  Lansen.  Medens  han  arbejdede 
derpaa,  fik  han  Lyst  til  at  lave  sig  en  Bue 
og  Pile  efter  østerlandsk  Vis,  af  Træ,  der 
var  hærdet  i  Ild.  Buens  Stang  var  flad, 
men  bred,  med  en  svag  rund  Indskæring  til 
Pilens  Retledning.  Vamireh  rykkede  en  ung 
Ask  op  og  brændte  dens  Yderender,  derpaa 
tilbragte  han  lange  Timer  med  at  skrabe 
Træet  for  at  gøre  det  smalt  og  anvendte 
skiftevis  Flint  og  Ild. 

Solen  gik  ned,  for  han  kunde  blive 
færdig,  og  han  saa'  da,  at  han  mindst  vilde 
bruge  to  Dage  til  dette  Arbejde,  deri  ikke 
medregnet     Pilenes     Skæftning.       Idet     han 

søgte  sig  et  Nattely,  besluttede  han  derfor 
først  at  gøre  Lansen,  Spyddene  og  Har- 
punerne færdige  for  at  være  skærmet  mod 
alle  Angreb,  der  iovrigt  syntes  lidet  sand- 
synlige. Osteriænderne,  som  havde  to  Dode, 
og  Høvdingen  mellem  de  Saarede,  var  rime- 
ligvis ikke  videre  begærlige  efter  at  aabne 
Fjendtligheder.  De  søgte  vel  hurtigst  muligt  at 
naa  tilbage  til  derea  Stepper  med  den  unge 
Pige.  Vamireh  smilede  ved  Tanken  om,  at 
hun  endnu  ikke  var  fuldstændigt  i  deres 
Magt,  og  han  sov  sent  ind,  ophidset  af 
Planer  til  Krigslist  for  at  genvinde  hende. 

Da  han  vaagnede  næste  Morgen,  var 
han  saa  svag,  at  han  maatte  blive  liggende. 
Ardannelsen  begyndte.  Næppe  kunde  han 
slæbe  sig  ned  til  Floden,  hvor  han  faldt  i 
Søvn  straks  efter  at  have  drukken,  udsat 
tor  at  blive  fortæret  af  Rovdyrene.  Solen 
.stod  i  Zenith,  da  han  atter  kom  til  sig  selv. 
Hans  Hoved  summede,  det  bankede  i  hans 
Aarer,  hans  Tanke  var  tung. 

Han  forstod,  at  Dagen  var  spildt,  resig- 
nerede og  befæstede  sig  under  sin  Kano  nær  ved 
Flodens  Bred.  Med  Mellemrum,  hvori  han 
som  i  Drømme  vandrede  ned  for  at  drikke, 
var  der  Mørke  over  hans  Liv  indtil  næste 
Daggry.  Han  var  paa  Tilintetgørelsens  Kand. 
Hans  stærke    Bryst   kæmpede   hele  Natten  i 

Mørket.  Krisens  Bølger  taarnede  sig  den 
ene  over  den  anden  som  Tidevande.  Men 
med  Gryet  kom  der  Ro  og  styrkende  Søvn, 
og  midt  paa  Dagen  vaagnede  Vamireh  af 
Sult. 

Han  undersøgte  sin  Forbinding.  Al 
Smærte  var  hørt  op;  Kødet  havde  næsten 
lukket  sig,  og  det  murrede  kun  svagt  i  det; 
Rødmen  var  forsvunden  af  Brystet.  Hovedet 
var  klart.  Vamireh  gav  sig  til  at  søge  efter 
Næring,  bevæbnet  med  de  eneste  Vaaben, 
han  havde  tilbage,  Harpunen  og  Lansen. 
Underskoven  frembød  lidet  Vildt,  og  desuden 
var  kun  Baghold  muhgt,  thi  den  saarede 
Mand  kunde  ikke  optage  aaben  Kamp  med 
noget  Dyr. 

Tre  Timer  gik,  og  der  kom  ikke  andet 
forbi  end  nogle  smaa  Rovdyr,  hvis  Kød  var 
modbydeligt.  Allerede  begyndte  Hungeren 
at  plage  Jægerens  Indvolde  frygteligt,  da  der 
viste  sig  en  Flok  Hjorte-Antiloper,  ført  af  en 
stor  smuk  Han.  Det  var  farligt  Storvildt,  men 
saa  meget  mere  forførende,  som  Hannens 
Takker  vilde  være  nok  til  alle  Vamirehs  Lanser, 
Harpuner  og  Kastespyd.  Nomaden  savnede 
i  dette  Øjeblik  bittert  en  Bue,  der  vilde  have 
muliggjort  et  Angreb  paa  langt  Hold,  thi 
Antilopehannen  hævnede  ofte  med  Kraft  sine 
Hinders  Mord.      Det    var   en    kæmpemæssig 

Hjort,  saa  stor  som  en  af  vore  Heste  nu 
om  Stunder,  og  dens  Takker  udfoldede  sig 
over  dens  Hoved  som  Grenene  af  en  bladløs 
Bøg,  forst  to  Grene,  saa  en  stor  Krone  af 
Kviste  og  Spidser. 

Huleboeren  nærmede  sig  fordulgt,  med 
uendelig  Forsigtighed,  til  Flokken;  men  Af- 
standen var  endnu  altfor  stor,  til  at  han 
turde  vove  at  udsende  sin  eneste  Harpun. 
Han  ventede  altsaa.  Dyrene  græssede  og 
legede,  og  endelig  forvildede  en  Hind  sig 
indenfor  Menneskets  Rækkevidde.  Harpunen 
peb  gennem  Luften  og  borede  sig  ind.  Et 
Dodsbrol,  og  Dyret  sank  sammen,  medens 
den  opskræmte  Hjord  foer  bort  gennem  Bu- 
skadset og  lod  Hannen  ene  tilbage,  ubevæge- 
lig, udspejdende  det  tætte  Lov.  Efter  et 
Minuts  Forløb  nærmede  den  store  Hjort  sig 
til  Ofret  og  skrabede  nervøst  i  Jorden,  delt 
mellem  Hævnlyst  og  Frygt  for  den  ukendte 
Fare.  Imidlertid  var  Vamireh  som  besat  af 
Begær  efter  Dyrets  pragtfulde  Takker  og  med 
en  aldeles  uovervejet,  ganske  sygelig  Bevæ- 
gelse, traadte  han  ud  af  sit  Skjul  med  Lan- 
sen loftet  og  Hulelovens  Skind  i   sin  Haand. 

Drøvtyggeren  nølede,  dens  aflange  Øje 
søgte  drømmende  Skoven;  men  allerede  trak 
Mennesket  sig  tilbage,  og  Dyrets  Instinkt  saa 
heri  en  Svaghed.       Hastigt    stvrtede    det  løs 

paa  Barbaren  med  Hovedet  langs  Jorden. 
Han  saa  det  komme,  undveg,  slængte  over 
de  spidse  Takker  det  tunge  Pælsværk,  og  me- 
dens Hjorten  gjorde  sig  løs  med  en  frygtelig 
Hovedrysten,  borede  han  Lansen  ind  mellem 
dets  Sideben  og  stødte  den  ind  lige  til  Hjær- 
tet.  Dyret  faldt.  Vamireh  sank  ligeledes 
sammen,  udmattet  af  Anstrængelsen.  Men 
han  rejste  sig  snart,  tændte  Ild  og  stegte  et 
Stykke  af  Hinden. 

Da  hans  Sult  var  stillet,  paakom 
der  ham  en  stor  Bedrøvelse.  Han  savnede 
Elem.  Han  gensaa  hende,  kosteligere  endnu 
end  før,  hendes  brune  Øjne,  hendes  paa  en 
Gang  stolte  og  ømme  Udtryk.  Han  mindedes 
Kampens  Omskiftelser,  hvorunder  hun  ikke 
havde  forladt  ham.  Hans  Blik  søgte  hende 
mellem  Buskene,  og  han  følte  en  næsten 
utaalelig  Beklemthed  om  Hjærtet.  Han  raabte 
den  unge  Piges  Navn,  han  drømte  ivrigt  om 
Midler  til  at  genvinde  hende. 

Skovene  tav  i  den  varme  Time  Solen 
glimtede  paa  Floden  og  regnede  i  smaa  af- 
lange Pletter  ned  gennem  Træernes  skrøbe- 
lige Tæthed.  Skovmasserne  hvilede  som 
tunge  Skyer,  og  Rummet,  der  var  dækket 
med  høje  Løvtræer,  fulde  af  spredte  Lys- 
ninger, aabnede  sig  med  forvirrede  Gange  og 
dybe  Svælg.    Synet  af  disse  Ting  greb  Hule- 

boeren,  hvis  Væsen  var  forfinet  af  Lidelse 
og  Ensomhed,  med  smærtelig  Magt.  Veksel- 
vis havde  han  Lyst  til  at  sove  og  til  at  ar- 
bejde, og  han  mindedes  med  ét  en  Arbejds- 
dag, da  han  hjemme  i  Hulerne  havde  arbejdet 
paa  en  Kommandostav. 

Dette  førte  ham  tilbage  til  Hjorte-Antilopen 
og  de  nye  Vaaben.  Bevæbnet  med  en  sav- 
takket Flintesten  gav  han  sig  til  Arbejdet. 
Om  Aftenen  havde  han  løsnet  Takkerne  fra 
Hovedet.  Han  fik  da  paany  lidt  Feber,  thi 
Armens  Bevægelse  frem  og  tilbage  havde 
irriteret  hans  Saar.  Han  kunde  ikke  sove, 
og  i  Ørkesløsheden  fik  han  Lyst  til  et  Togt 
for  at  genfinde  Elems  Spor.  Han  sneg  sig  i 
sin  Kano  og  gled  ned  ad  Floden. 

Natten  skjulte  den  i  sit  store  Morke. 
Floden  syntes  en  Tavshedens  Røst,  ganske 
dæmpet  og  hviskende;  kun  nogle  enlige 
Frøer  kvækkede  med  grove  og  bedrøvede 
Stemmer.  Over  Vandets  Bølge  Blink  og 
Skygge  skimtedes  og  svandt  i  Skifte  den 
blinde  Flaggermus,  der  fløj  svingende  men 
sikkert.  Himlens  Stjærnestribe  over  Træerne 
sænkede  en  Afgrund  i  Bølgerne. 

Nogle  Aareslag  nærmede  ham  til  den 
Bred,  hvor  han  havde  kæmpet  med  Øster- 
lænderne, derpaa  overgav  han  sig  til  Strømmen, 
idet  han  skjulte  sin  Skikkelse,  saa  at  Baaden 


langt  borte  fra  kunde  se  ud  som  en  dri- 
vende Træstamme.  Først  var  der  en  tryg 
Tavshed,  hvor  alt  var  roligt,  saa  kom  der 
nogle  Tegn  paa,  at  noget  urovækkende  var 
nær.  Endelig  opdagede  han  en  Stendynge,  der 
angav  Grave,  og  en  Time  senere  saa  han 
Baalflammen,  hvorom  hans  Modstandere 
holdt  Nattevagt. 

Længe  iagttog  Vamireh.  Elem  laa 
rimeligvis  bag  Baalet.  En  Kriger  holdt 
Vagt  —  nu  og  da  strakte  han  &ine  Hænder 
mod  Himlen  for  ikke  at  falde  i  Søvn. 
Baalets  Lys  kastede  Skyggen  af  denne  Be- 
vægelse over  paa  den  anden  Side  af  Floden. 
Pzannen  knugede  fast  om  sin  Harpun, 
maalte,  hvad  Udsigt  der  var  til  et  Angreb; 
hans  Feber  og  hans  Svaghed  drev  ham  mod 
det  Dumdristige. 

Under  Brisen  voksede  Skovens  Liv.  Van- 
det oplystes  af  en  bleg  Fosforglans,  Himlens 
Skiften  forandrede  hvert  Øjeblik  Bølgernes 
Udseende,  kastede  snart  et  blygraat  Skær 
derover,  snart  en  enlig  skælvende  Stjærne- 
strime,  snart  en  Strøm  af  Stjærnebilleder. 

Vamirehs  Sjæl  bevægedes  med  et.  Bag 
Baalet,  med  Ansigtet  i  Lys,  viste  Elem  sig. 
Ak,  at  tage  hende  tilbage,  at  fore  hende 
bort  som  fordum !  Men  ved  Tanken  om  en 
saadan  Anstrængelse  følte  han  sit  slet  lægte 

Saar,  sin  afmægtige  Arm!  Nogle  Dage  endnu, 
og  han  vilde  have  genvunden  alle  sine  Kræf- 
ter. Medens  han  ventede  herpaa  kunde  han 
følge  Sporet  og  vælge  sin  Tid.  Han  lagde 
blidt  Harpunen  fra  sig,  greb  Aaren  og  lod 
Floden  føre  Kanoen  over  til  den  anden  Bred. 
Derfra  roede  han  med  Forsigtighed,  først 
næsten  uden  Fart,  saa  hurtigere  og  hur- 
tigere. 

En  Time  var  gaaet.  Baaden  kom  kun 
langsomt  frem,  skønt  Vamireh  holdt  sig  ved 
Bredden.  Foruden  mod  Strømmen  maatte 
han  ogsaa  kæmpe  mod  Vandplanter,  hvori 
han  løb  Stævnen  fast  og  som  tyngede  Bladet 
paa  hans  Aare.  Han  besluttede  sig  til  at 
stige  i  Land,  da  en  Art  Kanal  mellem  Sivene 
fristede  ham.  Han  ledede  sit  Fartøj  derind, 
en  Tid  lang  var  Sejladsen  her  heldig,  men  saa 
lukkedes  Kanalen  af  lange  Vandplanter. 

I  Haab  om  at  finde  frit  Vand  inden  ret 
længe,  fjærnede  Pzannen,  ganske  febrilsk. 
Hindringen  og  sejlede  ind.  Med  kort  Mellem- 
rum fulgte  en  Række  smaa  Sumpe,  dækkede 
med  Linser,  Rør,  Alger  og  Siv.  En  dyb 
Træthed  tyngede  tilsidst  paa  Menneskets 
Bryst,  og  han  maatte  strække  sig  et  Øjeblik 
i  Bunden  af  sin  Piroge. 

Natten  skred  frem,  en  Anelse  om  Morgen- 
rode blegnede  Zenith,  vilde  Haners  Gal  gen- 

lod  gennem  Lovtykningerne.  Der  var  ingen 
Lyd  i  Ensomheden  uden  de  skarpe  Blades 
Gniden  mod  hinanden  som  Penneposer,  en 
Odders  Slubbren  og  Flodens  evige  Mumlen, 
spættet  med  klare  Toner.  Tingene  syntes 
neddukkede  i  en  graa,  halv  gennemsigtig 
Taage;  det  var  næppe,  man  paa  den  anden 
Bred  skimtede  Skovens  sorte  Bræm  mellem 
det  blege  Vand  og  den  blege  Himmel. 

Vamireh  rejste  sig  op.  En  stærk  Sløv- 
hed stivnede  ham  og  drog  ham  mod  Søvn. 
Han  fik  travlt  med  at  naa  til  et  Hvilested  og 
maalte,  hvor  langt  han  var  fra  Bredden.  Af- 
standen syntes  betydelig,  saa  meget  mere 
som  Plantevæksten  i  Floden  stadig  blev 
tættere.  Et  Øjeblik  tænkte  han  paa  at  op- 
give Anstrængelsen  og  sove  i  sin  Kano,  men 
en  Bevægelse  vilde  være  nok  til  at  vælte 
Fartøjet,  og  hans  Saar  tillod  ham  ikke  nogen 
Svømmebevægelse.  Resigneret  styrede  han 
ind  mod  Bredden,  stagende  med  Aaren,  skæ- 
rende sine  Hænder  til  Blods  paa  Sivenes 
skarpe  Blade,  trækkende  og  skydende  den 
skøre  Piroge,  meget  træt,  meget  nervøs,  med 
lange  Ophold. 

Dagen  kom,  alt  syntes  det  udmattede 
Menneske  blegt;  Vandene,  Himlen,  Skovene. 
Den  store  Flod  kom  ud  fra  en  Taagehori- 
sont  og  tabte  sig  atter  i  Taage. 

Bredden  var  der.  Da  Vamireh  steg  i 
Land  og  fjærnede  de  høje  Stængler,  saa'  han 
en  Panter  i  Kamp  med  en  ganske  ung  Mam- 
muth.  Den  lille  Græsæder  søgte  forgæves, 
med  ynkelig  Mine,  at  fjærne  sin  Modstander 
med  Snabelen.  Langt  borte  saas  Hunnen  i 
voldsomt  Løb  for  al  komme  sin  Unge  til 
Hjælp,  og  Hannens  Skrig  mellem  Rorene 
forkyndte,  at  han  svømmende  arbejdede  sig 
ind  mod  Bredden.  Men  et  Spring  bragte 
Panteren  op  paa  Ryggen  af  Elefantbarnet; 
allerede  gravede  dens  Tænder  i  den  tykke  Hud, 
og  dens  Poter  strakte  sig  ned  mod  Bugen, 
da  Nomaden  medlidende  lagde  sig  imellem. 
Han  udstødte  et  Krigsskrig,  slyngede  sin 
Harpun  og  skred  frem  mod  Katten.  Næppe 
nok  fik  Harpunen  Blodet  til  at  lobe  paa  den 
plettede  Hud;  men  Panteren  veg  knurrende 
tilbage,  medens  Han  Mammuthens  uhyre 
Hoved  dukkede  frem;  næsten  samtidigt  viste 
Hunnen  sig. 

Da  smuttede  Panteren  bort  mellem 
Buskene,  og  de  uhyre  Tykhude  fjærnede  sig, 
svingende  med  deres  Snabler.  Vamireh  saa' 
dem  blive  mindre  og  mindre  i  det  Fjærne, 
og  han  rørtes  af  deres  Lykke  og  deres 
Kraft;  derpaa  tog  han  sin  Kano  paa 
Skuldrene,  gik  ind  i  Underskoven  og  an- 
vendte    sine     sidste  Kræfter    paa    at   samle 

store  Grene  til  at  gore  sit  Skjul  under  Baaden 
fastere  med.  Tungt  og  vaklende  begyndte 
han  at  nedramme  de  bedst  skikkede  Grene  i 
Jorden  ved  Foden  af  et  Træ,  men  han 
maatte  opgive  dette  Arbejde;  hans  Træthed 
var  stærkere,  og  medens  han  forsøgte  at 
sætte  sig,  nedrullede  han  tilintetgjort  i 
Søvnens  Nirvana. 

XII. 

Det  var  en  Lysning  mellem  Boge,  Ege 
og  Ælme.  Der  groede  tStargræs  og  Rajgræs 
blandet  med  Ranunkler,  uldne  Brandbægre 
og  tvebo  Nælde.  Under  Græssets  Sværd- 
klinger, paa  Blade,  Blomster,  Stilke,  Rødder, 
færdedes  Insekternes  Verden,  et  materielt 
Udkast  til  Menneskenes  Idé- Verden,  en  Verden, 
som  dyrkede  Fysik  og  Kemi,  alle  Værktøjets 
og  Syrernes  Industrigrene,  som  havde  op- 
funden Vridboret,  Saven,  Spaden,  Skære- 
jærnet.  Gravstikken,  Ætsningen  med  kav- 
stiske  Midler,  Minegangene,  den  selskabelige 
Bolig,  Dykkerklokken,  Sværd  og  Rustning, 
Belysning,  Silke,  Tøj,  Voks,  Sukker,  Honning. 

Daggryet  traf  dem  ved  Arbejdet.  Den 
store  forhistoriske  Flue  fløj  i  skarpe  Vinkler 
gennem  de  første  Solstraaler,  Hvepsene  be- 
søgte Blomsterkalkene,     uhvre     Dagsommer- 

fugle  vu{{gede  paa  Flojelsvinger,  Skyer  af 
Moskitoer  vendte  tilbage  fra  Floden  for  at 
sætte  sig  under  Lovet,  Myrernes  Legioner 
bortforte  Bladlus,  Stovtraade,  Korn,  alle  Lev- 
ninger af  Livets  bitte  smaa  Kampe,  Sand- 
springeren sad  paa  Lur  i  sin  Grube  efter  et 
Bytte,  Aadselgraveren  med  de  blege  Rand- 
striber  sogte  et  Aadsel,  hvori  den  kundp 
lægge  sine  Æg,  Borebillen  bankede  med 
Panden  mod  Ælmenes  Bark,  Græshoppen 
sov  ind  træt  af  den  megen  Sang,  Orentvistene 
rejste  Tænger  nede  i  Blomsterkalkene,  og 
som  en  Tiger  sprang  den  hurtige  Lobebille 
paa  Skarnbassen. 

Da  Mennesket  var  sunken  ned,  syntes 
Skoven  at  blive  urolig.  Den  Kreds,  som  be- 
skrevet- af  de  skarpt  san!?ende  Forskere 
i  Stubbe  og  Kviste  rundt  om  den  tobenede 
Konge,  begyndte  lidt  efter  lidt  at  snævres 
ind.  Spidse  Snuder,  fine  Ørenspidser,  lange 
fremspringende  Ojnes  sorte  Perler,  Folehorns- 
Skæg  udforskede  de  Dufte,  der  udstrom- 
mede  fra  Mennesket,  og  erkendte  dets 
Svaghed.  Rotter  kom,  lokkede  af  de  marv- 
besmurte Remme;  derpaa  var  det  nysgærrige 
Syvsovere  og  Egern,  som  oppe  fra  de  højt- 
siddende Grene  iagttoges  af  den  store 
Kvaternærtids-Los. 

Tid  gik.    Solen  fvldte  Lysningen.    Livets 

Travlhed  voksede  med  Solstraalerne.  Fluerne 
tegnede,  flere  i  Tal,  deres  Flugts  gaadefulde 
Linjer,  Humlebier  og  Bier  fløj  hastigere  og 
summede  stærkere.  Fuglenes  Flagren  under 
Grenene  fik  mere  Fart. 

Skufl'et  af  sin  Nattevandring  hinkede  nu 
en  Hyæne  gennem  Buskene.  Dens  Næseboer 
fornam  Duften  af  Menneskets  Legeme  blan- 
det med  Lugten  af  Læder  og  Smørelse.  Den 
nærmede  sig;  Rotterne  flygtede  bort,  og  Lig- 
æderen erfor  deraf,  uden  at  forlade  sit  Skjul, 
at  Manden  ikke  var  død.  En  Forhaabning 
drev  den  dog  til  at  lægge  sig  i  Skyggen  til 
en  Halvslummer. 

Lysets  lange  Silketraade  faldt  stadig 
mere  lodret  ned  gennem  Lovhvælvingens 
Aabninger,  og  Skyggen  naaede  sin  højeste 
Spinkelhed  og  begyndte  derpaa  atter  at 
vokse.  Vamireh  sov  stadig,  beluret  af 
Hyænen.  Fuglene  døsede  hen,  de  store 
Træer  var  uden  Stemmer,  Myren  bevægede 
Græssets  Klinger,  Gedehamsen  bøjede  spæde 
Blomsterstængler  under  sin  Vægt,  Fluerne 
surrede  voldsomt,  og  Hjorde  af  Raabukke 
brød  Grenene  i  deres  hastige  Løb. 

Henimod  Klokken  to  om  Eftermiddagen 
fik  Shakalerne  Vind  af  Hyænens  Stank  og 
begav  sig  til  den  Del  af  Skoven,  hvor  den 
befandt    sig.       Ogsaa  de  slog  sig  ned  i  Bu- 

skadset,  og  deres  graadige  Uro,  deres  uhyg- 
gelige Skrig  aabnede  Ravnene  Udsigt  til  en 
herlig  Brad.  De  kom  i  Hobetal,  hojt  kra'ende, 
deres  sorte  Mylr  morknede  et  Øjeblik  Lys- 
ningen, saa  valgte  de  sig  en  Bog  at  slaa 
ned  i.  I  fire  Tusend  Alens  Hojde  .^aa  tre 
Gribbe  Ravnenes  Uro  og  faldt  lodret  ned 
paa  et  Træ  i  Nærheden. 

Al  denne  Lystenhed  omgav  den  hvilende 
Vamireh.  Den  ene  af  de  Begærlige  mistroede 
den  anden,  Natdyrene  længtes  efter  Morkel, 
Dagdyrene  frygtede  Aftenens  Komme.  No- 
lende og  sky  sad  de  forst  og  iagttog  hin- 
anden; saa  trak  Shakalerne  sig  bort  fra 
Hyænen,  og  Skræk  spredte  et  Øjeblik  Grib- 
bene. Ingen  var  saa  stærk  som  Ravnene, 
der  var  hobede  sammen  i  Hundredvis,  med 
deres  Næbs  Sakse  rede  mod  ethvert  Angreb. 

De  aabnede  Festen ;  alvorsfulde  og  ko- 
miske begyndte  de  med  en  Slags  Dans  oppe 
paa  deres  Bogegrene,  skred  frem  mod  det 
yderste  af  deres  Pinde,  indtil  én  af  dem 
faldt  ned;  denne  flagrede  et  Øjeblik,  kra'ede 
stærkt  og  satte  sig  atter  op  paa  Rad  bag  de 
andre.  Skrigene  og  Legen  forvildede  Nat- 
dyrene,  og  da  de  skrigende  Fugle  slog  ned 
over  Mennesket  med  en  Larm  som  Hagl  i 
en  Skov,  flygtede  Hyænen,  og  Shakalerne 
ræddedes.  .  .  . 

De  skred  imidlertid  langsomt  frem,  med 
et  nærsynet,  klogt  og  grotesk  Ansigtsudtryk ; 
deres  frygtelige  Kæber  ragede  frem  som  en 
stor  Næse,  hele  Legemet  skinnede  blaasort. 
To  Alen  fra  Vamireh  opstod  der  Tvivl;  de 
hørte  op  med  at  skrige,  og  de  ældste  af 
dem  holdt  en  dæmpet  pludrende  Raad- 
slagning,  afbrudt  af  dansende  Hop.  Men  en 
Bevægelse  af  Pzannen  bestemte  dem  til  at 
tage  Flugten  —  og  Fuglene  naaede  deres 
Grene  paany. 

Der  blev  en  Standsning;  man  horte 
Hyænen  le  og  Shakalerne  græde;  da  der 
atter  var  bleven  Stilhed,  slog  Gribbenes 
Vinger  tungt,  og  de  tre  Rovdyr  faldt  ned 
paa  Jorden.  Deres  skaldede,  faste  Halse 
ragede  frem  af  en  smuk,  hvid  Pelskrave, 
deres  lange,  blegt  askefarvede  Hoved  lignede 
et  eller  andet  skikkeligt  Pattedyrs,  en  Kamels, 
Kænguruhs  eller  Antilopes.  Længe  blev  de 
staaende  som  ubevægelige  Vægtere,  med 
Albuerne  stikkende  op  som  høje  Skuldre, 
Halsen  udspringende  fra  Brystet,  Vingerne 
nedhængende  som  en  Kappe,  bræmmet  af 
en  smuk,  lys  Frynse  af  blandet-farvede  Fjer. 
Deres  stærke  Vingefang  naaede  indtil  otte 
Fod;  deres  kraftige  Kloer,  der  var  begærlige 
efter  at  gennemrode  døde  Legemer,  greb  i 
Hungers-Tider    som  Tænger   om    et  levende 

Bytte.  .  .  .  Overvejede  de,  hvor  langt  Men- 
neskets Dodskainp  var  fremskreden,  hvor 
megen  Kraft  der  var  tilbage  i  hans  Muskler, 
i  det  fjedrende  Bryst,  i  Uroksenakken?  De 
rorte  sig  ikke,  men  de  forsultne  Kodædere 
blev  trætte  af  at  vente  og  gav  sig  til  at 
strejfe  gennem  Buskene  Da  floj  Fuglene 
med  Larm  paa  Plads,  og  Shakalerne  stand- 
sede forfærdet,  og  den  ældste  Grib  gik  hen 
imod  Vamirehs  blonde  Hoved. 

Haaret,  der  var  faldel  ned  over  Ansig- 
tet, dækkede  Øjnene  halvt,  det  store,  rod- 
blonde Overskæg  bevægede  sig  for  det  tunge, 
febrilske  Aandedræt,  en  Art  udfordrende 
Smil  loftede  Overlæben.  Den  halvnøgne 
Skulder  saa  ud  som  poleret  Sten;  Arm- 
musklens tvundne  Tov  var  som  et  Digt  om 
de  Tusender  af  Muskelfibre,  der  var  for- 
spændte et  og  samme  Arbejde;  Huleløvens 
Skind  skjulte  Brystet,  hvor  det  ophidsede 
Hjærte  bankede. 

Tavsere  arbejdede  Skovens  Kæmpestad. 
Det  udmattede  Liv  dosede  i  Hulerne,  i  Re- 
derne, i  Insekternes  Minegange.  Ravnene, 
som  var  interesserede  i  Gribbenes  Værk, 
holdt  sig  rolige,  Shakalerne  lukkede  gabende 
deres  solblændede  Ojne,  Hyænen  skrabede  i 
Jorden  med  sine  Forpoter.  Der  hortes  svage 
Lyd,  smaa  Skrig,  smaa  Kvidder,  modne  Frug- 

ters  Fald,  smaa  ufrivillige  Bevægelser  i  Tin- 
genes store  Uhr. 

Igennem  en  Aabning  i  Haaret  betragtede 
den  store  Rovfugl  imidlertid  Pzannens  halvt 
lukkede  Øjenlaag,  hvorunder  den  hvide  Sene- 
hinde skimtedes.  Rovfuglenes  Instinkt  er  at 
hugge  Øjet  ud,  og  Gribben  besluttede  sig 
hertil.  Den  nærmede  sig  langsomt  og  kom 
indenfor  Rækkevidde.  Dens  Fæller  fulgte 
efter,  og  en  af  dem  satte  sin  Klo  paa  den 
nøgne  Skulder. 

Uvilkaarligt  førte  Vamireh  Haanden  til 
det  truede  Sted  og  ramte  Fuglens  Vinger; 
Dyret  svarede  med  et  Hug  i  Næsen.  Svaret 
vakte  Menneskets  Forsvarsævner:  som  under 
et  Mareridt  fandt  hans  Kæmpenæver  Grib- 
bens Hals,  medens  hans  Ansigt  skjulte  sig  i 
Græsset  ...  I  to  Minuter  rasede  de  krogede 
Kløer  mod  Huleløvens  Skind,  saa  kom  Kvæl- 
ningen og  Døden,  uden  at  Vamirehs  Fingre 
slap  deres  Tag.  De  Overlevendes  store  Vin- 
ger kløvede  allerede  Luften,  deres  Legemer 
løftede  sig  til  Træernes  Toppe,  nølede  et 
Sekund  og  forsvandt  derpaa  gennem  en 
Aabning  op  mod  Himlen. 

Den  store  Nomade,  der  efter  sin  Daad 
paany  var  henfalden  i  Sløvhed,  havde  ganske 
et  Ligs  Udseende,  og  Ravnene  afsendte  en 
ti  Stykker  for  at  forvisse  sig  om  Sagen.    De 

andre  afholdt  en  Raadslagning,  hvor  Pludren 
fulgtes  af  atter  og  atter  gentagne  hule  Lyd. 
De  ti  opdagede  snart,  at  det  store  Bytte 
itadig  var  farligt,  men  (Iribbens  Lig  fristede 
dem,  og  de  undersøgte  det.  Mennesket  holdt 
dette  Lig  i  sin  sammenknugede  Haand. 
Med  omhyggelig  Nojagtighed  vendte  deres 
stærke  Spurvehoveder  Dyret  og  huggede  los 
paa  den  nøgne  Hals.  Et  Brud  fremkom,  de 
frygtelige  Sakse  fordybede  det,  og  snart  var 
kun  Rovfuglens  Hoved  i  Vamirehs  Haand. 
Derpaa  spændte  de  sig  for  og  slæbte  deres 
Bytte  flere  Alen  bort. 

Shakalerne  ansaa  Ojeblikket  for  gunstigt. 
Hylende  og  gøende  horte  man  dem  komme, 
et  Regnskyl  lig  over  Løvet.  De  ti  Ravne  fløj 
op  med  rasende  »Kra-Kra«.  Men  de.  som 
sad  til  Vejrs,  foer  allerede  i  Hundredvis  ned 
paa  Kødædernes  Rygge,  og  Shakalerne 
maatte  flygte  for  det  uventede  Anfald.  Den 
borte  Trop  var  Herre  over  Slagmarken  og 
begyndte  at  fortære  Gribben. 

Hyænen  havde  ophørt  at  flygte.  Dens 
skrigende  Tarme  drev  den  til  Dumdristighed. 
Skønt  Racen  endnu  var  stærk,  tog  den  dog 
af  og  tabte  mere  og  mere  Lysten  til  Angreb. 
Man  var  Ijærnt  fra  Artens  Uhyre  Machae- 
rodus,  som  angreb  Snabeldyrene,  Machae- 
rodus   med  de  tveæggede,    alenlange  Hjørne- 

tænder.  Maaske  slæbte  den  store  Hyæne 
endnu  sitrende  Planteædere  ned  i  Hulerne, 
men  Hyænen  her,  den  plettede  Hyæne  — 
hvis  Hjørnetænder  og  Kindtænder  var  de 
stærkeste  i  hele  den  samtidige  Dyreverden, 
og  i  Stand  til  at  knuse  en  Urokses  Laarben 
—  holdt  sig  fortrinsvis  til  dødt  Kød  eller 
jagede  Muldvarpen,  Markmusen  og  andre 
smaa  Gravere  i  deres  Gange. 

Langsomt  skred  den  frem,  lav  bagtil 
som  et  Dyr,  der  kryber,  snusende  til  Men- 
nesket med  fremstrakt  Hoved,  uroligere  for 
hvert  Sekund.  I  et  Springs  Afstand  bereg- 
nede den,  hæftede  sit  Blik  stift  paa  Men- 
neskets Hals,  drømte  om  at  kvæle  ham  som 
en  Hund  og  en  Ulv  gør.  .  .  .  Den  vovede 
ikke,  blev  mer  og  mer  nervøs,  stod  og 
skrabede  i  Jorden. 

Medens  den  nølede,  begyndte  Kampen 
mellem  Shakalerne  og  Ravnene  paany.  De 
hundeagtige  Rovdyr  gjorde  et  Udfald,  og 
medens  Modstanderne  fløj  op,  bemægtigede 
de  sig  Resterne  af  Gribben.  Det  var  kun  en 
mager  Smavs.  Fine  og  slanke,  med  Øjnene 
glippende  mod  Lyset,  stod  de  forsigtigt  og 
knasede  Fuglens  Knogler.  De  fik  Appetit 
herafog  tænkte  nu  paa  det  store  Bytte.  Hyænen 
satte  sig  ikke  til  Modværge,  det  lod  tvært 
imod  til,   at    man  gensidigt  opmuntrede  hin- 

anden  til  at  ^aa  dristigt  trem.  Latter  og  Hyl 
krydsedes,  og  der  blev  lobet  og  sprunget  og 
skaaret  Tænder. 

Grene  skodes  voldsomt  til  Side.  Træer 
knagede  som  under  Storm:  en  femten  Fod 
hoj  Mammuth  viste  sin  hvælvede  Pande. 
Lysningen  behagede  den,  dens  store  Legeme 
vuggede  sig  frem  og  tilbage,  dens  Snabel 
afrev  i  et  kæmpemæssigt  Barnelune  nogle 
Planter,  derpaa  lagde  den  sig  ned,  den  for- 
nam de  store  Dyrs  Halvslummer,  Dromme 
llod  gennem  dens  Hoved,  en  ustanselig  Strøm 
af  Skikkelser  og  Bevægelser,  som  dens  Øje 
havde  indsuget  hele  denne  Dag  lang. 

Hyænen  og  Shakalerne.  der  havde  dukkel 
sig  ned  i  Underskovens  Dybder,  trak  sig 
pludselig  langt  tilbage;  et  blodt,  tungt,  ledde- 
lost Dyr  kom  langsomt  l'rem  under  Lovet 
og  naaede  ind  i  Lyset  —  en  Bjørn.  Den  frede- 
lige xMammuth  saa'den  komme.  Saalegængeren 
stansede,  betragtede  forskende  Snabeldyret. 
Den  var  vaagnet  i  sit  Hi  nede  ved  Floden, 
og  Shakalernes  Larm  havde  lokket  den  hid; 
nu  regnede  den  paa  det  sovende  Menneske 
til  iMiddagsmaaltid,  og  den  haabede,  at  Ele- 
fanten vilde  forholde  sig  nevtral,  saasom  det 
ikke  var  dens  Brunsttid,  og  den  altsaa  var 
fredelig  stemt.  Til  en  Begyndelse  syntes 
Beregningen  rigtig.   Elefanten  gik  som  for  at 

fjærne  sig;  men  da  den  var  kommen  i  ti 
Alens  Afstand  fra  Mennesket,  vaktes  dens 
Opmærksomhed,  dens  Snabel  udstraktes 
i  Retning  af  Legemet,  den  nærmede  sig, 
snusede  og  saa'.  Derpaa  skreg  den  paa  en 
truende  Maade  og  rettede  sine  Stødtænder 
mod  Bjørnen.  Denne  blev  vred,  blindt, 
dumpt  og  haardnakket  som  Bjørne  vredes. 
Den  brummede,  rejste  sig  paa  Bagbenene  op 
mod  en  Poppel,  og  dens  Labbers  Fagter, 
dens  Læbers  Grin  viste,  at  den  tørstede  efter 
Hævn.  Med  Snablen  løftet  i  en  Halvkreda, 
med  Stødtænderne  lavt  langs  Jorden,  med 
hele  sin  Kæmpekrop  kraftigt  krummet  ven- 
tede Elefanten  .  .  . 

Det  var  to  mægtige  Dyr.  Bjørnen  havde 
sine  haarede  Arme,  bevæbnede  med  kæmpe- 
store Kløer,  sine  Hjørnetænder,  sine  muskuløse 
Kæber.  Den  kunde  i  oprejst  Stilling  gribe 
og  kvæle.  Dens  tykke,  løst  hængende  Hud 
hindrede  den  ikke  i  at  tage  det  op  med 
Kattedyrene,  ikke  en  Gang  med  Leoparden 
og  Loven,  dens  Vægt  var  den  til  Nytte  og 
dens  langsomme  Bevægelser  var  rædselsfuldt 
nøjagtige. 

Men  Mammuthens  Styrke  var  uforligne- 
Hg.  Dens  lille  Øje  saa'  fuldendt  godt,  dens 
vidunderlige  Snabel  overgik  i  Hurtighed  og 
Muskelstyrke     de     menneskelignende     Abers 

Ann,  dens  kredsbojede,  ti  Alen  lange  Stød- 
tænder gennemborede  og  slyngede  fra  sig 
som  Uroksens  Horn.  Dens  hele  Legeme, 
paa  Benenes  fire  Sojler,  under  Pelsens  rod- 
brune Uld  og  den  store,  sorte  Manke  paa 
Midten,    var   smidigt  og  let  i  Vendingen. 

I  Skovene,  paa  Sletterne,  i  Bjærgpasserne, 
overalt  var  Mammuthen  den  sejrrige  græs 
ædende  Herre,  en  Eftarladt  fra  Tertiærverde- 
nens Folk  af  Snabelkæmper:  Dinotherium, 
Elephas  meridionalis.  Clephas  antiqvus.  Flod- 
hesten, Næsehornet  og  den  selv  var  nu  Blomsten 
af  Tapirernes  Tidehværv,  en  kæmpemæssig 
Favna,  opfodt  med  Plantestivelse,  en  Triumf 
for  de  store  Skeletter  og  de  massive  Muskler, 
en  Triumf  for  den  væbnede  Fred,  for  Pansret. 
Hornet,  Stodtænderne,  Snablen,  i  Modsæt- 
ning til  Rovdyrenes  Rasen,  de  hastige  Muskler. 
Hjørnetænderne  og  Staalkloerne 

Ansigt  til  Ansigt  med  den  nærsynede 
Saalegænger  blev  Snabeldyret  forst  træt  af 
at  vente.  I  delte  Hoved,  som  bades  af  store 
Blodboleer,  stiger  Raseriets  Rus  ofte  til 
Galskab.  Den  skreg  frygteligt  og  styrtede 
frem.  Træet  frelste  Bjørnen.  Den  fik  Tid 
til  at  klatre  derop  og  naa  temmelig  højt. 
Med  Skuldren  rystede  den  anden  den  uhyre 
Stamme,  og  Saalegængeren  havde  kun  sine 
tre  Tommer  lange  Kløer,     som    den    borede 

ind  i  Barken,  at  takke  for,  at  den  holdt  sig 
fast.  Elefanten  blev  voldsommere,  og  pludselig 
faldt  Bjørnen  ned  paa  Ryggen  af  den.  Tænderne 
gik  ind  i  Nakken  paa  den,  Kløerne  borede 
sig  ned  i  Ørerne,  henimod  Aabningen.  Men 
Tykhuden  rystede  sig  som  et  Dyr,  der  kom- 
mer op  af  Vandet,  medens  dens  Snabel 
sendte  Fjenden  den  forfærdeligste  Ørefigen; 
Bjørnen  faldt,  sammenrullet  i  sin  Pels  som 
en  Kugle;  greben  af  Snabelen  og  lagt 
paa  Stødtænderne  løftedes  den  i  Vejret  og 
slyngedes  ind  mellem  Lianernes  Virvar;  da 
det  store  Dyr  paany  kom  hen  imod  den, 
rejste  den  sig  og  flygtede  tungt. 

Miskundeligt  lod  Planteæderen  sig  nøje 
med  denne  Afslutning  og  var  allerede  ved 
at  gaa  sin  Vej,  da  Bjørnen  kom  løbende  til- 
bage og  denne  Gang  styrtede  sig  blindt  ind 
paa  Snablen  og  skrabede  og  bed  den  gru- 
somt. Et  Smertensskrig  —  og  Mammuthen 
bøjede  sine  Knæ  og  rystede  paa  Hovedet. 
Dette  fik  Saalegængeren  til  at  tabe  Ligevægt 
og  falde  ind  mellem  Stødtænderne.  Først 
holdt  Snabelen  den  oppe,  men  derpaa  gik 
det  uhyre  Elfenben  ind  gennem  Indvoldene, 
de  store  Fodsøjler  knuste  saa  Brystkassen,  og 
Bjørnen  udaandede  sit  Liv  i  en  sidste 
Brummen.  Nogle  Sekunder  mishandlede 
Mammuthen  dens  Lig  og  kastede  det  derpaa 

langt  bort  fra  Lysningen.  Og  Hyænen  og 
Shakalerne  havde  Fode. 

Da  Snabeldyret  havde  stillet  sin  Hævn, 
vendte  det  tilbage  til  Manden.  Det  lugtede 
paany  til  ham,  tog  Plads  fem  Alen  borte 
og  skreg  langtrukkent.  Hunnen  og  Ungen 
viste  sig.  Alle  tre  anbragte  sig  rundt  om 
Vamireh. 

Natten  var  nu  nær.  Den  store  blaa  for- 
historiske Flue  søgte  Ly  under  Bladene, 
Myggene  drog  i  Skyer  ned  til  Vandet,  Græs- 
hoppen begyndte  atter  sin  sitrende  Sang, 
Myrerne  slæbte  de  sidste  Haimstraa  til  deres 
underjordiske  Forraadskamre.  Sandspringer- 
larven  sov  paa  Bunden  af  sin  Grube,  Aad- 
selgraverne  skyndte  sig  med  at  faa  en  Skov- 
mus begravet.  Fuglenes  Fløjtespil  døde  hen 
under  Grenene,  og  Ravnene  var  flojen  bort. 
De  spredte,  mere  rode  og  mørke  Solstraaler 
dvælede  paa  Stargræssets  og  Grønsværets 
spinkle  Toppe,  derpaa  mørknede  de  endnu 
mere,  spredte  kun  her  og  der  lyse  Glimt; 
men  et  Fosforlys  steg  op  fra  Græsset, 
og  denne  sidste  Lysglans  spejlede  sig  i  de 
alvorlige  Mammuthers  rolige  Ojne,  medens 
Skoven  genlød  af  uhyggelige  Hyl  og  Latter 
fra  Shakalerne  og  Hyænen,  der  var  proppede 
med  den  graa  Bjørns  Kød. 

Endelig    kom    det    store  Mørke.      Det 

bredte  sin  Hemmeligheds  Kaabe  ud  over 
Skoven  og  Floden.  Ildorme  lyste  i  Buskene, 
Natsommerfugle  med  uldne  Vinger  svirrede 
om,  fulgte  af  blinde  Flaggermus,  Ugler  kla- 
gede i  de  hule  Ege,  og  man  hørte  Rovdyre- 
nes Stemmer  udraabe  deres  sejrrige  Mord. 
Mere  end  én  Leopard,  mere  end  én  Hjord 
af  Ulve  snusede  til  Dunsterne  af  det  sovende 
Menneske,  men  ingen  vovede  at  forstyrre 
den  uovervindelige  Familie  af  haarede  Mam- 
muther med  hvælvede  Pander. 

Indtil  fire  Timer  efter  Daggry  vedblev 
de  at  vaage.  Da  rejste  Vamireh  sig  af  sin 
lange  Sløvhed,  forfrisket  og  styrket  som  af 
et  Flodbad  paa  de  hede  Dage.  Han  rejste 
sig  op,  strakte  sine  Arme  og  videde  sit 
Bryst  og  saa  pludseligt  Snabeldyrene,  der 
fjærnede  sig. 

Denne  Forsvinden  kædede  sig  i  hans 
Hoved  sammen  med  den  foregaaende  Morgens 
Hændelse,  og  han  raabte  venlige  Ord  efter 
Mammutherne  uden  at  vide,  hvor  meget  han 
var  dem  skyldig.  Han  fik  det  at  vide  lidt 
senere,  da  han  opdagede  den  døde  Bjørn  med 
de  sønderknuste  Knogler,  og  hans  Hjærte 
blev  stærkt  bevæget. 

Efter  fem  Dages  slæbende  Marsch,  af- 
brudt af  hyppig  Rasten,  viste  der  sig  Tegn 
til  betydelig  Bedring  hos  de  saarede  Øster- 
lændere.  Den  sjette  Dagsrejse  var  anselig, 
og  de  kunde  haabe  at  gense  Stammens  Lejr, 
inden  den  nytændte  Maane  var  naaet  til  Næ. 
Høvdingen  var  den  første,  som  var  oppe,  og 
der  hørtes  ikke  en  Klage  fra  ham.  Han  bar 
Saaret  i  sin  Skulder  som  en  kraftig  og  stoisk 
Olding,  der  ikke  lader  stedlige  Lidelser  faa 
Indflydelse  paa  sit  hele  Befindende.  Hver 
Aften  og  hver  Morgen  tilsaa  og  forbandt 
han  sine  Mænds  og  sit  eget  Saaj-,  lagde 
Lægeurter  paa  for  at  fjærne  Betændelsen  og 
lædte  Ord  derover,  som  var  mere  velgørende 
end  Balsam. 

Om  Dagen  fulgte  Elera,  tavs  og  inde- 
sluttet, med  Skaren ;  men  ofte  vaagnede  hun 
om  Natten,  mindedes  og  græd.  Hendes  en- 
foldige Sjæl  savnede  den  store  Nomade;  det 
hvide  Ansigt  med  den  blide  Energi,  de  brede 
Skuldre,  de  mægtige  Muskler.  Og  hans  blaa 
Øjes  Vrede  og  Munterhed,  hans  aandelige 
Overlegenhed,  hans  Optagethed  af  Kunst  og 
Arbejde,  alt  rørte  hendes  Legem,  der  stod  i 
Blomstring,  hendes  Blod,  der  følte  sig  dra- 
gen til  en  heldbringende  Krydsning  med  den 


108 


fremmede  Race.  Hun  sukkede  af  Elskov, 
medens  Timerne  randt  hen  over  Himlen,  hun 
drømte  om  at  undvige,  men  frygtede  sine 
Brødres  Hævn. 

De  havde  allerede  fattet  Mistanke  til  de 
Lovtaler,  hun  udgød  over  Pzannen,  naar  de 
spurgte  hende  ud.  Den  tankefulde  Høvding 
hengav  sig  imidlertid  til  en  anden,  roligere 
Efterforskning.  Med  Iver  lyttede  han  til, 
hvad  hun  fortalte  om  den  rødblonde  Mands 
Kraft  og  Smidighed,  om  hans  Haandflid  og 
Kunst,  om  det  fjærne  Lands  Sæder  og 
Skikke.  Hans  Had,  der  var  svækket  af 
Alderen,  forsvandt  ganske  overfor  den  lok- 
kende Gaade.  Det  gjorde  ham  ondt,  at  den 
store  blonde  Mand  ikke  var  bleven  fanget. 
Maaske  vidste  han,  hvor  langt  Skoven 
strakte  sig,  hvorfra  Floden  kom,  hvor  Jorden 
rørte  ved  Himlen. 

.  .  .  Østerlænderne  var  vildere  i  Sæder, 
mindre  kunstneriske  end  de  vestlige  Sletters 
store  Langhoveder,  og  de  havde  tidligt 
underkastet  sig  Præsternes  hellige  Vælde. 
Paa  Østens  frugtbare  Sletter  drømte  de 
Hyrdens  ubevægelige  og  ensformige  Drøm. 
Deres  Samfund  var  fuldkomnere  bygget; 
men  Racen  havde  alligevel  ikke  den  Fremtid 
som  Evropas  viljestærke,  letformelige,  arbej- 
dende og  individualistiske  Racer. 

Østerlænderne,  der  var  Nomader  og 
Jægere,  drog  allerede  Nytte  af  Planteriget. 
De  tilberedte  Melkager  af  forskellige  Korn- 
sorter og  øgede  aaaledes  deres  Samfunds  Sta- 
bilitet. De  slog  Græs  og  var  saaledes  i  Stand  til 
at  nære  Hjorder  af  asiatiske  Heste  og  Okser, 
som  de  holdt  fangne  i  Indelukker,  men  de 
næppe  tæmmede  Dyr  vilde  ikke  forplante 
sig  og  tjente  kun  til  Næring. 

Alt  dette  i  Forbindelse  med  Jordbundens 
Frugtbarhed  gjorde,  at  de  asiatitiske  Kort- 
hoveder strejfede  mindre  vidt  omkring  end 
Langhovederne  r  Evropa.  I  deres  Skove 
boede  en  Overgangsfavna  med  Arter,  der 
allerede  var  udvandrede  fra  Vesten,  sjældne 
Aber,  Shakaler,  Daadyr  blandede  med  Dyr 
fra  de  kolde  Stepper,  med  Mammuth, 
Bjørn,  Hyæne,  Urokse  og  Moskus-Okse. 
Naar  Vintren  begyndte,  udvandrede  Aberne. 
Shakalerne  og  Daadyrene  mod  de  store 
Skove  i  Syd;  Sommeren  førte  dem  tilbage. 

Paa  Østens  Sletter  havde  Asiaterne 
sluttet  Forbund  med  Hunden,  hvis  Lands- 
byer fandtes  her  og  der  —  Hunden,  der  var 
mindre  forkuet  end  Skovmenneskene,  stærk 
ved  sin  Klogt  og  sin  Forstand,  og  som 
sammen  med  Mennesket  kæmpede  mod  de 
store  Rovdyr,  hjalp  til  at  jage  Uroksen  eller 
Hesten,     mod     at    forbeholde    sig  en  Del  af 

Byttet.  Ligesom  Mennesket  havde  Hunden  for- 
staaet  Samfundsordnens  velgørende  Virkning; 
ogsaa  de  havde  raadslaaende  Forsamhnger, 
krigerske  Hære,  Høvdinger,  der  var  hvidnede 
under  Aarenes  Prøvelser.  ...  I  sagnfjærne 
Sider  var  de  den  fremspirende  Races  frygte- 
lige Fjender.  Stamfaderen  fra  Neanderthal 
havde  overvundet  Løven  og  betvunget  Dino- 
theriet  med  de  omvendte  Stødtænder,  Jorden 
sitrede  ved  at  fornemme  et  Menneskes  lang- 
somme Skridt,  medens  han  drømte  om  hin 
Spire  til  Civilisation,  som  Insekternes  Verden 
antydede  -  men  Hunden  holdt  stadig  sit 
Omraade.  Og  hvem  kunde  forudse  det 
endelige  Resultat,  eftersom  de  menneske- 
lignende Aber  var  standsede  ved  Familie- 
gruppen, den  primitive  Horde,  medens 
Hundenes  Stammer  sluttede  sig  sammen, 
udvidede  deres  Fædreland,  rejste  Hære, 
befæstede  Byer  og  underviste  Afkommet!... 
De  skaldede  Oldinge,  Nomadestammernes 
Vismænd,  hævede  sig  op  over  det  vilde  In- 
stinkt, kappedes  om  at  lære  Kundskab  fra 
sig,  fornam  Tingenes  Hemmelighedsfylde  og 
prøvede  at  forklare  Maanens  Ansigter  og 
Stjærnernes  Gang.  Dem  skyldte  man  For- 
bundet med  Hundene,  og  de  opmuntrede 
alle  Forsøg  paa  at  tæmme  Insekter,  Fugle, 
Uroksen,  Hesten,  Bjørnen,  Ulven.     Dette  var 

et  vigtigt  Kapitel  i  deres  Visdom,  De  kendte 
Dyrenes  Luner,  og  vidste,  at  nogle  af  dem 
bøjer  sig  for  Overmagten,  medens  andre 
foretrækker  Døden  for  Tvang.  De  vandrede 
lange  Veje  for  at  besøge  Regnvejrs-Stammen, 
hvor  Troldmanden  Nadda  opdrættede  Bier, 
Maane  Stammen,  hvor  en  ung  Kriger  besteg 
Hingstens  Ryg,  Tordenstammen,  hvor  tre 
Bjørne  levede  mellem  Menneskene. 

Den  østerlandske  Høvding  følte  ved 
disse  Minder  sin  Sorg  vokse  over  ikke  at 
have  kendt  Vamireh.  Hvor  meget  bedre 
vilde  det  ikke  have  været  at  holde  Fred 
med  disse  blonde,  dristige  og  arbejdsomme 
Kæmper!  En  Forbindelse  mellem  de  to 
Folkeslag  vilde  have  udvidet  Menneskets 
Arvelod.  Ukendte  Egne  vilde  være  blevne 
udforskede;  man  vilde  have  lært  Aabningen  til 
den  store  Afgrund  at  kende,  de  hornede 
Elefanters  Land,  Vandenes  Kæmpeslange,  alt 
det,  hvorom  Sagnet  i  Aarhundreder  havde 
fortalt. 

Han  beskyttede  den  unge  Pige.  Ikke 
blot  forbod  han  al  Voldsomhed  overfor 
hende,  men  han  tilstod  hende  endog  fuld 
Handlefrihed.  Dag  og  Nat  lod  han  hende 
strejfe  om,  forude  eller  bagefter,  og  han 
kuede   sine  Mænds    ilde  Lune   i    den  Anled- 

ning  med  saa  fast  en  Haand,  at  de  ikke 
mere  vovede  at  kny. 

Elem  var  den  gode  Medicinmand  er- 
kendtlig derfor.  Som  Dagene  gik,  modnedes 
hendes  Sorg  lig  en  Frugt  i  Sommersolen. 
Naar  hun  var  ene,  løftede  hun  sine  Arme 
mod  det  Usynlige,  bønfaldt  og  bad.  Hendes 
Øjne  udspejdede  Floden,  den  venligt  sin- 
dede Flod,  hvor  Pzannens  Baad  i  Uger 
havde  baaret  hende.  Synet  af  Vandplanterne, 
af  de  drivende  Taager  i  Horisonten  berusede 
og  betog  hende.  En  Tørst  efter  at  dø,  en 
dyb  Følelse  af  for  meget  Liv,  et  altfor  rødt 
og  altfor  levende  Blod,  rede  til  at  springe 
frem  af  Aarerne,  en  Oprørs-  og  Vanvids- 
Aand,  alt  dette,  der  endnu  danner  vor  El- 
skovs Grund,  gjorde  hende  forvirret,  for- 
tvivlet og  dødeligt  forelsket. 

Paa  den  syvende  Dag  blev  hun  rolig. 

I  Daggryets  Taager  troede  hun  mellem 
Sivene  at  opdage  Vamirehs  Kano.  Den  var 
langt  borte  og  utydelig,  men  med  hele  sin 
urmenneskelige  Energi  overbeviste  hun  sig 
om,  at  Pzannen  var  nær.  Under  Vandringen 
var  hun  paa  Nippet  til  at  løbe  bort,  ind  i 
Skovtykningen,  eller  blive  tilbage  paa  Bred- 
den. Da  Søvnens  Time  kom,  var  hun  ad- 
spredt og  tankefuld;     hun   kunde  ikke  sove. 

men    under    de    halvt  lukkede  Øjenlaag  gen- 
nemforskede hendes  Blik  Mørket. 


XIV. 

Men  om  Natten,  medens  Skaren  sov, 
læste  Troldmanden  i  Ilden,  hvori  Grenenes 
Løv  hastigt  blussede  bort  —  Ilden,  der  var 
befolket  af  fine  og  farvede  Væsner,  som 
hoppede  og  knitrede,  fint  blaa,  klart  gule  og 
purpurviolette;  Ilden,  som  var  kort  og 
sitrende  over  Asken,  hoj  og  bolgende  over 
Grenene,  hensvindende  i  Rogbræmmer.  som 
her  og  der  antændes  og  flænges ;  Ilden,  hvori 
tusend  Syner  fødes,  Huler,  Skove,  store 
fiammede  Søer,  en  hel  fiygtig  Verden,  som 
ukendte  Pust  opfiammer  eller  slukker,  en 
Verden,  der  blusser  op  og  synker  hen  og 
begynder  paa  ny  i  større  Raseri,  et  tæmmet 
og  frygteligt  Væsen,  der  fortærer  Skove  og 
er  et  Barns  Haand  underdanig. 

—  Vær  hilset.  Ild,  sagde  Østerlæ^ndingen, 
du  er  skønnere  end  Bolgen,  din  Fjende,  du 
er  Jorden  god.  som  du  gøder,  og  Menne- 
sket, som  dit  Kæ*rlegn  varmer,  er  du  god. 

Han  syntes  at  gruble  dybt  herover. 
Maaske  forudanede  han  Metallernes  store 
Tidsalder.     Allerede   nu  fandt  man  paa  Ste- 

der,  hvor  Heden  havde  smeltet  Sten,  smaa 
faste  Klumper.  Alle  opbevarede  omhyggeligt 
disse  Metaltaarer.  De  var  af  forskellig  Farve, 
gule,  graa  og  hvide.  Ved  at  banke  paa  dem 
med  en  Sten  kunde  man  give  dem  Form  og 
tynde  dem  ud  til  Klinger;  men  disse  Klinger 
gik  let  itu,  bøjede  sig  eller  fik  Skaar,  og 
ingen  tænkte  paa  i  dem  at  se  en  Medbejler 
til  Sten,  Ben  og  Horn. 

—  Der  løber  Ild  i  vore  Aarer,  mumlede 
Oldingen,  hensunken  i  Mystik ;  derfor  dam- 
per vor  Mund  som  et  Baal,  hvorpaa  man 
hælder  Vand. 

Han    aandede    med  Vellyst,     stolt     over 
denne  Tanke,  og  hans  Hjærte  svulmede,  me- 
dens    han     betragtede    Natten.       Ildens  Lys 
slukkede  Stjærnerne  i  Zenith,  men  ved  Flo 
dens  Horisont  funklede  de,  fine  og  mange. 

—  Maanens  Ild  og  Stjærnernes  Ild  er 
kold  som  Menneskenes  Blik  .  .  . 

Han  tav.  Skovens  natlige  Sus  dæmpedes. 
Langt  borte  brølede  en  Løve,  og  dens 
skønne  krigerske  Røst  genlød  fra  Afgrundenes 
Huler  og  Bjærgenes  Ekkoer,  uendelig  mæg- 
tig og  alvorlig.  Der  rørte  sig  ikke  en  Vind. 
Over  Flodens  Klarhed  hældede  tunge  for- 
viskede Blademasser,  og  der  steg  en  Angst 
af  Skyggerne. 

Oldingen   kom  til  at  gyse.       Han    rejste 

sig.  Baalets  Skær  oplyste  hele  hans  fir- 
skaarne  Skikkelse.  Han  syntes  at  blive 
urolig  over  at  se  Elem  ligge  med  aabne 
Øjne,  og  han  lyttede:  fra  de  nnørke  Dybder 
kom  der  en  svag  Lyd  som  af  et  snigende 
Dyr,  snart  hørtes  Blade  rasle,  og  saa  kom 
der  en  lille  tør  Lyd  som  af  en  Sten  mod  en 
Sten. 

—  Op!  raabte  han  og  udstrakte  Buen 
mod  det  mistænkelige  Punkt. 

En  Pil  foer  ud  fra  Bagholdet  og  strej- 
fede Høvdingens  Hoved,  og  Osteriænderne 
var  endnu  kun  halvt  oppe,  da  Vamireh  stod 
ved  Ilden.  Oldingen  sendte  ham  nu  en  Pil, 
men  den  prellede  tilbage  for  Pzannens  venstre 
Arm.  Med  loftet  Kølle  skred  Vamireh  nu 
frem  for  at  knuse  sin  eneste  Modstander, 
men  Elem  kastede  sig  bønfaldende  imellem. 
Hurtigt  vendte  den  store  Nomade  sig  mod 
Mændene  paa  Jorden,  og  hans  Bevægelser 
lod  klart  forstaa,  at  han  vilde  dræbe  den 
første,  som  angreb  ham.  Østerlænderne 
følte  sig  overvundne  og  ventede  Vamirehs 
Bud.  Oldingen  betragtede  uden  Frygt  den 
Indtrængende.  Ved  et  Tegn  beroligede  han 
sine  Mænd. 

—  Tal  og  foretræk  Ret  for  Vold ! 
Vamireh    forstod,    at  han  kunde  diktere 

sine  Betingelser;  han  pegede  paa  Elem. 

—  Gaa!  sagde  Oldingen  til  den  unge 
Pige.  Men  hvorfor  vil  du  med  Magt  tage 
vor  Stammes  Datter?  Lad  dit  Blod  blande 
sig  med  vort,  og  lad  der  være  Fred  mellem 
Lysets  Sønner  og  Manden  fra  de  ukendte 
Lande. 

Med  blide  Ord  tog  Elem  Vamirehs  Haand 
og  førte  ham  hen  mod  Troldmanden.  Han 
fulgte  hende,  betagen  af  Østerlænderens  al- 
vorlige og  værdige  Stemme.  Men  bag  ham 
rejste  de  tre  andre  sig  hastigt  med  begej- 
strede Raab;  Vamireh  troede,  det  var  For- 
ræderi, greb  Elem  og  begyndte  at  flygte. 
Noget  borte  i  Natten  standsede  han. 

—  Løgnagtige  Olding,  raabte  han,  din 
Stemme  synger  om  Fred,  men  din  Aand  vil 
Krig.     Vamireh  foragter  dig. 

Han  lagde  Pilen  paa  sin  Bue  og  sigtede. 
Elem  lagde  sig  atter  imellem;  Pilen  gik  fejl, 
ud  i  Mørket.  Da  greb  de  andre  til  Vaaben, 
men  Vamireh  forsvandt,  medens  Høvdingen 
sørgmodig  standsede  Forfølgelsen. 

—  Løb  ikke  ud  i  den  visse  Død  .  .  . 
Han  har  ikke  kunnet  forstaa  mine  Ord,  og 
Eders  Raab  har  skræmt  ham ! 

Der  blev  lagt  nyt  Ved  paa  Uden,  og 
medens  Baalet  brændte  klart,  sov  Øster- 
lænderne ind  paa  ny,  bedrøvede  over  dette 
Optrin,  hvor  de,  i  den  Tro  at  være  lorstaaede, 

havde  forspildt  Virkningerne    at    deres   Høv- 
dings Klogskab. 

XV. 

Daggryet  steg  over  Skoven,  og  endnu 
sad  Oldingen  uden  at  have  laget  nogen  Be- 
stemmelse. Det  var  lor  PVemtiden  umuligt 
at  kæmpe  med  Sejersvished  mod  den  blonde 
Mand;  hans  overlegne  Kræfter  vilde  umulig- 
gøre en  aaben  Kamp,  og  hans  Forsigtighed 
værne  ham  mod  Baghold.  At  faa  Forstærk- 
ning fra  Stammen  varumuliijt;  den  var  over 
to  Ugers  Vandring  borte.  Rekognoscere  det 
fjendtlige  Land.  vende  tilbage  og  fore  en 
Hær  derind?  Men  hvilken  uovervindelig 
Hindring  rejste  der  sig  ikke?  Var  der  nem- 
lig nogen  Ende  paa  Skoven? 

Længe  forrettede  han  Andagt  og  bad. 
I  Baalets  hendøende  Flammer,  i  Grenenæt- 
tets  Tegninger  søgte  hans  Blik  Gaadens  Løs- 
ning, men  han  sagde  intet.  Stammens  Vis- 
dom paabyder  den  kloge  Forer  at  handle 
saa  rask,  at  der  ikke  gives  de  Unge  Tid  til 
at  følge  deres  uerfarne  Lune.  Han  sankede 
sine  Vaaben  sammen;  han  undersøgte,  hvad 
Vej  Skyggen  faldt,  iagttog  visse  Fugles  Flugt 
og  skred  derpaa  foran  sine  Fæller. 

Alle     saa    snart,     at    de    gik   mod  Syd. 

Store  Sletter  strakte  sig  ud  til  høje  Banker; 
golde  Sletter,  hvori  kun  enkelte  Forskere 
vovede  sig  ud:  det  var  Hundenes  Omraade. 
Lidt  længere  østerpaa  kunde  man  i  seks 
Dagsrejser  have  truffen  venligsindede  Stam- 
mer. De  Unge  forbavsedes,  men  sagde  ikke 
et  Ord.  Dagen  gik  hen,  afbrudt  af  korte 
Rasttider.  Indtil  Aften  bevarede  man  Ret- 
ningen. Natten  var  barsk,  en  Uvejrsregn 
skyllede  ned  over  Skoven  fire  Timer  før 
Daggry.  Ilden  gik  ud,  de  gennemblødte 
Kroppe  rystede  under  Vindstødene.  Der 
maatte  bygges  en  Hytte,  og  det  var  allerede 
højt  op  paa  Dagen,  før  det  kom  til  Afrejse. 
De  fire  Mænd  talte  ikke  længere  til  hver- 
andre. Der  steg  en  vild  Stemning  op  fra 
Tingene;  Regnen  gennemtrængte  ethvert  Ly, 
Jordens  tunge  Ler  klæbede  sig  ved  Foden, 
Dyrene  strejfede  truende  gennem  Buskadset, 
i  Afstand  begyndte  en  Flok  Ulve  at  følge 
som  i  Anelse  om  en  snarlig  Dødskamp,  flere 
og  flere  frygtelige  Slanger  hang  ned  fra 
Grenene.  Frygten  for  Vinteren  skærpede 
Dyrenes  Begær:  det  blev  nødvendigt  at 
kæmpe  med  Ulvene  om  en  fældet  Hind.  I 
Østerlændernes  Bryst  indsneg  der  sig  Hjemve 
mod  Hytterne  og  Hulerne  og  Arnens  Hygge. 
Oldingen  var  den  eneste,  som  ubøjelig  tog 
imod  deres  vrange  Skæbne. 

Den  anden  Nat  var  særlig  kold;  lykke- 
ligvis kom  de  ind  i  en  anden  Ørken,  ved  hvis 
Rand  det  lykkedes  dem  at  optænde  et  Baal 
af  Kvas.  Tidligt  begav  de  sig  atter  paa  Vej : 
Mosset  paa  Træerne  og  Fuglenes  Flugt  mod 
Sletterne  var  endnu  nok  til  at  vejlede  dem. 
Dog  blev  Retningen  efterhaanden  mindre 
sikker,  og  mange  Standsninger  viste  sig  nød- 
vendige. De  unge  Folk  vekslede  stjaalent 
skumle  Øjekast;  de  holdt  haardnakket  mod 
Øst;  benved  den  ottende  Time  begyndte  de 
at  mumle  sammen,  og  det  saa'  ud,  som  et 
Oprør  gærede  i  dem. 

Men  stærk  og  stolt  skred  Oldingen  frem. 
Han  kom  til  at  tænke  højt.  ja  han  lo  end- 
ogsaa  med  en  Art  Begejstring.  Det  var,  som. 
saa'  han  skjulte  Ting,  og  hans  indadvendte 
Tale  var  en  Aabenbaring. 

Midt  paa  Dagen  trængte  Solen  gennem 
Skyerne.  En  Taage  steg  op  fra  Jorden  med 
mild  og  lun  Luft.  Oldingen  opløftede  sine 
Hænder,  raabte  Bønner  mod  Solen,  vendte 
sig  derpaa  mod  sine  Fæller: 

»Hvo  har  Ret  til  at  unddrage  sig  Lvdig- 
hedens  Pligt?  Hvis  Raadet  har  Brug  for  din 
Hytte,  skylder  du  det  din  Hytte;  hvis  det  har 
Brug  for  din  Arm,  skylder  du  det  din  Arm ; 
hvis  det  ønsker  dit  Liv,  saa  skylder  du  at 
give  dit  Liv.       Er   jeg  ikke  trods  min  Alder 

den  stærkeste  og  klogeste  iblandt  os?  Eders 
Haar  er  ikke  hvide,  og  Aanderne  taler  endnu 
ikke  til  Eder.  Bøj  Eders  Hovmod,  eller  store 
Onder  vil  times  Eder!« 

Da  fyldte  Anger  og  Rædsel  de  unge 
Sjæle;  de  kastede  sig  ned  og  anerkendte 
paany  Erfaringens  Myndighed.  Høvdingen 
meddelte,  at  henad  Tusmørke  vilde  de  naa 
Grænsen,  hvilket  syntes  at  bekræftes  af  de 
store  omflakkende  Slette  Dyrs  Nærværelse. 
Sikkerheden  vendte  tilbage  og  med  den 
Haabet  —  til  Trods  for  Regnen  og  den  mørke 
Skov,  hvor  natlige  Rovdyr  strejfede  om  i 
voksende  Tal.  Seks  Ulve  døde  for  de  giftige 
Pile;  de  øvrige  spredtes;  Mennesket  syntes 
atter  at  genvinde  Sceptret. 

Men  Regnskyllene  faldt  stærkere,  en 
voldsom  Vind  styrtede  sig  over  Træerne, 
Dyrene  kom  urolige  frem  fra  Skyggen,  og 
Menneskene  foer  vild  og  syntes  paany  be- 
klagelsesværdige. Ulvene  samlede  sig  atter, 
de  store  Hyæner  lo  højt  i  Underskoven. 

Mod  Aften  fordobledes  de  fjendtlige 
Røster,  de  hadske  Væsners  Larmen.  Øster- 
lænderne gav  sig  til  at  løbe.  Bag  sig  hørte 
de  Ulvenes  Aandepust,  Vinden  blændede  dem 
med  vissent  Løv,  som  den  blæste  imod  dem. 
Nattens  Øjenlaag  lukkedes  hurtigt  under 
Stormen.     Da  standsede  Høvdingen. 

Ulvene  med  de  fosforlysende  Øjenstene 
sluttede  sig  mer  og  mer  i  Kreds.  De  hylede 
og  viste  deres  spidse  Tænder.  Der  var 
næsten  ingen  Pile  og  det  var  umuligt  at 
tænde  Ild.  Det  blev  nødvendigt  at  marchere 
ogsaa  om  Natten,  med  uendelig  Forsigtighed. 
Desuden  var  jo  Grænsen  Frelsen.  Langsomt 
fortsatte  de  tre  Asiater  deres  Vej,  idet  de 
holdt  Ulvene  i  Afstand  med  Stik  af  Spydene. 

1  Mørkets  tredje  Time,  den  niende  efter 
Middag,  fik  de  Lysningen,  der  aabnede  sig 
ud  mod  Sletten,  i  Sigte.  Høvdingen  dannede 
Bagtroppen,  hans  tørre  Fibre  var  fulde  af 
Modstandskraft,  endnu  kyste  han  Ulvehorden, 
men  han  var  nær  ved  at  bukke  under. 

Mændenes  Sejersraab  besvaredes  af 
Hundeglam  i  det  fjærne.  Ulvene  hylede  i 
dyb  Angst:  derpaa  hørte  man  en  Faren 
gennemKrattet  af  Hundreder  usynlige  Legemer, 
en  kort  Gøen,  og  Ulvenes  Nederlag,  deres 
Flugt,  deres  rasende  Knurren  og  deres  Hyl 
i  Dødsangst. 

Da  naaede  Østerlænderne  i  Ro  Skovens 
Grænse.  Ført  af  en  Høvding  ventede  deres 
Forbundsfæller  Hundene  her  paa  dem. 

XVI. 

Man  nærmede  sig  til  Sommerregntiden, 
der  hvert  Aar  dækkede  Kvaternærtidens 
Himmel  med  Skyer.  Da  blev  Vinden  frisk, 
Kulden  dræbte  ofte  Blomst  og  Frugt,  og  en 
uhyre  Hungersnød,  som  var  Folge  heraf, 
udryddede  Frugtæderne.  Strømme  og  Floder 
gik  over  deres  Bredder.  Mennesket  laa  i  Hi 
i  Højlandets  Grotter,  vel  forsynet  med  Føde- 
varer, og  fordrev  Tiden  med  at  lave  Værktøj 
og  Vaaben. 

Vamireh,  der  forudsaa,  at  di?se  onde 
Tider  var  nær,  roede  hele  Dagen.  Elem 
hjalp  lydig  og  ydmyg  til.  Stegt  Hjortekød 
tjente  til  Næring.  Dertil  kom  vilde  Frugter, 
frisk  opgravede  Rndder  og  Æg  fra  sent 
ynglende  Fugles  Reder.  Vamireh  vaagede 
ømt  over  Elem,  og  deres  Nætter  paa  Flodens 
Bredder  havde  al  Barndommens  dybe  Poesi. 
De  levede  i  Ly  for  Regnstrømmene:  Kanoen, 
som  bares  af  fire  Støtter,  tjente  til  Tag, 
Huleløvens  Skind  gav  Læ  for  Vinden,  store 
Grene  stak  ud  til  alle  Sider.  Og  det  var  i 
disse  Dage ,  at  den  store  Nomade  fra 
Vesten  tog  det  ukendte  Lands  Datter  til 
Ægte  .  .  . 

Den  smækkende  Regn,  Løvets  Knitren 
under    Draabefaldet,     fortalte     allerede    om 

Vinter  og  om  Hjemmets  Glæde.  Den  første 
Frost  bekræftede  dette  Forvarsel.  Vamireh, 
som  havde  blottet  sig  til  Gunst  for  Elem, 
rystede  under  den  tidlige  Kulde.  Han  maatte 
bruge  den  næste  Dags  Formiddag  til  at  op- 
dage et  Pelsdyr.  Fra  et  Baghold  blev  en 
Bjørn  gennemboret  af  et  Kastespyd.  Dens 
Hjærne  tjente  i  Forening  med  et  Rensdyrs 
Hjærne  og  Marv  til  at  blødgøre  Skindet, 
der  i  Forvejen  var  skrabet  rent  for  Fedt  og 
Sener. 

For  Eftertiden  havde  de  det  begge  lunt 
om  Natten.  Elem  var  henrykt  over  dette 
Velvære  og  lo  blidt  og  tillidsfuldt.  Men 
Vamireh  nærede  Bekymring  for  de  kommende 
store  Regnskyl.  De  gjorde  Skoven  ubeboe- 
lig. Rovdyrene  blev  mere  angribende,  Ulve- 
hjordene strejfede  i  deres  Hunger  gennem 
Krattet.  Ugevis  maatte  man  gøre  Holdt  i 
en  eller  anden  Grotte  for  at  istandsætte 
Harpuner  og  Kastespyd,  ikke  at  tale  om  de 
barske  Nætter,  naar  man  laa  ude,  og  de 
voldsomme  Regnskyl  fra  den  aabne  Himmel. 

Forsaavidt  Begyndelsen  af  Regntiden 
blev  mild,  var  det  muligt  at  naa  Grotterne 
sidst  i  Juli,  men  kun  ved  at  skynde  sig  og 
bruge  alle  Dagene.  Vamirehs  kraftige  Haand 
førte  derfor  Aaren  fra  Morgenrøde  til  Tus- 
mørke.    Ulykkeligvis  led  Pirogen  Søskade  og 

der  medgik  tre  Dage  til  en  omhyggelig  Kal- 
fatring.  Endelig  var  den  atter  paa  Vandet. 
Den  opsvulmede  Flod  tarvedes  af  Mudder 
og  gik  allerede  over  de  lavere  Bredder. 
Strømmen  stemmede  mere  imod;  det  blev 
nødvendigt  at  holde  op  langs  Kysten ;  Kanoen 
truedes  af  store  drivende  Stammer  og  Bund- 
ter af  frygtelige  Alger  spærrede  Vejen. 

Elem  tilbragte  Mesteparten  af  Dagen 
under  Pelsværket,  dumpt  betaget  af  det 
rindende  Vand.  Maaltidet  var  hendes  Hoved- 
beskæftigelse. Naar  det  skulde  indtages,  blev 
Baaden  ført  ind  i  en  Havn  og  fortøjet. 
Takket  være  et  Forraad  af  omhyggeligt  gemte 
tørre  Kviste  flammede  Ilden  snart  op  og 
stegte  et  Stykke  Hjortekød,  en  Svømmefugl 
eller  en  under  Vejs  harpuneret  Fisk. 

Tidens  tørre  og  kolde  Vejrlig  paa  de 
evropæiske  Stepper  var  noget  mildnet  i  det 
sydlige  Østerland,  men  medførte  ikke  des 
mindre  Frostens  pludselige  Frembrud  før 
Efteraarsjævndøgn.  Dette  gav  Anledning  til 
delvise  Vandringer  mellem  Aberne,  Daadyrene, 
Shakalerne,  Gnaverne,  Svømme-  og  Vade- 
fuglene. De  menneskelignende  Aber  drog 
da  ned  mod  de  varme  Lande,  medens 
Mammuth  Horderne  kom  dragende  i  større 
Tal    og    Fædrene     til     den     indiske  Elefant, 

Elepkas    antiqvus    Sønner,     steg    ned    ad 
Bjærgene. 

Vamireh  lod  ofte  Aarerne  hvile,  naar  en 
Flok  Rovdyr  eller  Shakaler  paa  Vandring 
kom  ned  til  P^lodbredden ;  men  han  grebe« 
af  en  sand  Begejstring  for  Abernes  Vandring, 
naar  de  fra  0  til  0  drog  over  Floden  i  Træ- 
toppene. De  var  der  i  Hundredevis  og  lar- 
mede som  et  Uvejr.  Man  saa  dem  gynge 
frem  o^'  tilbage,  springe  tyve  Alen  langt, 
fange  en  ny  Gren  og  springe  igen.  Deres 
Ansigt  bevægede  sig,  som  om  de  tænkte.  Deres 
Fagter  var  aldeles  menneskelige,  de  kløede 
sig  i  Hovedet,  rensede  sig,  siddende  paa  Ba 
gen,  for  Utøj  og  flængede  med  Fingre  og 
Tænder  en  eller  anden  Frugt.  Deres  bræm- 
mede Øren,  deres  lige  ud  rettede  Øjne,  de- 
res Bevægelsers  Hurtighed  og  Kløgt  fortryl- 
lede Vamireh. 

Det  hændte,  at  en  rasende  Moder  kastede 
sin  Unge  ned  i  Græsset.  Den  saarede  lille 
Abe  klynkede  forgæves;  de  andre  syntes 
ikke  at  have  videre  Lyst  til  at  bebyrde  deres 
Rækker  med  en  Invalid.  Rort  lob  den  store 
Nomade  hen  og  tog  Barnet  op.  Det  klagede 
sig,  med  Hænderne  knugede  mod  Brystet. 
Da  Dyret  fik  nogle  Frugter  og  var  bleven 
lunt  anbragt,  viste  det  sig  venligt.  Det  yndede 
at    sove   i   Elems    Skød,    at   sætte    sig    paa 

Vamirehs  Skulder,  at  øse  Vand  i  den  hule 
Haand  og  komme  op  at  slaas  med  sit  Spejl- 
billed  i  Vandet,  og  blot  ved  at  sé  det,  livligt 
og  fuldt  af  Luner,  optaget  af  smaa  Lege, 
udvidedes  Vamirehs  Hjærte. 

Var  det  en  Slægt  af  Dværge?  Han  ud 
spurgte  Elem  og  fik  at  vide,  at  man  ikke 
havde  opdaget  noget  Sprog  hos  dem,  og  at 
de  levede  som  Dyr.  Men  hun  talte  om  Skov- 
mennesket, som  byggede  Hytter,  og  Vamireh 
mindedes  Væsnet  med  de  ravfarvede  Øjne, 
det  tynde  Haar  og  det  laadne  Legem,  som 
han  nylig  havde  truffen  paa. 

En  Dag,  i  den  Time,  da  Solens  Ned- 
gang forkyndes  af  et  ubestemt  Rødt,  som 
skælver  i  Luftens  Klarhed,  udstødte  Elem  et 
Raab,  og  Pzannens  Aare  ophørte  at  røre 
Vandene.  Paa  den  højre  Bred  viste  sig 
Mennesker.  De  var  lave  af  Skabning,  krum- 
bøjede, og  paa  deres  Aasyn  stod  ubevægeUgt 
en  sørgmodig  og  ydmyg  Grimhed.  Deres 
eneste  Vaaben  var  den  gammeldags  Strids- 
kølle; og  sorte  Haar,  der  var  ordnet  som 
Kvaster,  gik  dem  ned  til  Hagen. 

—  Det  er  »Orme-Æderne«,  mumlede 
Elem  med  Afsky.  »Om  Sommeren  lever  de  i 
Skovene  og  nærer  sig  af  de  bløde  Dyr,  som 
findes  skjult  i  Snegleskaller;  i  Regnliden  gaar 

de  ned  til  Havet,  men  ingen  hellig  Stamme 
taaler  deres  Naboskab. 

Feberagtig  ophidset  iagttog  Vamireh 
»Orme-Æderne«.  Deres  Kæber  stod  frem, 
deres  Pande  gik  i  jævn  Skraaning  ned  til 
Øjenbrynenes  uhyre  Buer,  Hag.stykket  af 
deres  Hoved  var  uforholdsmæssigt  stort  og 
syntes  altfor  tungt,  deres  Lænder  krummede 
sig  ikke,  og  de  støttede  sig  til  Kollen  for  at 
afstive  deres  Gang.  Nogen  Tid  søgte  de 
mellem  Vandplanterne  efter  .-piselige  Rødder 
og  Kærnefrugter,  og  alle  lagde  de  deres 
Bytte  i  en  Dynge  foran  Flokkens  Høvding. 
De  havde  allerede  paa  deres  Vej  samlet 
Snegle,  Trøfler,  Urter,  saa  Dyngen  var  anse- 
lig. Da  Aftenen  var  meget  nær,  anbragte 
de  sig  rundt  om  Høvdingen,  og  denne  for- 
delte ligeligt  Levnetsmidlerne. 

—  De  er  retfærdige!  mumlede  Vamireh 
tilfreds.  Og  da  han  derpaa  saa'  dem  tænde 
Ild,  gav  han  efter  for  sit  Hjærtes  Drift  og 
styrede  sin  Piroge  hen  mod  dem  med  alle 
Tegn  paa  Broderskab. 

Først  blev  de  forskrækkede;  men  de 
Kommendes  ringe  Tal  beroligede  dem.  Al- 
vorlige og  tavse  betragtede  de  den  store 
Nomade  og  hans  Ledsagerske.  Manden« 
Størrelse,  hvortil  der  intet  lignende  fandtes 
i  Østerland,  forbavsede  dem  ;  alligevel  var  de 

rede  til  at  slutte  sig  til  ham,  medens  de 
nærede  en  tydelig  Mistillid  til  Elem,  i  hvis 
Skikkelse  de  genfandt  deres  værste  Forfølge- 
les  Racemærker. 

De  havde  ingen  Kvinder  mellem  sig. 
Kvinderne  fulgte  i  spredte  Horder  langt  bag 
dem.  Om  Foraaret  mødtes  de  to  Køn  paa 
vante  Steder,  derpaa  forlod  de  mandlige 
Flokke  de  kvindelige  Somren,  Høsten  og 
Vinteren  igennem. 

De  var  Overvundne.  Altfor  tidligt  frem- 
gangne  af  Tertiærtidens  menneskedannende 
Moderskød  havde  de  tilegnet  sig  det  men- 
neskeliges ydj'e  Tegn,  Vaabenbrug  og  Sam- 
fundsdannelse, og  havde  fjærnet  sig  altfor 
langt  fra  den  dyriske  Udviklingsgang  til  med 
ét  at  kunne  vende  tilbage  til  den  uden  at 
svækkes.  Overfor  de  kraftige  Senerekomne 
havde  de  mistet  det  organiske  Haab,  denne 
besynderlige  Ævne,  der  forlader  den  højt 
udviklede  røde  Type  ved  Berøringen  med 
Arierne.  De  var  desuden  forviste  til  de 
golde  Stepper  eller  til  Skovenes  Dyb,  de 
var  svage  og  daarligt  bevæbnede  til  at  jage 
de  hurtige  Skovdyr,  og  de  henfaldt  mere  og 
mere  til  Planteæde,  de  blev  dygtige  til  at 
finde  Trøflerne  under  Jorden  og  kende  de 
spiselige  Stængler  og  Rødder,  deres  Forraad 
bestod     af   Melonens   Kærner    og  Solsikkens 

Frø,  de  var  lækkersultne  efter  alle  Slags 
Bløddyr  og  ernærede  sig  om  Vinteren  paa 
Kysterne  af  det  kaspiske  eller  det  sorte 
Hav    ved  et  temmelig  ufuldkomment  Fiskeri. 

Et  beundringsværdigt  Godheds-Instinkt 
gjorde  den  Enkeltes  Liv  dyrebart  for  alle; 
den  strængeste  Lighedsfølelse  raadede  for 
Delingerne,  og  enhver  ofrede  sig  selv  for  at 
fri  sin  Broder  af  Rovdyrenes  Kloer.  De 
blev  paa  denne  Maade  Løven,  Bjørnen,  Leo- 
parden, ja  endog  de  menneskelignende  Aber 
overlegne.  Men  deres  Skræk  for  Kort- 
hovederne, Jægerne  fra  de  frugtbare  Stepper, 
var  uhyre;  de  havde  set  deres  Folk  dø  i 
Tusendtal  for  Pilene  og  Kastespydene. 

Aldrig  nærmede  de  sig  de  fjendtlige 
Lejre  mer  end  seks  Dagsmarcher,  og  de 
undgik  endog  de  enlige  Grupper. 

Vamireh  indtog  dem  ved  sin  drenge- 
agtige Latter,  sin  Ædelmodighed  med  al 
uddele  sine  Levnetsmidler:  Skiver  af  Hjorte- 
kod  og  Stør  samt  Andeæg.  Disse  Forraad 
deltes  lil  Pzannens  store  Glæde  omhyggeligt. 
Han  forærede  Høvdingen  et  Ræveskind,  men 
blev  dybt  overrasket,  da  han  saa  »Orme- 
Æderne«  alvorsfuldt  dele  Pelsværket,  saa  at 
hver  tik  et  Stykke.  Hans  høje  Latter,  hans 
Forsøg  paa  at  gøre  en  saadan  Fremgangs- 
maades  Absurditet  indlysende,  gjorde  »Orme- 

Æderne«  noget  mistroiske,  men  endnu  tyde- 
ligere var  deres  Skræk  for  Elem  og  den 
Afsky^  den  unge  Pige  følte,  og  Vamireh  be- 
sluttede sig  ■ —  skønt  ugærne  —  til  at  skilles 
fra  dem. 

Han  indskibede  sig  altsaa  paany.  Men  da 
han  var  langt  borte,  og  Sivene  skjulte  ham, 
betragtede  han  længe,  under  dæmpede  Ud- 
brud, »Orme-Æderne«  som  rodede  op  i  deres 
Baal,  byggede  en  let  Grenhytte,  hvori  Høv- 
dingen krøb  ind,  og  derpaa  satte  sig  paa 
Hug  om  Ilden,  og  sov  ind  under  aaben 
Himmel  med  Hovedet  mellem  Knæerne  og 
Haandfladerne  hvilende  paa  Hovedet. 

Da  grebes  Pzannen  af  dyb  Medlidenhed 
med  sine  lavere  staaende  Brødres  Skæbne. 
Medens  han  stødte  til  Land,  var  hans  Læbers 
Mumlen  fyldt  med  Bitterhed.  Under  Aftens- 
maaltidet  var  han  mørk,  og  han  sov  sent 
ind.  Før  Daggry  var  han  oppe  og  over- 
værede »Orme-Æderne« s  Afrejse.  Han  saa' 
dem  svømme  over  Floden  og  drage  bort  mod 
Øst.  Da  de  var  forsvundne,  sukkede  han 
tungsindigt,  derpaa  vækkede  han  sin  Led- 
sagerske og  gjorde  Pirogen  flot. 

Fire  Dage  henløb  med  Rejsens  Slid. 
Natten  til  den  fjerde  Dag  brød  Orkanen  løs 
i  sit  Raseri,  Træerne  styrtede  omkuld  med 
Brag,    Flodens  Vand    svulmede    op  i  uhyre 

Bølger,  hele  Skoven  skjalv.  Vamireh  sov  i 
Ly  under  en  Klippeblok,  resigneret  og  rolig. 
Elem  tilbragte  Natten  i  Bøn  til  det  Ube- 
kendte. Stormens  Vælde  fløjtede  gennem 
Buskene,  bøjede  de  lange  Grene,  og  for- 
virrede Røster  raabte  gennem  Larmen. 

Henad  Daggry  stilnede  Stormen.  Dagen 
oprandt  mild,  med  Sol  gennem  Taagerne, 
Skoven  levede  atter  op,  fugtig  og  lun.  Den 
mudderfarvede  Flod  gik  bred,  fuld  og  rolig, 
førende  med  sig  afbrudte  Grene  som  Vidnes- 
byrd om  Nattens  Ødelæggelse.  Fiskene  be- 
gyndte paany  at  søge  ned  mod  Havet.  De 
gik  i  Stimer,  tæt  ved  Overfladen,  smallere 
end  da  de  drog  op,  matte  efter  Befrugt- 
ningen. Elem  sov  træt;  Vamireh  roede  med 
let  Hjærte  mod  sit  fjærne  Fædreland. 

Gennem  de  mange  ensformige  Timer 
fyldtes  Pzannens  Hjærne  helt  af  Tanken  om 
den  Afstand,  der  var  at  tilbagelægge.  Han 
var  ikke  stort  andet  end  en  anspændt  Vilje, 
et  Væsen  nedsænket  i  Vandets  og  Luftens 
Slummer ;  den  evige  Klukken  og  Vindens 
uafbrudte  Kærtegn  lullede  hans  Legeme  ind 
og  fæstnede  hans  Minde  ubevægeligt  fast  til 
nogle  Ord,  til  Billedet  af  hans  Fader,  af 
hans  Moder,  af  hans  tapre  Broder  Khuni 
eller  af  hans  unge  Søster,  der  sprang  som 
et  Gedekid. 

Men  henad  den  sjette  Time  om  Efter- 
middagen viste  der  sig  noget  foruroligende, 
som  tildrog  sig  hele  den  store  Nomades  Op- 
mærksomhed. 

XVII. 

Letløbende  Dyr  —  Hjorte,  Daadyr,  Anti- 
loper —  kom  forvildede  ned  til  Flodens 
Bred  og  satte  over  Strømmen.  De  kom  i 
store  Flokke,  grebne  af  Græs-Ædernes  paniske 
Skræk.  Deres  Tal  voksede,  som  Dagen  led, 
og  mellem  dem  blandede  sig  Heste  og  et 
Par  Urokser. 

Vamireh  forbavsedes  over  denne  il- 
somme Flugt  og  søgte  forgæves  en  rimelig 
Grund  dertil:  Skovbrand,  Udvandring.  Han 
holdt  op  med  at  ro,  og  Elem  mumlede  Be- 
sværgelser. Dyrenes  Løb  blev  hurtigere. 
Efter  Hjortene,  Okserne  og  Hestene  fulgte 
Ulve,  Shakaler  og  Ræve.  Gennem  de  ras- 
lende Buske  skimtedes  mindre  Dyr,  som 
ogsaa  flygtede:  Harer,  Maarer,  Ildere  og 
Oddere.  Endelig  kom  Kødæderne:  smidige 
Pantere  og  tungttravende  Bjørne.  Langt 
oppe  skreg  Aberne,  at  der  var  Fare  paa 
Færde,  og  dette  Skrig  gik  som  en  Orkan 
gennem  de  høje  Kroner,  skred  over  Floden 
og  bredte  sig  bort  til  ukendte  Egne. 

Det  tegnede  til  at  blive  en  smuk  Nat. 
Der  var  intet  at  se,  som  tydede  paa  Uvejr 
eller  paa  et  usædvanligt  Himmelfænomen. 
Men  som  et  mægtigt  løssluppent  Klement 
virkede  Dyrenes  Flugt  paa  de  to  Mennesker 
og  fyldte  dem  med  mørke  Anelser.  Alle 
disse  Stemmer  skjalv  i  den  lydhøre  Aften- 
luft under  en  stærk  Frygt  og  spredte  en 
smittende  Angst  om  sig  .  .  .  Vamireh  for- 
nam deri  Dyrets  Skræk,  ikke  for  Naturen, 
men  for  andre  Dyr,  han  saa'  i  denne  Ud- 
vandring de  besejrede  Arters  modløse  Flugt 
for  den  herskende  E^ace. 

Det  blev  imidlertid  nødvendigt  at  skærme 
sig  mod  den  usædvanlige  Fare,  at  beskytte 
sig  mod  at  blive  knust  af  Drøvtyggerne,  der 
blindt  vedblev  at  storme  frem  gennem  Mørket. 
Vamireh  saa'  omtrent  midt  ude  i  Floden  en 
lille  0,  bevokset  med  Asketræer;  derhen 
styrede  han  sit  Fartøj,  tændte  smaa  IBaal 
rundt  om  sig  og  kom  saaledes  udenfor  den 
øjeblikkelige  Fares  Rækkevidde  samtidigt 
med,  at  han  udmærket  kunde  overse  alt. 

Efter  Aftensmaaltidet  tænkte  hverken 
han  eller  hans  Ledsagerske  paa  Søvnen. 
Baade  oppe  og  nede  langs  Floden  vedblev 
Dyrenes  Flugt  at  strømme  frem.  Nogle  vovede 
sig  tværs  over  Vandet,  andre  fulgte  Bred- 
derne,   og   denne    sidste    Bevægelse    foregik 

besynderligt  nok  i  to  modsatte  Retninger: 
de  Dyr,  som  var  ovenfor  Øen,  flygtede  opad 
Floden,  de,  som  var  nedenfor,  nedad,  som 
om  de  søgte  bort  fra  det  Bælte  af  Skoven, 
der  laa  lige  ud  for  Øen. 

XVIII. 

»Orme-Æderne«  vandrede  i  Retning  af 
den  store  Sø.  Skønt  de  almindeligvis  var 
temmelig  sørgmodige,  medførte  deres  Søgen 
efter  Levnedsmidler  ved  Begyndelsen  af  en 
Dagsmarch  en  vis  Munterhed.  De  spredte 
sig  da  ad,  og  eftersom  Morgenens  Indsamling 
tilhørte  den  Enkelte  selv,  brød  de  ud  i 
Glædesraab  over  de  gode  Fund  og  viste 
ligesom  Drenge  hverandre  deres  Bytte, 
Trøfler,  Voldsnegle,  sukkerholdige  Rødder 
af  Skærmplanter  eller  bittersøde  Frugter  .  .  . 

Med  deres  lange,  sorte  Haarmanker, 
med  deres  fremspringende  Snude,  deres 
Haarduske  paa  Kinderne,  lignede  de  mere 
Hunde  end  menneskelige  Væsner.  Deres 
korte  Arme,  deres  kolformede  Bryst,  deres 
gøende  Latter  gjorde  Ligheden  fuldendt. 
Der  gik  ogsaa  mellem  Korthovederne  et 
Sagn  om,  at  der  en  Gang  havde  eksisteret 
og  endnu  i  det  yderste  Østen  skulde  eksistere 
en  Race  af  Hundemennesker,    som  lidt  efter 

lidt  var  blevne  fortrængt  af  de  rigtige 
Mennesker,  de  eneste  retmæssige  Ejermænd 
til  Stepperne  og  Skoven,  til  Floden  og  de 
store  Søer. 

Medens  de  saaledes  legede  mellem  de 
de  uhyre  Stammer  og  forfultite  hverandre 
gennem  Buskene,  ofte  paa  alle  fire,  med 
Bugen  struttende  som  et  Yver  og  Ryggen 
krummet,  bevarede  de,  instinktmæssigt  som 
vandrende  Dyr,  den  rigtige  Retning.  Deres 
Sprog  var  indskrænket  til  nogle  faa  Lyde, 
som  udtrykte  Frygt,  Glæde,  Sult  og  Torst. 
Det  øvrige  var  dyrisk  Mimik  og  hin  dulgte 
Sympati,  der  som  en  skjult  Bølge  bringer 
Skræk  eller  Vrede  t  undt  til  alle  Medlemmer  i 
Stammen. 

Oldingene  forte  an;  to  af  dem  befalede 
over  en  Fortrop  af  Blænkere,  en  anden,  den 
ældste,  sluttede  Bagtroppen.  Naar  de  kom 
gennem  de  Egne,  hvor  de  store  Rovdyr 
holder  til,  samlede  Høvdingene  Skaren  om 
sig  med  et  skarpt  Skrig.  Et  fælles  Mod  fik 
da  alle  til  med  loftet  Kølle  uden  Gysen  at 
stille  sig  mod  Leoparden  eller  Bjørnen. 

Om  Eftermiddagen  samledes  den  fælles 
Proviant,  den,  der  fortæredes  om  Aftenen. 
Hver  bar  sin  Del  af  Byltet  uden  at  sætte 
Tand  deri.  Efter  at  Fordelingen  var  sket  ved 
en  Bæk  eller   en   Kilde,    spiste    og    drak   de 

ædrueligt  og  sov  derpaa  alle  ind,  styrkede 
efter  deres  Dagsgærning,  med  Drømme  saa 
ubestemte  som  en  Løves  eller  Ulvs,  naar  den 
knurrer  i  Søvne. 

De  vandrede.  Den  fugtige  Skov  sendte 
sin  Skygge  ned  over  dem.  Deres  Opmærk- 
somhed flakkede  uafbrudt  fra  det  ene  til  det 
andet,  deres  fattige  Latter  blussede  op  og 
slukkedes  som  Lygtemænd  over  Sumpe, 
deres  Liv  brød  frem  i  kortvarige  Sindsbe- 
vægelser, i  Udkast  til  Tanker,  i  Kunstgreb 
som  et  Pattebarns,  i  Omrids  af  Hukommelse 
og  Forsynlighed.  De  brød  sig  ikke  om,  at 
Regnen  vaskede  deres  haarde  Hovedskaller, 
at  Vinden  piskede  deres  Nakker  med  isnende 
Svøbe,  at  Tornene  stak  deres  Fødder  til 
Blods,  og  at  Snyltedyr  i  Tusendvis  borede  i 
deres  Hud,  En  nedarvet  Resignation  laa 
ophobet  i  deres  Hjærner. 

Siden  Mennesket  med  de  lange  Arme 
var  fremstaaet,  ophørte  de  at  gøre  Frem- 
skridt; de  holdt  sig,  som  de  var.  Intet  til- 
hørte dem  mere,  den  uhyre  Jord  forsmaaede 
dem,  og  forgæves  udtømte  deres  Legem  alle 
sine  Midler,  hærdede  Overhuden,  lod  Haar- 
dækning  fremspire  paa  Brystet,  lagde 
Fedtskjolde  om  Siderne.  Medbejler-Racer- 
nes Ring  lukkede  sig  stadig  mere,  og  de  for- 
gangne   Tiders     Menneske     havde     kortere 

Levetid  for  sig  end  de  kodædende  Dyr,  thi 
han  var  bleven  afvæbnet  i  den  lange  Over- 
gangstid, da  Musklerne  svinder  hen  og  om- 
byttes med  den  Tillæmpning  til  den  ydre 
Verden,  som  iværksættes  gennem  Hjærnen. 

I  Underskovens  Halvmørke  havde  de 
Rejsefæller,  som  de  havde  vænnet  sig  af 
med  at  fortrædige:  talrige  Skarer  af  Daadyr 
og  af  Shakaler,  som  drog  mod  Syd,  og  en 
Vrimmel  af  Gnavere,  der  vandrede  vester- 
paa.  Med  et  langt  Raab  hilste  de  den 
fredelige  østerlandske  Elefants  Skrig  og  de 
smaa,  stormulede  Hestes  Vrisken,  naar  deres 
Vej  krydsede  disse  krigerske  Hærskarers. 

Natten  til  den  anden  Rejsedag  sov 
Høvdingen  i  sin  Grenehytte;  det  natlige  Baal 
var  ved  at  do  ud,  og  de  sammenkrøbne 
»OrmeÆdere«  rystede  af  Kulde,  da  V^agtens 
Raab  bragte  alle  paa  Benene.  Det  Ord,  som 
betegnede  Loven,  lob  fra  Mund  til  Mund,  og 
alle  Kæber  klaprede  i  Rædsel.  Men  Høv- 
dingen samlede  de  mest  energiske  om  sig, 
og  snart  stod  alle  i  Flok  med  loftet  Kolle. 
Lovens  frygtelige  Skikkelse  traadte  ind  i 
Lyskredsen  fra  Baalets  Gløder  og  standsede 
et  Ojeblik,  da  Menneskene  oploftede  deres 
krigerske  Raab. 

Men,  enten  den  nu  havde  haft  L'held 
med  sig  paa  sin  Jagt,    eller  den  foretrak  de 

Tohaandedes  Kød  for  all  andet  Dyrekød  — 
den  krummede  sig,  feer  op  i  et  voldsomt 
Spring  og  faldt  ned  paa  Horden.  De  veg  til 
Side,  de  aabnede  —  ifølge  en  aartusend- 
gammel  Krigskunst  —  deres  Rækker,  og  over 
halvtreds  Køller  slog  ned  paa  Rovdyrets 
Hoved,  Snude,  Øjne  og  Rygrad.  Løven 
værgede  for  sig,  rejste  sig  og  nedslog  med 
tre  Hug  af  sin  Klo  fire  Fjender.  De  andre 
opildnedes  nu  og  blev  mere  dristige,  Køllerne 
faldt  hurtigere  ned  paa  de  blødende  Næse- 
boer, og  Skarens  Herkules  knuste  med  et 
Slag  Forpoten,  medens  ti  andre  Slag  lammede 
Bagpoterne.  Overvunden  søgte  Løven  at 
flygte,  men  »Orme-Æderne«,  der  nu  var 
blevne  rasende,  tillod  det  ikke.  De  styrtede 
sig  sammen  ind  paa  den,  og  medens  nogle 
holdt  den  fast,  forsøgte  andre  at  kvæle  den. 
De  havde  ikke  straks  Held  hertil  og  fik 
nogle  frygtelige  Slag,  men  endelig  drev 
Høvdingen  sin  Kølle  ned  i  det  aabne 
Gab,  og  Løven  gav  sig  til  at  ralle;  sejrs- 
stolte og  hævngærrige  gjorde  de  det  derpaa 
alle  af  med  den. 

Det  befandtes,  at  to  »Orme-Ædere« 
havde  mistet  Livet  ved  denne  Begivenhed,  og 
fem  var  alvorligt  saarede.  De  Døde  blev 
begrædt  længe  og  derpaa  nedgravede  i 
Bregner;      de     Saarede     blev      omhyggeligt 

plejede.  Ved  Daggry,  da  Marschen  blev  gen 
optagen,  blev  de  værst  saarede  baarne  af  de 
andre  paa  Armene.  »Orme-Æderne«  var. 
trods  deres  Tab,  ikke  lidt  stolte  over  endnu 
en  Gang  at  have  besejret  deres  frygtelige 
Fjender,  og  de  svingede  KoUerne,  idet  de 
udvekslede  triumferende  og  fortrøstningsfulde 
Blikke. 

Skoven  syntes  dem  bedre.  Deres  nogne 
Fødder  gik  hurtigere  og  mere  spændstigt 
over  Jordbunden,  deres  plumpe  Krop  holdt 
sig  næsten  opret,  deres  arme  Øjne  funklede. 
Der  var  ingen  Tvivl  om,  at  den  ringeste  Ud- 
sigt til  Sejr  vilde  have  hidfort  en  Safttilstrom- 
ning  til  Hjærnen,  hvorved  denne  vilde  være 
bleven  udvidet.  Men  Sejren  var  kun  at 
vinde  overfor  Dyrene  —  Frygten  for  Kort- 
hovederne knugede  dem  som  et  legemligt 
Tryk,  som  en  Sammensnoring  af  Pulsaarerne, 
som  en  Svækkelse  i  Lungerne.  Og  deres 
Tankegang  snævredes  ind  sammen  med  deres 
Landomraade;  hvad  enten  det  nu  var,  at  de 
ikke  vovede  at  tænke  det,  som  de  ikke 
kunde  fuldbyrde,  eller  de  ikke  kunde  tænke 
andet  end  det.  de  havde  fuldbyrdet. 

Fra  det  torste  Gry  til  op  ad  Formid- 
dagen var  deres  Vandring  uden  Begivenheder. 
I  Skoven  saas  kun  uskadelige  Dyr.  Solen 
lunkede  Lysningernes  Muld.    Solstraaler  faldt 

ned  gennem  den  dybe  Skygge,  Varmen 
løftede  Livsfølelsen,  saa  de  tilsidst,  grebne 
af  den  Glæde,  der  var  over  alle  Ting,  gav 
sig  til  at  synge. 

Midt  paa  Dagen  stansede  den  femten 
Mand  stærke  Fortrop.  De  var  i  en  uendelig 
Egeskov.  Alle  Væsner  levede  her  af  Trøfler; 
der  var  fuldt  op  af  Vildsvin,  og  Hærskarer  af 
lækkersultne  Fluer  fløj  frem  og  tilbage  over 
Trøffelsvampenes  Voksesteder. 

Fortroppen  var  stanset,  paa  Nippet  til 
Flugt  —  den  havde  opdaget  en  Familie 
menneskelignende  Aber.  Det  var  sjældent, 
at  disse  angreb  »Orme-Æderne« ;  især,  naar 
der  ikke  længer  var  Kvinder  i  disses  Rækker. 
Snarere  besjæledes  de  store  Aber  af  en  vis 
Broderskabsfølelse,  og  »Orme-Æderne«  havde 
i  dem  funden  en  værdifuld  Forbundsfælle 
mod  Bjørnen  og  Kattedyrene. 

Der  blev  holdt  Raad.  Det  blev  beslut- 
tet at  sende  en  lille  Skare  hen  til  Skov- 
mændene for  at  forvisse  sig  om  deres  frede- 
lige Hensigter.  Denne  Skare  tiltrak  sig  ved 
Glædesskrig  og  Tegn  paa  Velvilje  de  menneske- 
lignende Abers  Opmærksomhed.  Først  syntes 
disse  at  blive  forskrækkede,  men  snart  saa' 
de,  det  var  Forbundsfæller;  de  viste  dette 
ved  alvorlige  Fagter  og  en  langsom  Skriden 
frem.      Nogle    Øjeblikke    senere    var    de    to 

Horder  forenede.  »Orme-Æderne«  indbod 
paa  et  Maaltid  af  Trøfler,  Frugtkærner  og 
Urter.  Skovmenneskene  modtog  med  Glæde 
disse  Ting,  thi  deres  Kost  var  den  samme 
som  »Orme-Ædernes«. 

De  to  arveløse  Racer  iagttog  derpaa 
længe  hverandre  i  Tavshed.  Deres  Natur 
synles  at  have  en  fælles  Grundvold  af  Tung- 
sind, men  den  store  Abes  Melankoli  syntes 
tungere  end  Dovendyrmenneskets  —  som  i  For- 
hold til  Musklernes  Kraft  og  Brystbredden. 
Derfor  var  det  ogsaa  Mennesket,  som  forst 
begyndte  at  lé  og  lege,  medens  Aben  ved- 
blev at  være  alvorlig  og  grublende.  Imidler- 
tid dukkede  der  hos  en  af  dem  et  fjærnt 
Minde  op,  født  af  en  Lighed  i  Omgivelser  og 
Forhold.  Den  begyndte  paa  omstændelige 
Forklaringer.  Fremadbøjede  lyttede  Doven- 
dyrene til  uden  at  forstaa;  men  i  andre 
Aber  syntes  Mindet  ogsaa  at  spire,  de 
sluttede  sig  til  den  første,  hvorved  Forvir- 
ringen steg,  indtil  endelig  en  af  dem  fandt 
paa  at  samle  Kvas  og  antyde  en  P"!  am  mes 
hoppende  Bevægelse.  Da  saa'  >'Orme- 
Æderne«,  at  der  var  Tale  om  Ild,  og  fuld 
af  Stolthed  fremdrog  Høvdingen  af  to  tørre 
Stykker  Træ  den  ønskede  Gnist  Da  Flammen 
kom,  og  de  lange,  gule  og  blaa  Ildtunger 
slog     op,     stod     Skovmændene     et     Øjeblik 

ængstelige  og  forvirrede,  medens  Doven- 
dyrene lo  højt. 

Det  var  et  venligt  Samkvem  mellem 
Paria-Kasterne  fra  Dyrerigets  Grænseland,  en 
gensidig  Glæde  ved  at  forstaa  hinanden,  no- 
get som  en  Nysgærrighed  hos  Tingenes  Aand 
efter  at  lære  de  Fremskridt  at  kende,  den 
havde  gjort  i  Materiens  Beherskelse.  De 
forlod  hinanden  som  Venner  —  »Orme- 
Æderne«  drog  mod  Øst,  Aberne  mod  Syd, 
efter  af  have  givet  hinanden  Gaver.  Menne- 
sket havde  foræret  Aben  en  Stridskølle,  Aben 
havde  givet  Mennesket  Æg,  tagne  i  de  høje- 
ste Fuglereder. 

Tre  Timer  efter  Skilsmissen  bemærkede 
»Orme-Æderne«  de  første  Tegn  paa  den  Dy- 
renes Flugt,  som  lidt  senere  foruroligede 
Vamireh.  Først  kom  der  Egnens  vante  Ind- 
byggere, Hjorte  og  Vildsvin,  hvilket  ikke 
rørte  »Orme-Æderne«  synderligt;  men  nogle 
Timer  efter  saa'  de  deres  Rejsefæller,  Daa- 
dyrene,  flygte  tilbage  i  store  Skarer.  Da 
grebes  ogsaa  de  af  panisk  Skræk  og 
vendte  om. 

XIX. 

Elem  og  Vamireh  ventede  paa,  hvad  der 
vilde  komme,    og  snakkede  imens.     Pzannen 

forstod  nu  Hovedbegreberne  i  Korthoveder- 
nes Sprog  og  kunde  selv  udtrykke  dem. 
Men  forgæves  udspurgte  han  den  østerland- 
ske Pige,  hun  fandt  intet  i  sine  Minder,  som 
forklarede  det,  der  gik  tor  sig.  Gennem 
hendes  overtroiske  Hoved  strejfede  de  gamle 
Sagn  om  Dyret  fra  Vandene,  der  bortjog 
alle  levende  Væsner  fra  Skoven  for  at  skænke 
den  til  Mennesket.  Dyrene  frelstes  af  den 
hornede  Elefant,  der  hersker  over  Bjær- 
gene ;  men  Slangen,  der  er  en  Fjende  af 
Dyret  fra  Vandene  og  en  Fjende  af  Menne- 
sket, skabte  som  et  Modstykke  det  urene 
Væsen,  der  nærer  sig  af  Orme,  og  som  det 
er  de  hellige  Stammers  Pligt  at  tilintet- 
gore  .  .  . 

Disse  Ting  tiltalte  ikke  videre  Nomadens 
Aand  og  oprørte  ham  endog.  Lever  Menne- 
sket ikke  af  Kod,  og  vilde  ikke  saavel  Step- 
pen som  Skoven  være  sorgelige  uden  Dyr? 
Dernæst  kunde  han  ikke  forestille  sig  et 
usynligt  Dyr!  Hans  Tvivl  rokkede  Elems 
Tro,  men  alligevel  vedblev  hun  at  mumle 
heldbringende  Ord  og  at  beskytte  sig  og  sin 
Elsker  ved  religiøse  Ceremonier.  Og  saa- 
ledes  skulde  det  vedblive  indtil  Dødens  Time 
og  ud  over  den,  hvis  Skæbnen  gav  dem 
Børn,  thi  det  Mystiske  fødes  langsomt,  men 
omformes  eller  tihntetgøres    —    ligesom  Hu- 

dens  Farve  eller  Hovedets  Form  —  af  Tiden 
alene. 

Hældede  ud  over  Floden  ventede  de 
Natten.  Den  tøvede  med  at  komme.  Tus- 
mørket bevarede  en  paa  én  Gang  blændende 
og  fattig  Glans,  som  fordobledes  af  Flodens 
Genspejling.  I  dette  Lys  syntes  Flodbredden 
meget  fjærn  og  lignede  en  Bræm  af  Morgen- 
røde langs  Skovens  evige  Mørke.  Dér  be- 
vægede sig  de  flygtende  Dyr;  deres  sorte 
Legemer  rørte  sig  i  tydelig  Række,  deres 
runde  eller  svajede,  strittende  eller  glatte 
Rygge,  deres  fine  og  lange  eller  grove  og 
plumpe  Hoveder,  Hjortenes  spidse  Takker, 
Daadyrets  store  Skufler,  Hestens  bølgende 
Manke,  Odderens  smidige  og  slangeformede 
Krop,  Bjørnens  tunge,  puklede  Ryg  .  .  • 

Da  Natten  endelig  var  nær,  og  Træerne 
og  Floden  langsomt  opslugtes  af  Mørke,  blev 
der  en  Standsning.  For  hvert  Minut  var  der 
færre  og  færre  Dyr,  snart  kom  kun  nogle 
langsomme  Insektædere  eller  smaa  orm- 
formede Rovdyr.  Vamireh  og  Elem  an- 
spændte nu  yderligere  deres  Opmærksomhed, 
og  de  opdagede  da  en  meget  fjærn  Larm, 
som  lignede  Ulves  Hylen  eller  Shakalers 
Klage, 

Næsten  i  samme  Øjeblik  viste  der  sig 
paa    Kysten     et    betydeligt    Antal    »Orme- 

Ædere«.  De  ?aa  udasede  og  pamtnenfaldne 
ud,  var  dækkede  med  Mudder  og  blod.  Paa 
Armene  bar  de  talrige  Saarede.  og  da  de 
indsaa  Umuligheden  af  at  sætte  over  Floden 
med  disse,  blev  de  staaende  i  Fortvivlelse. 
Mænd  fra  Bagtroppen  dukkede  hvert  Øjeblik 
ud  fra  Løvet  med  advarende  Fagter,  men 
ingen  rørte  sig,  ingen  tænkte  paa  at  sælte 
over  Floden  uden  de  Saarede.  og  mange 
gjorde  stoisk  deres  Køller  i  Stand  til  en 
sidste  Kamp,  da  Vamireh  sprang  i  .«in  Piroge 
og  styrede  over  mod  dem. 

Den  Skare,  som  fire  Dage  i  Forvejen  havde 
truffen  ham,  genkendte  don  blonde  Kæmpe 
og  viste  sin  Glæde.  De  andre  var  tilintet- 
gjorte af  Træl  hed  og  saa  sløvt  Manden 
nærme  sig.  Han  stødte  til  Land,  han  gjorde 
Tegn  til,  at  man  skulde  lægge  to  af  de  Saarede 
i  hans  Kano.  De,  som  huskede  ham,  adlød; 
de  andre  gav  sig  passivt  i  Tilfældets  Vold. 
Vamireh  gjorde  nu  fjorten  Overfarter;  alle 
de  Saarede  befandt  sig  da  paa  Oen,  og  de 
andre  kom  saa  derover  svømmende.  Vamireh 
delte  sine  Forraad  med  dem.  Han  dræbte 
med  nogle  Pilet^kud  tre  flygtende  Daadyr 
og  en  lille  Hest.  »Orme-Æderne«  gik  hen 
og  tog  Byttet  op  og  flaaede  det  efter  den 
store  Nomades  Anvisning.  Vamireh  ynkedes 
over  dem;     Elems  Afsky  for  dem  bedrøvede 

ham,  ivrigt  forbandt  han  deres  Saar  og  anviste 
hver  især  af  dem  et  Leje  for  Natten,  thi 
straks  efter  Maaltidet  itrøb  »Orme-Æderne« 
sammen  for  at  sove.  Vamireh  vendte  der- 
paa  tilbage  til  sin  Ledsagerske,  der  holdt 
Udkig  paa  den  anden  Ende  af  Øen. 

De  snakkede  sagte.  Elem  foreslog  at 
ro  op  ad  Floden  endnu  samme  Nat,  men 
Vamireh  indvendte,  at  Orkanen  havde  ryk- 
ket saa  mange  Træer  op,  som  Floden  nu  førte 
med  sig,  at  der  var  Fare  for  Kanoen.  Han 
indvendte  ogsaa,  at  »Orme-Æderne«  var 
under  hans  Beskyttelse.  Hun  tog  Plads  i 
Kanoen,  velbeskyttet  af  en  Bjørnehud.  Selv 
blev  han  oppe  for  at  vaage,  lagde  Brænde 
paa  Baalene,  flaaede  de  fældede  Dyr  færdig, 
skar  dem  i  Stykker,  som  han  derpaa  kogte, 
for  at  de  kunde  opbevares. 

Mørket  havde  slugt  alt.  Næppe  kunde 
han  skælne  Bredderne.  Fra  Tid  til  anden 
lyttede  han  opmærksomt.  Lyden  fra  før, 
som  snart  havde  været  til  højre,  snart  til 
venstre,  blev  nu  tydeligere.  Nu  og  da  svandt 
den  ogsaa  helt  bort,  bagefter  hørtes  den 
nærmere  igen.  En  let  Vind  hvislede  i  Bla- 
dene, Baalenes  Skær  skinnede  igen  fra  Bøl- 
gerne; af  og  til  dukkede  et  Dyr  ned  i  Vandet, 
man  hørte  dets  Aandepust,    mens  det  svøm- 


147 


mede  —  saa  atter  Tavshed  og  Ensomhed 
under  en   smuk   Stjærnehimmel  uden  Maane. 

Endelig  visle  en  menneskehg  Skikkelse 
sig  i  Skovens  Rand,  bevægede  sig  utydeligt 
gennem  Mørket,  og  næsten  i  samme  Nu  hor- 
tes en  dump  Larm  som  af  Hundrede  Lege- 
mer i  Flok,  et  Stormsus  af  gjaldende  Gøen, 
som  Genlyden  fik  til  at  svulme,  en  Indstrøm- 
men af  Liv  og  Lyd  over  Mørkets  Tavshed. 

Elem  lob  forfærdet  hen  til  Vamireh,  og 
hun  hviskede  et  Ord  ,  bom  Pzannen  ikke 
kendte  —  hun  havde  genkendt  Hundenes 
Host.  Hundene  fra  de  store  golde  Stepper. 
»Orme-Æderne«  var  ogsaa  vaagnede  op,  og 
alle  sogte  de  ved  Baalenes  Skær  Nomaden. 
Høj  og  alvorlig  stod  han  og  søgte  at  gen- 
nemtrænge Morket,  at  gøre  sig  Hede  for  den 
Fare,  der  lik  Elem  og  »Orme-Æderne«  til  at 
skjælve. 

Under  deres  altfor  langsomme  Tilbage- 
tog var  Dovendyr-Menneskene  blevne  an- 
grebne af  Hundene.  Dyrene  plejede  sædvan- 
ligvis at  nære  Ærefrygt  for  Fortidens  Men- 
neske, hvis  omvandrende  Flokke  tidt  kom  gen- 
nem Hundenes  Landsbyer.  .Men  gentagne 
Gange  havde  Asiaterne  brugt  deres  tirfoddede 
Forbundsfæller  til  at  opspore  de  flakkende 
Stammer  og  af  Frygt  for  en  saadan  Klap- 
jagt havde  »Orme-Æderne«  hurtigt  forandret 

Marsch-Retning.  Undervejs  var  de  stødt  sam- 
men med  andre  Skarer  af  deres  Brødre,  saa 
at  deres  Tal  nu  var  steget  til  flere  Hun- 
drede. 

De  forsvarede  sig  iøvrigt  med  Kraft,  og 
havde  næslen  hele  Tiden  haft  Held  med  sig 
til  at  drive  deres  frygtelige  Fjende  paa 
Flugt,  da  de  en  halv  Dagsrejse  fra  Floden 
efter  en  lang  Rast  blev  angrebne  paany. 
Tallet  paa  deres  Modstandere  voksede  sta- 
digt, og  de  havde  i  denne  sidste  Kamp  lidt 
betydelige  Tab.  Af  Dyrenes  langsomme 
Fremrykning  begreb  de,  at  Asiaterne  førte 
dem,  og  de  paaskyndede  af  den  Grund  end 
mere  deres  Tilbagetog.  Da  de  om  Aftenen 
naaede  Flodbredden,  besværede  med  Saarede 
og  frygteligt  trætte,  ventede  de  sig  ikke 
andet  end  Døden,  indtil  Vamirehs  Komme 
frelste  dem  .  .  . 

Vakte  af  deres  Søvn  ved  Hundenes 
Glam  flokkedes  de  om  den  store  Nomade 
som  deres  eneste  Beskytter.  Denne  samlede 
Høvdingene.  Han  gav  hver  af  dem  en  Kamp- 
plads paa  Øens  Bredder  og  bød  dem  ordne 
deres  Mænd.  For  at  gøre  dem  sin  Mening 
forstaaelig,  løftede  han  over  sit  Hoved  en  af 
deres  gammeldags  Køller  og  lod  den  falde 
ned  paa  en  indbildt  Fjende.  Dette  blev 
meget  godt  begrebet,   og   alle    øste   Mod  af 

Pzannens  begejstrede  Ansigt,  af  hans  skønne 
Øjne,  som  straalede  stolt,  af  hans  mægtige 
Bryst,  der  videde  sig  i  Kampforventning. 
Han  lod  lægge  Brænde  paa  Baalene  og 
stillede  sig  dernæst  atter  paa  Post. 

Den  modsatte  Bred  laa  ikke  længe  hen 
i  Mørke;  snart  oplystes  den  af  et  uhyre 
Baals  Flamme.  Langt  borte  fra  Baalet, 
næsten  ved  Randen  af  dets  rode  Lys,  saa' 
Vamireh  da  Hundene.  Elem  pegede  ivrigt 
paa  dem,  fortalte  om  deres  Mængde  og  deres 
Vildhed,  naar  Mennesket  forte  dem,  deres 
Ordning  i  Landsbyer,  deres  Forbund  med 
Korlhovederne. 

Pzannen  hoile  begærligt  efter.  Baalets 
Flamme  rog  nu  mindre  og  overstrømmede 
Dyrene  med  Klarhed,  og  Vamireh,  som  .saa' 
at  de  mere  lignede  Hyænen  end  Ulven 
at  de  var  smidige,  hojbenede  ogstorkæbede,  for 
stod,  hvor  farlige  Modstandere  de  maatte  være 

Men  hans  Opmærksomhed  aflededes,  thi 
en  menneskelig  Skikkelse  stillede  t^ig  foran 
Ilden,  og  en  Stemme  steg  midt  i  den  store 
Stilhed  og  rungede  over  Floden.  Vamireh 
og  Elem  genkendte  den  østerlandske  Høvdings 
Røst.     Den  sagde: 

—  Menneske  fra  de  ukendte  Lande,  hør 
et  Ord  af  den,  hvis  Haar  er  hvide,  og  til 
hvem  Visdommens  Aand    taler    i  Ensomhed. 

Mine  Ord  vil  Fred.  I  Forbund  med  Hundene 
kan  vi  dog  uden  Frygt  se  Krigen  i  Møde. 
Hvad  kan  du,  Mand  fra  Flodens  Udspring, 
mod  Hundenes  stolte  Hære  og  vore  Pile  og 
vore  Armes  Kraft.  Modtag  derfor  Freden 
og  lad  os  blande  vore  Aarers  Blod. 

Ved  Elems  Hjælp  forslod  Vamireh  disse 
Ord.  Ogsaa  han  traadte  nu  ind  i  Skæret 
fra  et  Baal  og  raabte,  at  han  samtykkede. 

—  Pzannen  hilser  dig,  Olding.  Han 
hører  Kvinden  af  din  Stamme,  og  han  er 
rede  til  at  udveksle  sit  Blod  med  dit.  Fjærn 
da  Hundene  og  lad  »Orme-Æderne«  drage 
herfra  i  Fred. 

Paa  den  anden  Bred  havde  de  tre  unge 
Mænd  nærmet  sigHøvdingen,  ogKorthovedernes 
Flok  blev  urolig.  De  kunde  ikke  omgaaes 
Slangens  Æt  som  Brodre.  Oldingen  hældede 
dog  til  Forsonlighed,  men  en  ophidset  Fana- 
tiker mellem  de  Unge  prækede,  at  »Dyret 
fra  Vandene«  ikke  lod  sit  Bud  spotte,  og 
alle  følte  sig  overbeviste  og  fyldtes  af  Afsky 
og  helligt  Had.  Paa  ny  skrider  Høvdingen 
frem  : 

—  Hvorfor  antager  vor  Broder  Menne- 
sket sig  de  urene  Væsner?  Lad  ham  skænke 
dette  Bytte  til  Hundene! 

Men  Vamireh  oprøres: 

—  Aldrig  vilde  Pzannen  vove  at  vise  sit 

Aasyn  for  de  andre  Pzanner,  hvis  han 
forlod  sine  Forbundsfæller.  Pzannen  vil 
Fred,  men  Fred  for  alle  dem,  som  er  med 
ham. 

Østerlænderne  samledes  til  en  ny  Raad- 
slagning.  Alle  de  Unge.  der  havde  mere 
Lyst  til  Sejr  end  til  fredelig  Afvikling,  stemte 
for  Krig.  Høvdingen  vovede  ikke  ligefrem 
at  sætte  sig  derimod,  men  han  betonede 
Vamirehs  Styrke,  han  betonede  tillige  det 
Hæderfulde  i  et  Togt  mod  Nord,  naar  nu 
Vinteren  var  forbi,  og  Nødvendigheden  af  at 
have  Fred  med  de  fjærne  Folkeslag. 

To  af  de  unge  MaMid  syntes  overbeviste, 
men  Fanatikeren  sænkede  sit  Blik  i  haard- 
nakket  Halstarrighed.  lian  nærmede  sig  til 
Bredden  og  sigtede  med  sin  forgiftede  Pil 
mod  en  af  Orme  Æderne. 

—  Raadet  siger  saalunde,  udraabte  han 
—  »Din  Pil  skal  aldrig  trættes  af  at  udrydde 
det  Urene«. 

Pilen  beskrev  sin  dodbringende  Bue  og 
ramte  »Orme  Æderen«  i  Skulderen.  Mandens 
Smærtensskrig  fulgtes  af  el  Vredesraab  fra 
den  blonde  Nomade  og  en  Misbilligelses- 
mumlen  mellem  Østerlænderne. 

—  Mand,  raable  Oldingen,  tilgiv  el  ungt 
Blods  uoverlagte  Iver! 

Men  Vamireh,  der  skælvede  af  Harme, 
svarede : 

—  Ogsaa  mit  Blod  er  ungt  og  forstaar 
ikke  at  tilgive  Troløshed. 

Han  havde  allerede  spændt  sin  Bue,  og 
før  nogen  anede  det,  ramte  hans  Pil  An- 
griberens Bryst.  Derpaa  løb  han  hen  til 
den  saarede  Orme-Æder.  Dennes  Fæller  ud- 
sugede Saaret  og  fjærnede  saaledes  Giften. 
Vamireh  hentede  en  Slags  Modgift,  alkali- 
holdige  Blade,  hvis  Saft  han  pressede  ud  i 
det  gabende  Saar  og  som  han  derpaa  lagde 
over,  ganske  fugtige. 

I  Østerlændernes  Lejr  plejede  Oldingen 
den  Saarede.  Han  vedblev  at  raabe  Skælds- 
ord over  mod  »Orme-Æderne«.  Alle  var  de 
i  Grunden  oprørte  over,  at  Nomaden  havde 
skudt  paa  et  Menneske  for  at  hævne  en 
simpel  Skabning. 

XX. 

Vaabenhvilen  var  lang.  Østerlænderne 
havde  flyttet  deres  Baal  ind  bag  Buskene. 
Hundene  saaes  ikke,  men  deres  Glam  gjal- 
dede som  Torden  gennem  Underskoven. 
»Orme-Æderne«  krøb  sammen  og  faldt  i 
Søvn  paa  nogle  faa  Oldinge  nær.  Vamireh 
gjorde  Elems  Tilflugtssted  sikrere  ved  Hjælp 

af  store  Grene  og  saa'  sine  Vaaben  efter. 
Røgen  fra  Baalene  trak  hen  over  Vandet 
gennem  Flammernes  Purpurskær.  Der 
hørtes  ikke  længere  noget  Ord  om  Fred. 
Paa  begge  Sider  beredte  man  sjcr  til  en  nær 
forestaaende  Kamp. 

Under  sit  Arbejde  holdt  Vamireh  Udkig. 
En  Gang  Iroede  han  at  se  en  Østerlænder, 
der  i  nogen  Afstand  fra  Vandet  rejste  sig 
og  forsvandt  ind  i  Tykningen;  en  anden 
Gang  kom  en  Flok  Hunde  ned  for  at  drikke; 
men  intet  tydede  paa  Angreb.  Han  haabede, 
at  den  østerlandske  Hovding  vilde  vente  til 
Morgenen  og  da  genoptage  Forhandlingerne. 

Han  havde  lige  lagt  sin  tolvte  forgiftede 
Pil  fra  sig,  da  han  horte  en  hastig  Bevægelse 
og  saa  et  Mylr  af  sorte  Legemer  vrimle 
ovre  paa  Flodbredden. 

—  Eho!  Eho!  skreg  han,  medens  de 
vaagende  »Orme-Ædere«  drog  deres  Fæller 
op  af  Slunnner. 

Derovre  plumpede  Hundene  ivrigt  i,  og 
man  saa  dem  komme  i  Tusendvis,  med  fos- 
forgronne  Øjne  i  de  vaadt  skinnende  Hoveder. 
Deres  Neddykning  satte  Vandet  i  Bolger, 
som  slog  op  langs  Øens  Kyst.  Tavse  og 
frygtelige     svømmede     de    ufortrødent    frem 

under  den  Hagl  af  Sten,  Ben  og  Træ,  hvor- 
med de  overvældedes. 

Vamireh  forvissede  sig  om,  at  der  intet 
Menneske  fandtes  mellem  dem,  slap  sin  Bue 
og  greb  Køllen  i  Steden.  Elem  kunde,  be- 
væbnet med  en  Lanse,  selv  forsvare  sit  Til- 
flugtssted. »Orme-Æderne«,  som  Pzannen 
opmuntrede,  viste  en  meget  fast  Holdning 
og  ordnede  sig  i  smaa  Flokke,  med  Ryggene 
indad  og  aabent  Spillerum  udadtil  for  Køl- 
lerne. 

Før  Hundene  kunde  komme  i  Land,  fik 
de  en  saa  varm  Modtagelse,  at  de  trak  sig 
tilbage  udenfor  Rækkevidde.  Men  snart  saa 
man  dem  dele  sig  i  to  stærke  Kolonner,  af 
hvilke  den  ene  svømmede  hen  mod  den 
Pynt  af  Øen,  som  Vamireh  var  ene  om  at 
forsvare,  medens  den  anden  genoptog  det 
egenlige  Angreb.  »Orme-Ædernes«  Iver  for 
at  redde  deres  Hjælper  var  lige  ved  at  gøre 
denne  Fremgangsmaade  virksom.  Men  Va- 
mireh frabad  sig  med  Kraft  al  Hjælp  og 
nødte  alle  til  at  vende  tilbage  hver  til  sin 
Post. 

Næppe  havde  den  mod  Pzannen  rettede 
Afdeling  naaet  Bredden,  før  han  allerede 
foranstaltede  et  rædselsvækkende  Blodbad 
mellem  dem.  Hans  høje  Skikkelse,  hans 
kæmpemæssige  Kølle,     hans    frygtelige  Slag, 

der  knuste  Hovedskallerne,  hans  hurtige  Be 
vægeiser,  hans  ærefrygtindgydende  Stemme, 
der  var  fyldt  af  den  højeste  Menneskelighed 
—  alt  syntes  at  indgyde  Dyrene  en  næsten 
overtroisk  Angst.  Grebne  af  Skræk  hylede 
de.  kom  i  Uorden  og  flygtede. 

hiiidlertid  var  det  Ivkkedes  den  anden 
Kolonne  at  gore  liandgang  uden  at  »Orme- 
Ædernes«  Taktik  dog  svækkedes  heraf.  De 
holdt  sig  stadig  samlede  i  Grupper  og  for- 
svarede sig  uden  at  svækkes.  Hundene  led 
betydelige  Tab,  og  en  Snes  Stykker  af 
»Orme-Æderne«  blev  efterhaanden  ukamp- 
dygtige. I  det  Hele  taget  folte  Dyrene  sig 
besejrede  —  da  to  forgiftede  Pile  fra  den 
anden  Bred  ramte  to  Mand.  Delte  indgød 
nogen  Skræk  og  bevægede  Grupperne  langs 
Kysten  til  at  trække  sig  ind  midt  paa  Øen. 
Hundene  fordoblede  deres  Iver  og  i  et  Øje- 
blik tog  Tallet  af  saarede  Mennesker  frygte- 
ligt til. 

Vamireh  havde,  efter  sin  Seji-,  imidlertid 
opdaget,  at  Asiaterne  begyndte  at  skyde  med 
Pile  fra  Baghold  mellem  Buskene.  Nu  ud- 
sendte ogsaa  han  nogle  Pile.  Østerlænderne 
maatte  trække  sig  om  bag  de  store  Stammer, 
hvorfra  deres  Skydning  blev  usikker.  De 
nøjedes  da  med  at  opmuntre  deres  firfød- 
dede  Forbundsfæller,  som  svarede  med  vilde 

Glam  og  gik  kraftigere  løs  paa  deres  Fjender. 
Sagerne  stod  nu  slet,  især  da  den  af  Va- 
mireh  bortjagede  Skare  var  kommen  i  Land 
paa  Øens  anden  Ende  og  nu  tilførte  For- 
stærkning. De  stakkels  Dovendyr-Mennesker 
indsaa,  de  var  fortabte,  deres  Krigsskrig 
blev  klagende  som  en  Dødsrallen.  Men  den 
store  Nomade  bragte  paany  Hjælp,  hans 
Kølle  brød  sig  en  bred  Vej  mellem  knuste 
Snuder  og  brudte  Rygrade.  Og  paa  alle 
Kanter  blev  Dyrene  skræmte  og  urolige;  de 
erkendte  i  denne  Røst  og  denne  Styrke  de 
sejrrige  Racers  Styrke  og  Røst,  og  »Orme- 
Æderne«  vandt  atter  Fremgang,  Hundene 
blev  trængt  ud  i  Vandet  og  maatte  svømme 
tilbage  til  Asiaternes  Leir. 

Sejrsrusen  opflammede  »Orme-Ædernes« 
Blik.  Vendte  mod  det  blonde  Menneske  sang 
de  Triumf-Sange,  og  Vamireh  svarede  med 
vilde  Raab.  Paa  den  anden  Bred,  under  de 
hundredaarige  Skoves  Bryn,  lød  Hundenes 
rasende  Gøen  og  Østerlændernes  Forbandel- 
ser. Natten  fyldtes  af  denne  Larm,  Genlyden 
bredte  Rædslen  videre:  de  to  fjendtlige  Hære 
sang  deres  ubrudte  Mod  og  forkyndte  nye 
Kampe! 

»Orme-Æderne«  forbandt  hurtigt  de  saa- 
rede  og  anbragte  dem,  for  større  Sikkerheds 
Skyld,     i    Nærheden     af  Vamirehs  og  Elems 

Lejrplads.  De  rensede  Øen  for  de  ukampdyg- 
tige Hunde,  hvoraf  nogle  drev  med  Strøm- 
men over  til  Bredden,  medens  andre  døde. 

Vamireh  var  gaaet  hen  til  sin  Ledsager- 
ske. Hun  var  endnu  helt  gennemtrængt  af 
sin  Afsky  for  »Orme-Æderne«  og  var  bleven 
i  sil  Skjul.  Nu  fortalte  Vamireh  hende  om 
Sejren,  om  Tallet  paa  de  Døde  og  Saarede, 
om  Angribernes  Vildhed  og  om,  at  der  rime- 
ligvis forestod  nye  Kampe.  Hun  hørte  paa 
ham,  tankefuld  og  bedrøvet,  og  hun  længtes 
efter  snarlig  Fred.  Hun  udtalte  Haab  om, 
at  der  maatte  blive  indledet  Underhand- 
linger ved  Daggry,  og  Nomaden  gav  det  sin 
Tilslutning;  men  han  vægrede  sig  ved  at 
gøre  nogen  Indrømmelse  med  Hensyn  til 
»Orme-Æderne«.  Endelig  faldt  Elem  i  Søvn 
af  Træthed.  De  tre  Fjerdeparter  af  »Orme- 
Æderne«  sov  ogsaa.  Vamireh  vedblev  at 
vaage. 

XXL 

Tiden  gik  ;  Stjærnerne  beskrev  deres  Rund- 
gang paa  Himlen  og  i  Flodens  rolige  Dybder; 
saarede  Hunde  hylede;  Østerlændernes  Baal 
flammede  bag  Løvet  og  oplyste  de  mørke,  krø- 
gede Grene  og  Skovtoppenes  løse  Tæthed. 

Vamireh  nærmede  sig  Floden,    og  nogle 

Øjeblikke  blev  han  staaende  dér  som  for  at 
give  Lejlighed  til  Fremkomsten  af  forsonende 
Ord.  Men  en  Pil  svirrede  gennem  Luften, 
og  han  maatte  vare  sig.  Der  kom  andre 
Pile;  de  beskrev  lange  Baner  og  faldt  næsten 
alle  ned  midt  paa  Øen  uden  at  gøre  Skade. 
Pzannen  samlede  dem  op,  lykkelig  over  at 
se  Modstanderne  opbruge  deres  Ammunition  ; 
men  Østerlænderne,  som  hurtigt  indsaa  det 
unyttige  i  denne  Skydning,  holdt  inde  med 
den.  Paa  deres  Skrig  og  Tilraab  viste 
Hundene  sig  atter.  Deres  Mylr  vrimlede 
paa  Flodbredden  med  rasende  Gøen.  En 
Menneskeskikkelse  viste  sig  et  Øjeblik  mellem 
dem  og  krøb  derpaa  sammen;  en  anden 
Skikkelse  viste  sig  paa  Bredden;  endelig 
løftede  der  sig  en  Menneskestemme  fra 
Floden  —  og  Pzannen  forstod,  at  denne 
Gang  var  Asiaterne  med  paa  Togtet. 

Dette  gjorde  Angrebet  meget  alvorligt. 
Han  lod  øjeblikkelig  alle  Mand  vække,  be- 
væbnede seks  af  de  kløgtigste  Oldinge  med 
Harpuner  og  solide  Kastespyd,  føjede  selv 
en  Lanse  til  sin  Kølle  og  anbragte  sig  paa 
et  Sted,  hvorfra  der  var  godt  Overblik. 
Hundene  var  allerede  i  Vandet.  Straks 
aabenbarede  Menneskets  Nærværelse  sig 
gennem  en  ny  Taktik:  der  dannede  sig  tre 
Kolonner,  en  rettet  mod  Øens  Side,  en  anden 

mod  den  Pynt,  hvor  Elem  befandt  sij?,  og 
en  tredje,  der  lod  sig  drive  med  Strømmen 
for  at  angribe  bagfra.  Da  lod  Vamireh, 
for  at  samle  Forsvaret.  Pynten  modsat  den, 
hvor  han  havde  Lejr,  rømme  og  lod  Oens 
anden  Kyst  besætte.  Han  ordnede  Tingene 
saaledes,  at  alle,  om  det  gjorde«  Behov, 
kunde  falde  tilbage  paa  ham.  Derpaa  ventede 
han,  med  Låneren  i  Hvil. 

Man  saa'  ikke  Østerlænderne.  Deres 
Maal  var  rimeligvis  at  lede  Angrebet  men 
ikke  tage  Del  i  Kampen  for  det  afgørende 
Øjeblik,  og  de  holdt  sig  af  den  Grund  i 
Bagtroppen.  Rimeligvis  havde  de  sværtet 
deres  Ansigter  for  bedre  at  kunne  blive  ube- 
mærkede mellem  Hundehovederne.  Kolon- 
nerne i  Fronten  ventede  i  ti  Alens  Afstand 
Ira  Øen  og  svømmede  op  mod  Strømmen, 
idet  de  ventede  et  Signal  fra  den  Flok, 
der  var  bag  Øen.  Da  dette  Signal  blev 
givet,  rykkede  hele  Hæren  frem  paa  én 
Gang. 

Hundenes  Mod  synte-s  at  være  vokset. 
Deres  Øjnes  blaalige  Fosfor  straalede  gennem 
Mørket,  og  deres  Tænder  lyste.  Som  allid 
led  Hundene  betydelige  Tab,  for  de  kunde 
faa  Fodfæste,  men  saasnait  de  var  komne  i 
Land  paa  Øen,  bukkede  mange  »Orme-Ædere« 
under;      de     andres     heltemodige     Forsvar, 

og  de  Hundreder  af  Hunde,  som  blev  sat 
ude  af  Stand  til  af  kæmpe,  afværgede  imid- 
lertid en  Katastrofe,  og  Kampen  fik  sit  sæd- 
vanlige Udseende  med  skiftende  Lykke. 

I  Begyndelsen  støttede  Østerlænderne, 
som  saa',  at  Pzannen  ikke  var  til  Stede,  An- 
grebet med  Pileskud  og  med  lette  Kastespyd, 
»Orme-Æderne«  var  herover  blevne  rædsels- 
slagne, og  utvivlsomt  vilde  de  være  flygtede, 
hvis  ikke  de  seks  Oldinge,  bevæbnede  med 
Harpuner  og  Spyd,  modigt  havde  ventet 
Asiaternes  Komme.  Disse  var  blevne  om- 
givne af  en  truende  Kreds,  havde  forstaaet 
det  uforsigtige  i  at  udsætte  sig  for  giftige 
Vaaben.  De  havde  derpaa  trukken  sig  til- 
bage og  virkede  derefter  kun  ved  Ord  og 
ved  enkelte  Pile  i  de  gunstige  Øjeblikke. 

Paa  Vamirehs  Side  var  det  lykkedes 
Hundene,  som  hidsedes  af  de  fjærne  Tilraab, 
at  gøre  Landgang.  Vamireh  ventede  ikke 
deres  Komme,  han  gik  dem  i  Møde  med 
saa  megen  Kraft,  hans  Kølle  og  hans  Lanse 
nedlagde  saa  mange,  at  Dyrene  flygtede 
efter  det  første  Angreb  og  biotstillede  en 
Østerlænder,  der  kun  var  bevæbnet  med  et 
Kastespyd.  V^amireh  knuste  med  et  Slag 
Skaftet  paa  Modstanderens  Vaaben,  greb 
derpaa  Manden  i  Nakken,  kastede  ham  for- 
tumlet til  Jorden,  bandt  ham,    satte  Elem  til 


161 


at  bevogte  ham  og  løb  hen  for  at  hjælpe 
sine  Forbundsfæller. 

De  holdt  sejrrigt  Stand.  Men  Hunde- 
horderne,  der  stadig  fornyedes,  og  som 
Asiaternes  Slemmer  opmuntrede,  blev  iv- 
rigere, og  Menneskene  var  nærved  at  bukke 
under  for  en  Træthed,  der  betød  Døden. 
Vamirehs  Krigsraab  bragte  først  alle  til  at 
vige,  men  saa  samlede  Angriberne  sig  paany, 
førte  Kampen  med  større  Iver  og  hilste 
A^amirehs  Ankomst  med  mange  Pileskud. 

De  seks  Oldinge,  som  var  bevæbnede 
med  Harpuner  og  smaa  Spyd.  sluttede  sig 
atter  sammen,  rede  til  at  støtte  alle  den 
store  Nomades  Bevægelser.  Han  forsøgte 
at  trænge  frem  til  Asiaterne.  Han  mægtede 
det  ikke,  thi  Hundene  satte  sig  meget  be- 
stemt derimod,  trods  Kølleslagene.  Desuden 
hændte  der  noget,  som  kunde  have  skæbne- 
svangre Følger;  de  »Orme  Ædere«,  som 
forsvarede  Bagsiden  af  Øen.  veg  tilbage  til 
Forsiden;  dette  frembragte  en  begyndende 
Panik,  som  gjorde  Vamirehs  Nærværelse 
uundværlig. 

Kampen  førtej<  i  Mørke.  Osteriænderne 
splittede  Baalene,  hvor  de  kunde  komme 
til  det,  for  at  øge  Hundenes  Mod.  »Orme- 
Æderne«  forlod  de  mørke  Steder  og  sam- 
lede sig  om  de  endnu  brændende  Baal,  som 

de  omhyggeligt  holdt  ved  Lige.  Dér  laa 
talrige  Saarede  og  stønnede  og  lukkede  med 
Haanden  over  frygtelige  Saar.  Det  var  al- 
mindeligvis i  Laaret  eller  Læggen,  de  var 
blevne  bidte,  medens  Ligene  fremviste  gabende 
Struber  og  oprevne  Maver.  Blodets  Purpur- 
farve blev  stærkere  i  Baalenes  røde  Lys,  og 
overalt  blandede  de  krigerske  Skrig  sig  med 
de  Døendes  Klager,  og  Dyrenes  Hyl  med 
Menneskets  raa  Raab.  Bestandigt  strømmede 
Hundenes  Mængder  ud  fra  den  mørke  Under- 
skov ind  i  Lyset. 

Østerlændernes  høje  Skrig,  der  be- 
herskede al  Larmen,  gjorde  dem  rasende; 
de  lod  sig  slaa  ned  i  Hundredvis,  men  de 
trængte  frem,  bed,  spredte  Rædsel. 

»Orme-Æderne«,  hvem  kun  Vamirehs 
Nærværelse  holdt  oppe  overfor  den  Skræk, 
Mændene  fra  de  store  Stepper  indgød  dem, 
mærkede  nu  Trætheden  komme.  Armene 
var  mindre  raske  til  at  løfte  Køllerne,  og 
Grupperne  sluttede  sig  sammen  til  talrigere 
Skarer.  Vamireh  opdagede  dette.  Med  en 
frygtelig  Kraftanstrængelse  banede  han  sig 
helt  frem  i  forreste  Række  og  tvang  Hundene 
til  at  vige;  derpaa  gjorde  han  Tegn  til  de 
med  Harpuner  og  Spyd  bevæbnede  Oldinge, 
at  de  skulde  slutte  sig  til  ham.  De  kom, 
og     de     kraftigste    mellem    de   andre  gjorde 

ligesaa.  Denne  lille  sluttede  Gruppe  bar  fra 
da  af  næsten  hele  Angrebets  Byrde,  medens 
de  øvrige  nedlagde  de  altfor  forvovne  Hunde 
og  fik  Held  til  at  drive  alle  Sideangreb  til- 
bage. 

Endelig  lykkedes  det  Pzannen  under  et 
Pusterum  at  gøre  forstaaeligt,  at  der  maatte 
kastes  rigeligt  Brænde  paa  Baalene,  og  snart 
beskyttede  en  Ildskranke  Hæren«  Hoved- 
styrke. P'lammerne  gik  endogsaa  til  Vejrs,  i 
Buske,  i  Træerne,  antændte  Krattet,  saa  at 
Vamireh  og  hans  Skare  kunde  trække  Vejret 
bag  denne  Skærm  af  Ild. 

Hundene  blev  forfærdede  ;  Østerlænderne, 
der  kendte  Dyrets  Vaner,  besluttede  at  om- 
gaa  Skranken,  og  for  at  iværksætte  dette 
maatte  man  gaa  rundt  om  Øens  Pynt,  thi 
en  tæt  Plantevækst  beskyttede  Fjenden 
paa  Siderne,  en  Plantevækst,  hvori  de  an- 
gribende Kræfter  vilde  splittes  og  svækkes. 
Vamireh  forudsaa  denne  omgaaende  Be- 
vægelse, anbragte  en  tre  Hundrede  »Orme- 
Ædere«  ved  de  væsenlige  Passer;  de  forsøgte, 
efter  hans  Ordre,  at  antænde  Baal  dér  ved 
at  bringe  Brande  derover,  som  de  dækkede 
med  Kvas,  men  det  lykkedes  dem  ikke  at 
faa  noget  Resultat  ud  af  det,  inden  Hundene 
kom. 

De  Firføddedes  Angreb,     som    først  var 

forholdsvis  svagt,  blev  hæftigere,  da  Asiaterne 
nærmede  sig.  Mange  »Orme-Ædere«,  som 
var  altfor  trætte,  slap  deres  Kølle  og  gav 
sig  til  at  forsvare  sig  paa  alle  fire,  ligesom 
Dyr,  med  Tænder  og  Kløer.  Hundene  blev 
først  skræmte  af  denne  nye  Kampmaade; 
men  efterhaanden  drog  de  Fordel  deraf,  tak- 
ket være  deres  Antal,  som  tillod  dem  at 
sætte  tre  eller  fire  at  deres  mod  hvert  Men- 
neske. 

I  dette  Øjeblik  kom  Elem  hen  til  Vami- 
reh,  og  mere  end  hendes  Slag  synte«  hendes 
Ord  at  være  virksomme.  Hundene  kendte  i 
hende  deres  Venners  Race,  de  blev  synligt 
forvirrede,  og  der  behøvedes  Østerlændernes 
Mellemkomst  for  at  bringe  dem  til  at  an- 
gribe paany.  I  den  atter  opblussende  Kamp 
strejfede  to  Pile  Vamirehs  Hoved  og  Skul- 
der, derpaa  kom  der  et  Spyd  og  gik  ind  i 
Brystet  paa  en  »Orme-Æder«  i  Pzannens 
Nærhed. 

Vamireh  forstod,  at  der  sigtedes  paa 
ham  inde  fra  Skyggen,  og  at  han  ikke  kunde 
blive  færdig  med  Hundene,  før  han  fik  Øster- 
lænderne jaget  væk.  Han  samlede  derfor 
paany  >Orme-Æderne«  om  sig,  han  befalede 
Elem  at  trække  sig  tilbage  til  sit  Skjul  og 
væsenlig  virke  ved  Ord  og  forsvandt  saa  i 
Buskene. 

Han  gik  efter  Asiaternes  Stemmer,  og 
befandt  sig  paa  nogle  Minuter  i  deres  Nær- 
hed. Hunde  omgav  dem,  rede  til  at  styrte 
frem.  Det  var  næsten  friske  Kræfter,  som 
holdtes  i  Baghaand.  Disse  Dyr  vejrede 
Vamireh  og  gav  Hals.  Men  allerede  sprang 
han  frem,  hans  frygtelige  Slag  skabte  Uorden 
og  han  naaede  Østerlænderne.  Disse  —  Ol- 
dingen og  en  ung  Mand  -  flygtede,  efter 
hver  at  have  kastet  et  Spyd,  og  lod  deres 
Pile  i  Stikken.  Pzannen  fulgte  dem  med 
løftet  Kølle;  den  slog  ned  i  det  Tomme,  thi 
raske  som  Pantere  var  de  andre  forsvundne. 
Ved  Slagets  Voldsomhed  mistede  Vamireh 
sit  Vaaben.  Med  et  Næveslag  slog  han  den 
yngste  af  sine  Fjender  omkuld;  men  den 
gamle  stak  et  Spyd  ud  imod  ham,  og  deres 
Blik  krydsedes. 

—  Jeg  ved,  at  du  er  god,  sagde  Vami- 
reh, gaa,  jeg  har  ingen  Lyst  til  at  tage  dit 
Liv! 

Høvdingen  .svarede  ikke,  men  vedblev 
at  trække  sig  tilbage,  med  fældet  Lanse, 
indtil  hans  Fælle  var  kommen  paa  Benene; 
da  gav  han  sig  atter  til  at  flygte.  Pzannen 
paaskyndede  sin  Fart,  naaede  Østerlænderne, 
nødte  dem  til  at  søge  Kysten,  smed  den 
unge  i  Vandet,    rev  Spydet  fra  Oldingen  og 

tvang  ogsaa  ham  til  at  give  sig  ud  at 
svømme. 

Ved  Synet  af  dette  Tilbagetog  begyndte 
Hundene  at  hyle  ynkeligt.  Forvirring 
greb  selv  de  fjærneste  Hundekobler.  Vami- 
reh  hjalp  til  med  Sejrsraab,  Opmuntrede 
gik  »Orme-Æderne«  over  til  Angreb;  Hundene 
veg  i  Uorden  og  var  snart  helt  paa  Flugt; 
Pzannen  og  hans  Forbundsfæller  var  Herrer 
over  Øen. 

Tusend  Hunde  var  gaaede  til  Grunde, 
og  der  var  kun  to  Asiater  tilbage! 

XXII. 

Øen  brændte.  Vinden  drev  Flammerne 
saaledes,  at  man  uden  Fare  kunde  holde  sig 
paa  den  Pynt,  hvor  Elem  havde  sit  Skjul. 
Alle  »Orme-Æderne«  samlede  sig  og  anbragte 
deres  Saarede  der.  Den  unge  Pige  rørtes 
over  disse  stakkels  Menneskers  Mod  og  de 
Tjenester,  de  havde  gjort  Vamireh,  hun  over- 
vandt sin  Afsky  og  hjalp  med  til  at  forbinde 
Saarene.  Over  de  tunge,  trætte,  bedrøvede 
Snuder  gled  der  et  Udtryk  af  Glæde  som  en 
Krusning  over  Vand,  naar  Vamireh  eller 
hans  Kvinde  gik  forbi.  De  fleste  var  faldne 
i  Søvn  i  deres  Yndlingsstilling,  og  gennem 
den  tunge  Søvn  vedblev  de  at  leve  Kampens 

Mareridt,  udstødte  Skrig,  gøede  dumpt,  loftede 
rasende  Ansigter  op  fra  Armene  og  skød 
deres  tunge  Kæber  frem. 

Vamireh  havde  genfunden  den  fangne 
Østerlænder.  Efter  ihærdige,  men  unyttige 
Bestræbelser  for  at  bryde  sine  Baand  havde 
Manden  rullet  sig  ned  til  Flodbredden  i  den 
Hensigt  at  kaste  sig  ud  og  naa  den  anden 
Bred.  Han  havde  imidlertid  nølet,  da  han 
saa',  hvor  haardt  Strømmen  gik,  og  havde 
i  det  mindste  villet  overgnave  de  Strikker, 
der  omsnærede  hans  Ben.  Med  dette  Ar 
bejde  var  han  ikke  bleven  færdig  for  Fzan- 
nens  Komme. 

Flammer  steg  op  og  gennembrød  Natten. 
P^a  de  høje  Grene  fløj  P'ugleskarer  ind 
gennem  Lysskæret,  Stjærnerne  forsvandt 
bag  Rogbølgerne,  der,  oplyste  nedenfra,  saa 
hvide  ud,  skyggede  som  Skyer,  med  Aab- 
ninger  ud  til  dybe  Afgrunde.  Naar  Vinden 
log  i  Rogen,  trak  den  sig  hen  i  bølgende 
Knipper,  sænkede  sig,  bevægede  sig  som 
noget  Levende  eller  sluktes  i  en  tæt  Regn 
af  Aske,  der  var  som  et  sammentrængt 
Mørke.  Men  hurtigt  flakkede  Purpurtungerne 
sejerstolte  op  igen;  i  deres  Vridninger  løfte- 
des Lyd  af  tørre  Stænglers  Knitren,  af  Saft, 
der  overhededes  og  sydede  og  gav  sig  Luft 
i  Knald,  og  foroven  regnede  Gnister  ned  i  tæt 

og  sagte  Fald  som  en  dryppende  Fraade, 
som  et  Vredesudbrud,  der  lægger  sig  og 
synker  hen  i  stille  Taarer.  Vandets  Spejl 
gjorde  alt  symmetrisk  og  føjede  Billedet  af 
den  bølgende  Flamme,  af  Røgen  og  af  Gni- 
sternes Sprudlen  til  Foden  af  den  virkelige 
Brands  Springvand  af  Funker. 

Naar  de  brændende  Luftarters  Rasen 
veg  bort  fra  en  Trætykning,  førende  Røgens 
fine  F'lor  med  sig,  tegnede  Træerne  sig  i 
blege  Rids,  der  flammede  gnistrende  op 
under  Brisens  Pust  og  gennemskælvedes  som 
af  skiftende  Bølger  Lys  og  Skygge.  I  de 
tætte  Dybder  ulmede  Ilden,  langsom  og  tung 
og  sendrægtig,  under  kvalmende  Søjler  af 
fugtig  Røg;  saa  brød  den  ud,  steg  op,  an- 
greb de  tynde  Grene  og  det  visne  Løv, 
flammede  over  det  tørre  Græs,  slikkede 
længe  op  ad  de  store  Træer,  og  blev  pludse- 
ligt borte  i  knaldende  Flammeneg,  hvori 
dens  Kræfter  syntes  udtømte. 

Fra  deres  Lejr  bag  Løvet  saa  Asiaterne 
Øen  brænde  Deres  Stilling  var  ikke  god. 
De  havde  forgæves  søgt  at  bevæge  Hundene 
til  et  tredie  Angreb  Deres  Vaaben  var 
gaaede  tabt  med  Undtagelse  af  den  Saaredes, 
og  dem  maatte  man  gemme  til  et  sidste  For- 
svar. De  var  desuden  urolige  for  deres 
Landsmand,    som    var    forsvunden,    og    med 

Udsigt  til  at  blive  forladt  af  Hundene,  saa' 
de  Unge  Undergangen  nær  og  angrede,  at  de 
ikke  havde  rettet  sig  efter  Høvdingens  vise 
Raad.  Høvdingen  sad  bøjet  over  Ilden  og 
sagde  intet,  hengiven  i  Skæbnen  og  fuld  af 
Resignation.  Hans  alvorlige  Ansigt  var  me- 
get bedrøvet.  Ydmygt  talte  de  andre  til 
ham,  sagde  ham  deres  Nederlag  og  er- 
klærede, at  det  var  nødvendigt  at  komme 
til  Overenskomst  med  Fjenden.  Han  hørte 
paa  dem,  lav  længe  og  sagde  saa: 

—  Unge  Mænd,  Raadets  Visdom,  som 
er  overleveret  fra  Fader  til  Søn,  vil,  at  Fre- 
den skal  foreslaaes  i  Krigens  Begyndelse, 
naar  Hæren  endnu  er  stærk.  Skæbnens  Gang 
ukendt,  og  der  ikke  kan  komme  nogen  Yd- 
mygelse ud  deraf.  Men  Raadets  Visdom 
lærer,  at  i  Nederlagets  Time  bør  man  dø  og 
ikke  udsætte  sig  for  Sejrherrens  Spot.  Da 
der  var  Fred,  vilde  I  Krig,  nu  da  der  er 
Krig,  vil  I  Fred.  Det  kan  være,  at  vor 
Fjende,  som  synes  baade  klog  og  mandig, 
foretrækker  et  sikkert  Forlig  for  en  sidste 
Kamps  Tilfældigheder.  Maaske  tvinger  Ilden 
ham  til  at  forlade  Oen,  og  hvis  han  har  no 
get  at  sige,  vil  han  sige  det  da.  Hvis  ikke, 
bor  vi  berede  os  til  at  sejre,  dø  eller  flygte. 

Dagningen     farvede    Østen     blegt     lilla. 
Ilden  blev  mere  hæftig,  det  var,  som  frygtede 

den  Dagen,  der  vilde  drukne  dens  Glans,  den 
sprang  op  til  Trætoppene  i  høje  Flamme- 
støtter, den  brølede  som  Bøffelhjorder,  der 
angribes  af  Rovdyr,  eller  knitrede,  tørt  og 
grusomt,  i  smaa  Skrig,  i  smaa  Lyd,  som  af 
Vandregræshoppens  vingesvirrende  Skyer 
eller  som  af  Myrers  Hære,  der  drager  frem 
mod  Landsbyer.  Som  et  Krybdyr  slyngede 
den  sine  Sneglesnoninger  op  om  de  store 
Stammer,  naaede  Løvet,  der  først  krympede 
sig,  saa  fortæredes  og  glødende  førtes  bort 
af  Morgenbrisen  som  en  Flugt  af  Lys- 
Sommerfugle,  som  en  vild  Sværm  af  Bier. 

Det  var  meget  varmt;  i  Søvne  skubbede 
»Orme-Æderne«  sig  uroligt  ud  mod  Øens 
yderste  Spids.  Vamireh  betragtede  drøm- 
mende Ildebranden.  Han  havde  lagt  sin 
Baad  og  sine  Vaaben  i  Sikkerhed ;  Elem  sov 
i  sit  Skjul.  Den  lille  Abe  sad  oppe  i  en  Gren. 
vaagen  ligesom  sin  Herre,  helt  forfærdet 
over  Lyset  og  Larmen. 

Imidlertid  blev  Flammerne  tættere,  idet 
de  tog  fat  i  de  store  Grene,  som  faldt  ned, 
overbrændte  af  Ilden.  De  beskrev  flade  Buer 
og  flammede  op  i  den  Træk,  deres  Fald 
frembragte;  de  sænkede  sig  som  Stjærner. 
og  man  skulde,  saalænge  de  endnu  ikke 
var  nede,  have  troet,  de  var  bøjelige,  damp- 


171 


agtige  Legemer,   men    de    slog    liaardl     mod 
Jorden  og  sprudede  Gnister. 

Pzannen  havde  løst  Østerlænderens 
Fødder  og  vækket  Elem,  for  at  hun  kunde 
tjene  som  Tolk  : 

—  Spørg  din  Broder,  sagde  han  til  den 
unge  Pige,  om  han  ikke  tror  Timen  kommen 
til  at  slutte  Fred. 

—  Døden  skræmmer  mig  ikke,  svarede 
Asiaten. 

—  Jeg  véd  Du  er  tapper,  sagde  Vami- 
reb,  men  den  er  ikke  fejg,  som  redder  sit 
eget  Liv  ved  at  redde  sine  Brødres. 

—  Mine  Brødre  er  ikke  overvundne. 

-  Nej,  sagde  Pzannen,  men  de  er 
nu  kun  to,  og  Hunden  har  lært  at  frygte  os. 

Der  kom  en  lang  Tavshed,  hvorunder 
Østerlænderen  overvejede. 

Daggryet  voksede.  Den  fine  Lød  af 
Lapis  Lazuli  gik  over  til  Turkisblaat.  Et 
vandblaat  Halvlys  viste  sig,  hvor  Flodens 
Horisont  var  uden  Dis.  Overalt  stod 
Træerne,  Himlen  og  de  lave  Bredder  unge 
og  friske  mod  Ildens  sitrende  Tørhed. 

Pzannen  begærede  at  begynde  sin  Rejse 
paany  ad  Bølgernes  grønne  Flade,  paany 
at  sejle  op  ad  Kæmpefloden  med  dens 
Skove,  dens  Klipper,  de  brede  Flodmundinger, 

de  brølende  Vandfald,  Kaskadernes  spinkle 
Røst,  Strømningernes  hvirvlende  Fart, 
Skyggen  i  de  inddigede  eller  øbesaaede 
Flodsnævringer  og  de  brede  Kanalers  Klarhed. 
.  .  .  Imidlertid  fuldførte  Flammerne  deres 
vilde  Værk;  i  det  spirende  Lys  blegnede  de, 
vred  t^ig  i  brede  Tunger  eller  spredte  sig  i 
fine  Væv  over  Grenenes  spinkle  Nætværk. 

Langt  borte  i  Skovdybderne  hørte  man 
Hundenes  Gøen,  og  dette  vakte  Øster- 
lænderen  af  hans  Eftertanke  Han  saa,  at 
Vamireh  ogsaa  havde  opfattet,  at  Hundene 
var  dragne  bort,  og  at  det  nu  var  let  med 
væbnet  Haand  at  indtage  Fjendens  Lejr. 

—  Hvad  forlanger  Du  af  mig?  spurgte 
han  Pzannen. 

—  At  Du  taler  til  dine  Brødre,  svarede 
denne. 

Østerlænderen  rejste  sig,  fulgt  af  Vami- 
reh og  Elem,  og  gik  ned  til  Flodbredden, 
hvor    han   udstødte  sin  Stammes  Kalderaab: 

—  Réha!  Réha! 

Korthovedernes  Høvding  kom  straks  ud 
af  sit  Skjul,  fulgt  af  den  unge  Mand,  der 
var  kampdygtig, 

—  Er  vor  Broder  Fange  hos  »Manden 
fra  de  ukendte  Lande«  ? 

—  Han  er  Fange. 

—  Beder  han  os  om  Hjælp  eller  om 
Hævn? 

—  Nej,  »Manden,  der  er  kommen  nedad 
Floden,«  ønsker  Fred. 

—  Saa  lad  ham  da  løse  dine  Hænder, 
thi  Raadet  vil,  at  du  skal  tale  om  saadanne 
Ting  som  Frimand. 

Østerlænderen  oversatte  Oldingens  Ønske 
for  Vamireh.  Pzannen  frygtede  en  Tro 
loshed  og  nølede  et  Minut,  derpaa  løste  han 
Baandene  uden  at  sige  et  Ord.  Fangen 
rørte  sig  ikke,  løftede  blot  alvorsfuldt  Armene 
op  over  sit  Hoved. 

XXIII. 

Mellem  Øerne,  under  Træernes  Skygge 
og  gennem  de  brede,  lyse  Kanaler  drog  den 
lille  Kano  op  ad  Strømmen,  der  svulmede  af 
Regnskyl.  Elem  og  den  lille  Abe  legede 
eller  sov,  medens  Vamireh  roede  Dagen 
lang. 

Freden  er  bleven  sluttet  med  Øster- 
lænderne. Hundene  er  atter  vendte  tilbage 
til  de  golde  Sletter  ved  Skovenes  Rand;  det 
stakkels  »Orme-Æder« -Menneske  er  naaet  til 
Ende  med  sin  Vandring  til  den  store  Sø. 
Asiaterne  har  aabnet  deres  Armes  Aarer. 
og  deres  Blod  har  blandet  sig  med  Vamirehs. 

I  de  hellige  Stammers  Navn  har  Oldingen 
banlyst  al  Krig,  og  Vamireh  har  talt  om  Fred 
i  de  store  vestlige  Nomaders  Navn.  Næste 
Foraar.  ved  den  tredje  Fuldmaane  efter 
Jævndøgn,  skal  Pzannerne  sende  tredive 
Jægere,  udvalgte  mellem  de  bedste,  under 
Anførsel  af  Vamireh,  og  disse  Jægere  skal 
træffe  et  lignende  Tal  af  deres  Forbundsfæller, 
førte  af  den  vise  Olding. 

Hvad  enten  Vinden  løftede  Vandet  i  skæl- 
lede Bølger,  eller  Regnen  prikkede  det  med 
Huller  og  dækkede  det  med  smaa  hoppende 
Kugler,  drog  Kanoen  stadig  mod  Nord,  fra 
Gry  til  Tusmørke.  Hjortenes  Røst.  Mam- 
muthens  Skrig,  Løvens  Brøl  hilste  den  lille 
spinkle  Baad,  der  sejlede  forbi,  og  det  fjendt- 
ligsindede Menneske.  Den  drog  frem  og 
drog  frem  mellem  Øerne,  under  Træernes 
Skygge,  gennem  de  brede  lyse  Kanaler. 

Vamireh  tænkte  paa  »Orme-Æderne«, 
paa  deres  dybe  Sorg  i  Afskedens  Time.  paa 
de  tunge  Snuder,  paa  deres  Latters  og  Graads 
usikre  Glam,  paa  deres  Øjnes  endeløse  Tak- 
nemlighed og  paa,  hvor  længe  de  havde 
ventet  hos  ham,  før  de  kunde  bestemme  sig 
til  at  drage  af  Sted.  Oppe  fra  en  lille  Høj 
havde  han  hilst  de  Bortdragende  med  et  Ven- 
skabsraab,  og  de  havde  svaret  derpaa  med 
deres  stakkels  Marsch-Melodi.      Urokkelige    i 

deres  Stammefølelse,  som  alene  holdt  dem  oppe 
overfor  de  store  Rovdyr,  førte  de  deres 
Saarede  med  sig. 

Mellem  Øerne  og  gennem  de  uhyre  lyse 
Kanaler  føjede  Uge  sig  til  Uge.  Stundom 
nedsendte  Solen  sin  blide  Glød,  eller  der 
opstod  Storme,  eller  voldsomme  Vindstød 
kom  paa.  Saa  maatte  der  lægges  ind  i 
Bugter  eller  søges  Ly  i  Huler,  og  hele  Dage 
gik  tabt,  indtil  det  klarede  op. 

Men  Vamirehs  Bryst  svulmede  af  en 
stor  Stolthed,  thi  han  havde  overvundet  Na- 
turens Baghold,  de  vilde  Dyrs  Fjendskab  og 
Menneskets  snedige  Anløb.  Paany  hørte 
han  ved  Aftenbaalet  den  hundredogtyve- 
aarige  Olding  Tåh  fortælle  om  Bjærgenes 
Nedsynken  og  Jorden,  der  revnede,  og  Af- 
grunden, der  drak  de  store  Søer.  Han  saa' 
sig  selv,  større  end  Harm.  I  de  lune 
Aftener  vilde  de  Hundredaarige  fortælle  hans 
Historie,  og  unge  Hjærter  vilde  bæve  ved 
Tanken  om  Flodens  Farer,  Krybdyrenes  Ond- 
skab, de  vilde  Dyr,  Skovmennesket,  det  nye 
Land,  de  smaa  Mennesker,  Elem,  Orme- 
Æderne.  Og  Oldingene  vilde  tilføje,  at  der 
udkræves  en  stærk  Vilje  for  at  overvinde 
Hjemveen  og  den  lange  Ensomhed ! 

Atter  og  atter  Himlens  Smil   og    barske 
Regnskyl,    Flodens  Vand  grønt  eller  mudret. 

Strømmen  stadig:  stærkere,  stadig  nye  Vand- 
fald og  Strøm-Ilinger,  men  uafbrudt  drog 
Baaden  trem  med  Elem.  der  legede  eller  sov, 
og  Vamireh,  som  førte  Aaren  .  .  . 

Det  mærkedes,  at  Regnen  var  nær.  den 
endeløse  Regn.  Stammen  maatte  nu  være 
tyet  til  Højlandets  Huler  og  vilde  ikke  drage 
bort  fra  det  sydlige  Østerlands  Stepper  før 
Midten  af  Efteraaret.  Vamireh  vilde  gen- 
finde sine  Forældre  Zom  og  Namir,  sine 
tapre  Brødre  og  sin  unge  Søster,  der  hoppede 
som  et  Gedekid.  Ydmyg  vilde  han  staafrem 
for  Forældrene  og  forestille  sin  Brud  fra 
det  fjærne  Land. 

Mellem  Øerne,  under  Træernes  Skygge 
og  gennem  de  brede,  lyse  Kanaler,  for  tyve 
Tusend  Aar  siden,  den  Gang  Nordpolen 
pegede  mod  Svanens  straalende  Stjærne- 
Diamant  .  . . 

